Kendhoo Ayyabe: Mi varuge khidhumaiytheriyaku eba huritha? | Mihaaru\nކެންދޫ އައްޔަބެ: މިވަރުގެ ޚިދުމަތްތެރިޔަކު އެބަ ހުރިތަ؟\nއަލީ ހުސެން ގޭގައި: ގުރުއާން ކިޔަވައިދެއްވުމުގައި ބައި ގަރުނު ހޭދަކުރެއްވި\n17 ޖޫން 2017 - 08:40\nގިނަ އަހަރުތަކެއް ވަންދެން ރަށުގެ ނައިބުކަން ކުރެއްވުމަށް ފަހު، އެ ރަށުގައި އެޅި ތިން ސްކޫލުގައި ވެސް ނާޒިރުކަން ކުރެއްވި އެވެ. ކެންދޫގައި އޭނާ ގުރުއާން ކްލާސް ހިންގަވާތާ ބައި ގަރުނު ވެއްޖެ އެވެ. ރަޖިސްޓްރީކޮށްގެން އެހާ ގިނަ ދުވަހު ހިންގި ގުރުއާން ކްލާހެއް ރާއްޖެއަކު ނެތެވެ. ވޭތުވެ ދިޔަ ދުވަސްތަކުގައި އެތައް ސަތޭކަ ދަރިވަރުންނެއް އޭނާ ކައިރިން ވަނީ އުނގެނިފަ އެވެ.\nތޮބައަތުއްނޫރުގެ ގުރުއާން ކްލާހެއްގައި ދަރިވަރުން ހަތިމް ކުރަނީ\n"ގެއެއްގައި ފާތިހާއެއް ކިޔެވިޔަސް، މީހަކު މަރުވެގެން ކަށުކަމާކެމީގެ ކަމެއް ކުރަން ވިޔަސް އެންމެން ވެސް އައްޔަބެ ގެންދަން ބޭނުންވާނެ. ކުރިން މީހަކު ބޮލުގައި ރިއްސާލިޔަސް ފެން ތަށި ކިޔަވަން ގެންދާނެ. އެހާ ވެސް އޭނާގެ ބަސް މީހުން އަހާނެ،" ކެންދޫ މީހަކު ބުންޏެވެ.\nއައްޔަބެ އުފެއްދެވި ގުރުއާން ކްލާސް، ތޮލަބަތުއްނޫރު ރަޖިސްޓްރީކޮށްގެން ހިންގަވާތާ މިދިޔަ ބުދަ ދުވަހު 50 އަހަރު ފުރުނު އިރު އެ ރަށުގެ އެކި ޖީލުތަކުގެ ކިޔެވުމުގެ ފެށުމަކީ އެއީ އެވެ.\nއެ ކްލާސް ރަޖިސްޓްރީ ކުރުމުގެ ދިހަ އަހަރު ކުރިން ވެސް ގޭގައި އޭނާ ކިޔަވައިދެއްވި އެވެ.\nތޮލަބަތުއްނޫރަށް 50 އަހަރު ފުރުން ފާހަގަކުރަން ބޭއްވި ރަސްމިއްޔާތުގައި އައްޔަބޭ (ފުރޮޮޅުލީ ގޮނޑީގައި އިށީނދެވަޑައިގެން) ބައިވެރިވެ ވަޑައިގަންނަވަނީ\nއެކަމަކު ވޭތުވެ ދިޔަ އަހަރުތަކުގައި އެތަނުގައި ކިޔަވާ ދަރިވަރުންގެ އަދަދު ގިނަވެ، އެތަނުން ދޭ ހިދުމަތްތައް ވެސް ވަނީ އިތުރުކޮށްފަ އެވެ. ގޭގެ ބޮޑުއަށި މަތިން ފެންޑާއާ ހަމައަށް އެ ހިދުމަތް ގެންގޮސް، އެންމެ ފަހުން ގޯތި ތެރޭގައި އެކަމަށް މިހާރު ހުންނަނީ ހާއްސަ އިމާރާތެއް ވެސް ހަދާފަ އެވެ.\nގެއަށް ބަދަލުތަކެއް ގެންނަން 2006 ގައި ގެތަޅާލަން ޖެހުނު ނަމަވެސް ގުރުއާން ކްލާހުގެ މަސައްކަތް ހުއްޓައެއް ނުލައްވަ އެވެ. ގޭގެ ކުޑަ ކޮޓަރިއެއްގައި ވެސް ޖާގަ އޮތް މިންވަރަކުން ކިޔަވައިދެއްވި އެވެ.\nކުރިން ހަމައެކަނި ބަލައިގެން ގުރުއާން ކިޔަން ދަސްކޮށްދިން ނަމަވެސް މިހާރު ޖަބައަތުއްނޫރުގައި ތަޖުވީދު މަގަށް ރީތިކޮށް ކިޔަން ދަސްކޮށްދެ އެވެ. އަދި ރަށުގެ ބޮޑެތި މީހުންނަށް ހާއްސަކޮށްގެން ގާރީ ކޯސްތަކެއް ވެސް މިހާރު އަންނަނީ ހިންގަމުންނެވެ.\nރާއްޖޭގެ ސަނަދުތަކާ އެއްގޮތަށް، ސެޓްފިކެޓް ލެވެލްގެ ހިންގާ ކޯސްތައް ކިޔަވައިދޭން ގުރުއާން ހަ ޓީޗަރުން އެތަނުގައި ތިބެ އެވެ.\nއަލީ ހުސެން އޭނާގެ އާއިލާއާ އެކު: އެ އާއިލާގައި ބޮޑެތި އިލްމުވެރިން ވެސް ހިމެނޭ\nގުރުއާން ކިޔަވައިދޭ މުދައްރިސެއްގެ އިތުރުން އައްޔަބެ ފާހަގަކޮށްލެވެނީ ހިލޭ ސާބަހަށް މަސައްކަތް ކުރައްވާ ހިދުމަތްތެރިއެއްގެ ގޮތުގަ އެވެ. ގުރުއާން ކްލާސް ހިންގަން މިހާރު ފީއެއް ނެގި ކަމަށް ވިޔަސް 42 އަހަރު ވާންދެން އޭނާ އެކަން ކުރެއްވީ މުޅިން ހިލެ އެވެ.\nރަށުގައި ކުރާ ބޮޑެތި ހުރިހާ މަސައްކަތުގައި ވެސް އަމަލީ ގޮތުން ބައިވެރިވެވަޑައިގަންނަވާ އަދި މާލީ އެހީތެރިކަން ވެސް ފޯރުކޮށްދެއްވި އެވެ.\nއައްޔަބޭގެ 12 ބޭފުޅުން އެބަ ތިއްބެވި އެވެ. އޭގެ ތެރޭގައި ދީނީ އިލްމުވެރިންނާއި މެޑިކަލް ޑޮކްޓަރުންނާއި ލޯޔަރުންނާއި ޕީއެޗްޑީއާ ހަމައަށް ކިޔަވާ ވިދާޅުވެފައިވާ ބޭފުޅުން ވެސް ހިމެނެ އެވެ. އަދި ކެންދޫ ސްކޫލުގެ މަތީ މަގާމުތަކުގައި އަންހެން ބޭފުޅުން ގެންދަވަނީ މަސައްކަތް ކުރައްވަމުންނެވެ.\nމިސްރާއި މެލޭޝިޔާއިން ކިޔަވާ ވިދާޅުވުމަށް ފަހު، މިހާރު ގައުމީ ޔުނިވަސިޓީގެ ރަޖިސްޓްރާގެ މަގާމުގައި ހުންނެވި ޑރ. ސައުދުﷲ އަލީ އަކީ އެ އާއިލާގެ އެއް ބޭފުޅެވެ.\nސައުދުﷲ ވިދާޅުވި ގޮތުގައި އޭނާގެ ބައްޕަ އަކީ ތައުލީމަށް އިންތިހާއަށް ލޯބި ކުރައްވާ ބޭފުޅެކެވެ. ރަށުގެ ގިނަ ބަޔަކަށް ގުރުއާނުގެ އިލްމު އުނގަންނަވައި ދެއްވުމަށް ފަހު، އަމިއްލަ ދަރިންނަށް ވެސް އެ ފަދަ ފުރުސަތުތައް ހޯއްދަވައިދެއްވި ކަމަށް ވިދާޅުވި އެވެ.\nއައްޔަބޭގެ އެހެން ބޭފުޅެއް ކަމަށްވާ ނަސްރުﷲ އަލީ އަކީ ވެސް ރާއްޖޭގައި ފާހަގަކޮށްލެވޭ ދީނީ އިލްމުވެރިއެކެވެ. ގޭތެރޭގައި ބައްޕަ ދެއްވަމުން ދިޔަ ގުރުއާން ކިޔަވައިދިނުމުގެ ހިދުމަތް ފުޅާކުރުމުގައި އޭނާގެ ދައުރު ބޮޑެވެ.\nއައްޔަބޭގެ ގުރުއާން ކްލާހުގައި ކިޔަވާ ދަރިވަރުން\nމިސްރުން ކިޔަވައި ވިދާޅުވުމަށް ފަހު ގުރުއާން ކްލާސް ހިންގެވުމުގައި އަމަލީ ގޮތުން ބައިވެރިވެވަޑައިގެންނެވި އެވެ.\n"މިހާރު ވެސް ހަނދާންވޭ ކުޑައިރު ބައްޕަ އަޅުގަނޑުމެން ވެސް ނެރޭނެ އެހެން ކުދިންނަށް ކިޔަވައިދޭން. ގިނަ ވަގުތު ހޭދަ ކުރައްވާނީ އެކަމުގައި،" ތައުލީމީ ދާއިރާއިން ޕީއެޗްޑީ ހާސިލް ކުރައްވާފައިވާ ސައުދުﷲ ވިދާޅުވި އެވެ.\nމިހާތަނަށް މަދުވެގެން 600 އަށް ވުރެ ގިނަ މީހުންނަށް އަލިބެ ގުރުއާން ކިޔަވައިދެއްވި އެވެ. ސައުދުﷲ ވިދާޅުވި ގޮތުގައި އެއީ ރަށުގެ ކުޑަ އާބާދީގެ ނިސްބަތުން ވަރަށް ބޮޑު އަދަދެކެވެ. އަދި ރަށުގެ ގިނަ ބަޔަކަށް ގުރުއާން އުނގަންނަވައި ދެއްވާ، އަމިއްލަ ދަރިންނަށް އެ ރޮނގުން މަތީ ތައުލީމު ހޯއްދަވައިދެއްވުމަކީ ބައްޕަ އަބަދުވެސް އުފާ ކުރައްވާ ކަމެއް ކަމަށް ވިދާޅުވި އެވެ.\n"މި ރަށުގައި އެންމެން ވެސް ބައްޕައަށް ވަރަށް އިހްތިރާމް ކުރާނެ. ހަމައެކަނި ކިޔަވައިދިނުމެއް ނޫން، މީހުން ބުނާ ކަންކަން ކޮށްދިނުމާއި އިޖްތިމާއީ ކަންކަމާއި ރަށުގެ ގިނަ ކަންކަން ބެލެހެއްޓުމުގައި ވެސް ބައްޕަ އިސްކޮށް މަސައްކަތް ކުރެއްވި،" އޭނާ ވިދާޅުވި އެވެ.\nތޮލަބަތުއްނޫރު ގުރުއާން ކްލާސް ހިންގާ އިމާރާތް: އެތަނަށް 50 އަހަރު ފުރުން ފާހަގަކުރަން މަގުމަތީގައި ކުޑަ އެލުވައި ޒީނަތްތެރިކޮށްފައި\nއުމުރުން ދުވަސްވެ، ސިއްހަތު ތަންނުދޭތީ އައްޔަބޭގެ މި މަސައްކަތާ މިހާރު ހަވާލުވެފައިވަނީ އޭނާގެ ދަރިންނެވެ. އެ މީހުންގެ ވެސް އަޒުމަކީ ބައްޕަ އަލިކޮށްދެއްވި ތައުލީމީ ދަންމަރު ކެންދޫގައި އަބަދުވެސް ނުނިވި ބެހެއްޓުމެވެ. ގުރުއާން ކްލާހަށް ދެ ބުރި އިމާރާތެއްގެ ބިންގާ އެޅުމަކީ އެ އަޒުމުގެ އެއް ބަ އެވެ. އަދި ބައްޕައަށްޓަކައި ތޮލަބަތުއްނޫރު ފައުންޑޭޝަނުގެ ނަމުގައި ޖަމިއްޔާއެއް ވެސް މިހާރު ވަނީ އުފައްދާފަ އެވެ.\nކެންދޫ ރައްޔިތުންގެ ހިތްތަކުން އައްޔަބޭގެ ނަން ނުފޮހެވޭނެ އެވެ. އޭނާ އަކީ ކުރިން ވެސް، މިހާރު ވެސް އަދި ކުރިމަގުގައި ވެސް ނަމޫނާއެކެވެ.\nތައުލީމް ޓީޗަރުން ބ. ކެންދޫ ޤުރުއާން ޤުރުއާން ކްލާސް މީހުން\n23 ކޮމެންޓް, 162 ރިއެކްޝަންސް\nރަނގަޅު ނަސަބަކުން އުފެދޭނެ ރަނގަޅު މީހުން\nދަރިންގެ ދަރިން ބ.ކެންދޫ\nއައްޔަބޭއަށް ﷲ ހެޔޮރަޙްމަތް ލައްވާށި... އާމީން. ކެންދޫ ކަލޭފާނަށް އައްޔަބޭ ބައްޕަކިޔަނީ ބަފާބެގެ ހައިސިއްޔަތުން....\nއައްޔަބެގެ ދަރިންވެސް ހާދަހާ ގަދައޭ.. މަވާ އަޖައިބު ވެއްޖެ. މިވަރުގެ ބޭފުޅެއްގެވާހަކަ ކީއްވެބާ މީޑިއާތަކުން ނުކިޔަނީ. މާބޮޑަސް އައްޔަބެގެ ވާހަކަ ގެނައިލެއް ލަސްވެއްޖެ. އެކަމުވެސް މިހާރު ނޫހަށް ވަރަށްބޮޑަށް ޝުކުރިއްޔާ. އައްޔަބެއަށާއި އައްޔަބެގެ އާއިލާއަށް ރަހުމަތް ލައްވާށި އާމީން\nއައްޔަބެއާ ސަލާންކޮއްލީ ރައީސް ނަޝީދު... ޔާމީނު އައްޔަބަގެ ހަމަލޮލަށްވެސް ނުފެންނާނެ... ދެން ބުނެބަލަ ވާނެ ގޮތެއް\nއެމީހުންގެ ގެ ސަރުކާރައް ނަގާފަ ޙުޅުމާލެ ސިޓީއިން2ރޫމް އެފާޓް މެންޓެއް އެރަށު ދޭން ފެނޭ. ބ. ކެންދޫ އާބާދީ ހުސްކޮއްފަ ހުޅުމާލެޔައް ބަދަލުކޮއްފަ، އެރަށު ގަ އޭރުން ރިސޯޓެއް ހެދޭނެ.\nކެންދޫ އައްޔަބެ ގެ މަސައްކަތަށް ޝުކުރުވެރިވަން މަމެން ޕިންކީން އިނގޭތޯ.. ދެން މަމެން އައްޔަބެ ގާތުން އަހާލަން ބޭނުންވަނީ ރޯދަ އަރަތަ އެއް އިނގޭތޯ. ދެކުލަ އެއް ވަނީ އިނގޭތޯ. އެއީ ޕިންކް ކުަލަ އާއި ގެރިގުއި ކުލަ ހުންނަ ރަންރީނދޫ ކުލަ އިނގޭތޯ. މި ދެކުލައިން އައްޔަބެ އަށް ރީތީ ކޮން ކުލަ އެއްތޭ. ޔަގީން ތާ ޕިންކް ކުލަ ކަން. ގުޑް ގުޑް ގުޑް. ގޮޓް އިޓް.\nމިހާ ހިތްފަސޭހަކޮށް އަހަރެމެން އުޅެ އުޅެ ތިއްބާ އެއުޅެނީ ފްލެޓްކުރަން. ތިޔަ އުނދޯއްޔަކީ ކޮންމެ ދިވެހިގެއެއްގަ ހުންނަ އެއްޗެއް. މިހާރު އެވެސް މުއްސަނދިންގެ އެއްޗަކަށްވެ އާދައިގެ މީހުންނަށް މި ފެންނަނީ ޕާކަކަުން.\nއެމަނިކުފާނު ކިހާ ހެޔޮފުޅުތޯ ޝުކުރިއްޔާ ރައީސް ޔާމީން.\nބުރިޖުގެ ތަނބުތައް މިހާރު ދެފެންދޭެރޭގައި.\nމާޝާﷲ. ވަރަށް ރަނގަޅު އަގުހުރި މަސައްކަތެއް. 600 މީހުން ، 50 އަހަރު ، އަހަރަކަށް އެވްރެޖް 12 މީހުން ، މަހަކު 1 . ސްޓުޑޭންޓް ގްރޯތު ރޭޓް ތަންކޮޅެއް ސްލޯ.ނަމަވެސް ދެދުނިޔޭގަވެސް އެކަމުގެ ސަވާބު ލިބޭނެ އަގުހުރި ހިދްމަތެއް ފައްކާ ކުރައްވާފަ އަލީ ހުސެން އެހުންނެވީ.މިފަދަ ބޭފުޅުން ނޫންތޯ އަޅުގަނޑުމެންގެ ގައުމަށް ބޭނުންވަނީ. މާތްﷲ އަލީ ހުސެންގެ އުމުރު ދިގުކުރައްވައި ހެޔޮ ސިއްހަތެއްގަ ލަހައްޓަވާށި. އާމީން\nސްޓޭންޑާރޑް ގްރޯތު ރޭޓް އޭ ނަންގަތީމަ ދަންނަވަން. އެބޭފުޅުން ގިނަދުވަހު މަސައްކަތް ކޮށްދީފައިވަނީ އަގެއް ނުނަގައި ހެޔޮ އަމަލެއްގޮތުގައި. ނަމަވެސް އެ މަަސައްކަތް ކުރިއަރުވަން ވަކި އިމާރަތެއް ހާއްސަކުރި. ހިނގާ ހަރަދުތައް ހަމަ ބެލެހެއްޓީ އަމިއްލައަށް. ރަދީފު ކުރަންވީ ސުވާލަކީ 'ތިމާއަށް އަނެކާއަށް ކޮށްދެވުނީ ކޮންކަމެއްހޭ'. އެމީހަކަށް ވީވަރެއްވެސް ފުދޭ. ގޮރޯވްތް ރޭޓް އެއްނޫން މިކަމުގައި މުހިއްމީ.\nދި ހެޕީ އަށް. ސްޓޭންޑާރޑް ގްރޯތު ރޭޓްގެ ވާހަކައެއް ރަދީފް ނުދައްކަން. ވ.ވެދުން\nދެރައީ މިވަރުގެ ހިދުމަތް ތެރި އަކަށް ގައުމީ އިނާމު ނޫނީ ހިއްވަރު ދިނުމުގެ އިނާމެއް ވެސް ނުދިނީމަ.... އެކަމު ދެން ހިއްވަރު ދިނުމުގެ އިނާމެއް ދޭނެ ކަމެއް ނެތް... އެއީ މިހާރު ތި އިނާމެއް ދިނަސް އައްޔަބެ ގަޔަކު ނެއް ކުރާނެ ހިއްވަރެއް.... ތިޔަ އެއްޗެއްނުދޭ އިރު އަރުވާލި ހިއްވަރު ބަލާބަލަ.... ދައުލަތް ލަދުގަންނަން ޖެހޭނެ.... މަވެސް ލަދުގަނެއްޖެ\nމީނަގެ ޚިދުމަތް ދައުލަތުން ފާހަގަކޮށްގައި ނެތްކަން ކިހިނެއް އެނގެނީ. ނޫސްވެރިޔާ އެވާހަކަ ނުލިޔާތީ އެއީ ނުވެއޮތްކަމަކަށް ބެލީތަ. އަހަރެން ހިތުން ތިހާފުޅާކޮށް ޚިދުމަތްދޭ ފަރާތެއްގެ ޚިދުމަތުގެ އަގުވަޒަން ނުކޮށެެއް ނޯންނާނެ. ޚިދުމަތަށް 50 އަހަރުނަމަ ރައީސް ނާސިރު ރައީސް މައުމޫނު ރައީސް ނަޝީދު ރައީސް ވަހީދު އަދި ރައީސް ޔާމީންގެ ރިޔާސަތުތަކާ ތިޚިދުމަތް އޮންނާނީ ބައްދަލުވެފައި. ދޭތެރެޖެއްސުމަށްވުރެން މިރޯދަމަހު ކުރަން މާރަނގަޅު ކަންކަން ހުންނާނެ ދޯ.\nއަގުވަޒަން ކޮށްފައިނުވޭ! ޤައުމީ އިނާމަށް އެތަށްފަހަރަކު ލާފައިވާކަން އެނގޭ އެކަމު ނުލިބޭ.\nއަސްލު ބުނަންތަ...... އަހަރެމެންނަށް ހާދަކަމެއް ނުވެ އޭ ދޯ... އަހަރެމެން ހިތްހަމަ ނުޖެހުނަސް ޖެހޭނީ ޤަބޫލު ކުރަން..... އެކަމު ހިތްހަމަ ނުޖެހި ކިޔެއްކުރާނީ... ހަމަ ގައިމު މަ އުފާވެއްޖެ. ހިތްހަމަވެސް ޖެހިއްޖެ... އައްޔަބޭމެން ކަހަލަ މީހުން ރާއްޖޭގަ މަދުވީމަ ހުރިހާވެސް މައްސަލައަކީ.... އަހަރެންގެ ހިތުން މިއަދު އައްޔަބެއަށް ޙާއްސަ މަގާމެއް ދީފިން... އައްޔަބެއަށް ސުވަރުގޭގެ ދާއިމީ ނިޢުމަތް ދެއްވާށި.. އާމީން... އައްޔަބޭ ތި ކޮއްދިނީ ކެންދޫގެ އެހެންމީހަކަށް ކުރެވޭނެވަރުގެ ކަމެއްނޫން....


ނެއްލައިދޫ ކައުންސިލް އިދާރާގެ ބައެއް މަރާމާތު މަސައްކަތް ކޮށްދޭނެ ފަރާތެއް ހޯދުން\nނެއްލައިދޫ ކައުންސިލް އިދާރާގެ ބައެއް މަރާމާތު މަސައްކަތް ކޮށްދޭނެ ފަރާތެއް ހޯދަން ބޭނުންވެއެވެ.\nވީމާ، މިމަސައްކަތް އަމިއްލަ ތަކެތީގައި ކޮށްދިނުމަށް ޝައުޤުވެރިވާ ފަރާތްތަކުން 27 ފެބްރުއަރީ 2020 ވާ ބުރާސްފަތި ދުވަހުން ފެށިގެން 04 މާރޗް 2020 ވާ ބުދަ ދުވަހުގެ ނިޔަލަށް، ހެނދުނު 09:00 އިން 12:00 އަށް މި ކައުންސިލަށްްް ވަޑައިގެން ރެޖިސްޓަރ ކުރެއްވުމަށް އެދެމެވެ. މިއިއުލާނާއި ގުޅޭ މައުލޫމާތު ކަރުދާސް ރެޖިސްޓަރވުމަށްފަހު ލިބިވަޑައިގަންނަވާނެއެވެ. އަދި 05 މާރޗް 2020 ވާ ބުރާސްފަތި ދުވަހު ހެނދުނު 11:00 ގައި ޕްރީބިޑް ސެޝަންއެއް މި ކައުންސިލް އިދާރާގައި އޮންނާނެއެވެ.\nއަންދާސީ ހިސާބު ހުށަހެޅުން، 11 މާރޗް 2020 ވާ ބުދަ ދުވަހު ހެނދުނު 11:00 ގައި މި އިދާރާގައި އޮންނެއެވެ.\nމި އިއުލާނާއި ގުޅިގެން އެއްވެސް މައުލޫމާތެއް ސާފުކުރައްވަން ބޭނުންފުޅުވެވަޑައިގަންނަވާނަމަ 11 މާރޗް 2020 ވާ ބުދަ ދުވަހު ހެނދުނު 11:00 ގެ ކުރިން [email protected] އަށް މެއިލްކޮށްދެއްވުން އެދެމެވެ. އަދި ރަޖިސްޓަރކުރަން ވަޑައިނުގަންނަވާ ފަރާތްތަކަށް އަންދާސީ ހިސާބު ބަލައިނުގަނެވޭނެ ވާހަކަވެސް ދަންނަވަމެވެ.


Pacific Kandah Gini Hilaeh Vetti Tsunami Eh Ufedhidhaane Kamuge Inzaaru Dheefi - Vaguthu\nޕެސިފިކް ކަނޑަށް ގިނިހިލައެއް ވެއްޓި ސުނާމީއެއް އުފެދިދާނެ ކަމުގެ އިންޒާރުދީފި\nޕެސިފިކް ކަނޑަށް އެމެރިކާގެ އައްސޭރިފަށަށް ގިނި ހިލައެއް ވެއްޓިދާނެ ކަމުގެ އިންޒާރު ސައިންވެރިން ދީފިއެވެ.\n"އަޕޯސިސް 99942" ގެ ނަމުން ނަންދީފައިވާ މި ގިނި ހިލައިގެ ނުރައްކާ ސިފަކުރަމުން ސައިންވެރިން ބުނީ މި ގިނި ހިލަ 2029 ވަނަ އަހަރު ދުނިޔެއަށް ވެއްޓުމުގެ ފުރުސަތު ވަރަށް ބޮޑު ކަމަށާއި އަދި ގިނި ހިލަ ވެއްޓި ޖެހޭނެ ކަމަށް ބަލަނީ އުތުރު އެމެރިކާގެ އައްސޭރިފަށުގައި ކަމަށެވެ.\n370 މީޓަރު ހުރި މި ގިނި ހިލައިގެ ނުރައްކަލެއް ދުނިޔެއަށް އެންމެ ފަހުން ކުރިމަތިވީ 2004 ވަނަ އަހަރުގައެވެ. އެއީ މި ގިނި ހިލަ ދުނިޔެ ކައިރިން ދަތުރު ކުރި ހިސާބުންނެވެ.\nސައިންވެރިން ބުނީ މި ގިނި ހިލަ އުތުރު އެމެރިކާގެ އައްސޭރި ފަށަށް ނުވަތަ ޕެސިފިކް ކަނޑަށް ވެއްޓިއްޖެ ނަމަ މުޅި އެމެރިކާ ދުނިޔޭގެ ޗާޓުން ފޮހެލާނެއެވެ.\nޖައްވުން ދަތުރުކުރާ ކުދި ކުދި ގިނިހިލަ ދުނިޔޭގައި ޖެހުމަކީ އާންމު ކަމެކެވެ. މީގެ ތެރެއިން ގިނަ ގިނިހިލަ ދުނިޔޭގެ ބިމުގައި ޖެހުމުގެ ކުރިން އަނދައި އަޅިއަށް ވެއެވެ. ނަމަވެސް ކޮންމެ ދިހަ އަހަރަކުން އެއް އަހަރު ބޮޑު ގިނިހިލައެއް ދުނިޔޭގައި ޖެހެއެވެ.\nއެގޮތުން 2013 ވަނަ އަހަރު 20 މީޓަރު ގިނިހިލައެއް ވަނީ ރަޝިއާގެ ޗެލްތަބިންސްކް ސިޓީއާ ދިމާލުން ދުނިޔޭގެ ތެރެއަށް ވަދެފައެވެ. އެފަހަރު ބޮޑު ގޮވުމެއް ވަނީ ގޮވާފަ އެވެ.\nމި ހާދިސާއާ ގުޅިގެން ކުރި ދިރާސާތަކުން ދެއްކިގޮތުގައި މި ގިނިހިލަ ގޮވުމުގެ ސަބަބުން، ހިރޯޝިމާއަށް އެޅި ނިއުކުލިއާ ބޮމަށް ވުރެ 30 ގުނަ އިތުރަށް ހަކަތަ ވަނީ ބޭރުވެފައެވެ. މި ގޮވުމާ ގުޅިގެން 1500 އެއްހާ މީހުނަށް ވަނީ ސިއްހީ ފަރުވާ ދީފައެވެ.\nއޮގަސްޓް 6, 2019 18:45\nތީ އަހަރަމެން ފޮނުވި ގިނި ހިލަޔެއް.


Aa Gavaaidhuge Dhashun Majileehuge Idhaaree Verin Alun Ayyankohffi - Vaguthu\nއާ ގަަވައިދުގެ ދަށުން މަޖިލީހުގެ އިދާރީ ވެރިން އަލުން އައްޔަންކޮށްފި\nރައްޔިތުންގެ މަޖިލީހުގެ އާ ގަވައިދުގެ ދަށުން، އެ މަޖިލީހުގެ އިދާރީ ހިންގުމުގެ ތިން އިސްވެރީން އަލުން އައްޔަނުކުރަން ފާސްކޮށްފިއެވެ.\nރައްޔިތުންގެ މަޖިލީހުގެ އަމީން ޢާއްމުގެ މަގާމަށާއި ކައުންސެލް ޖެނެރަލްގެ މަގާމަށާއި ސަރޖެންޓް އެޓް އާރމްސްގެ މަގާމަށް ބޭފުޅުން އައްޔަނުކުރަން ފާސްކޮށްފައި ވަނީ މިއަދު ރައްޔިތުންގެ މަޖިލީހުގެ ޖަލްސާގައެވެ.\nއަލަށް އެކުވަލާލި ރައްޔިތުންގެ މަޖިލީހުގެ ގަވައިދުގެ 16 ވަނަ މާއްދާގައިވާ ގޮތުން މަޖިލީހުގެ އަލަށް އިންތިހާބުވާ ކޮންމެ މަޖިލީހެއްގެ ދެވަނަ ދައުރު ނިމުމުގެ ކުރިން އަމީން އާންމާއި ކައުންސެލް ޖެނެރަލް އަދި ސާޖެންޓް އެޓް އާމްސް ގެ މަގާމަށް ބޭފުޅުން އަލުން އައްޔަން ކުރަން ޖެހެއެވެ.\nއެ ތިން މަގާމަށްވެސް އައްޔަން ކުރަން ފާސްވެފައި ވަނީ ކުރިން އެ މަގާމުތަކުގައި ހުންނެވި ބޭފުޅުންނެވެ.\nއެގޮތުން އަމީން ޢާއްމުގެ މާގަމަށް އައްޔަނުކުރެއްވީ މިހާރުވެސް އެ މާގަމް އަދާކުރައްވަމުން ގެންދަވާ ފާޠިމަތު ނިޔުޝާއެވެ. އޭނާ އަމީން ޢާންމުގެ މަގާމަށް، އައްޔަނުކުރެއްވުމަށް ފާސްވީ ވޯޓުގައި ބައިވެރިވެވަޑައިގެންނެވި 59 މެންބަރުންގެ އިއްތިފާގުންނެވެ.\nކައުންސެލް ޖެނެރަލްގެ މަގާމަށް އައްޔަނުކުރެއްވީ، މިހާރުވެސް އެ މަގާމް އަދާކުރައްވަމުން ގެންދަވާ ފާތިމަތު ފިލްޒާއެވެ. އޭނާ އެ މަގާމަށް އައްޔަނުކުރެއްވުމަށް ފާސްވީ ވޯޓުގައި ބައިވެރިވެވަޑައިގެންނެވި 58 މެންބަރުންގެ އިއްތިފާގުންނެވެ.\nރައްޔިތުންގެ މަޖިލީހުގެ ސަރޖެންޓް އެޓް އާރމްސްގެ މަގާމަށް އައްޔަނުކުރެއްވީ މިހާރުވެސް އެ މަގާމް އަދާކުރައްވަމުން ގެންދަވާ މުޙައްމަދު ހަލީމްއެވެ. އޭނާ އެ މަގާމަށް އައްޔަނުކުރެއްވުމަށް ފާސްވީ ވޯޓުގައި ބައިވެރިވެވަޑައިގެންނެވި 59 މެންބަރުންގެ އިއްތިފާގުންނެވެ.


Covid-19: Hinnavarun Ves Meehaku Ekaherikkoh Miadhu Test Kuranee | Hathaavees\nކޮވިޑް-19: ހިންނަވަރުން ވެސް މީހަކު އެކަހެރިކޮށް މިއަދު ޓެސްޓު ކުރަނީ\nމާޗް 9, 2020 ހަތާވީސް އޮންލައިން\nޅ. ހިންނަވަރު --\nކޮވިޑް-19 ގެ އަލާމާތްތައް ފެނިފައިވާ މީހަކު ޅ. ހިންނަވަރުން އެކަހެރިކޮށްފައިވާ ކަމަށާއި އެމީހާގެ ސާމްޕަލް ނުވަތަ އެ ބައްޔަށް ޓެސްޓު މިއަދު ކުރާނެ ކަމަށް ސަރުކާރުން ބުނެފިއެވެ.\nމިއަދު ދަރުބާރުގޭގައި ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން ކޮވިޑް-19 އާ ގުޅޭގޮތުން މައުލޫމާތު ދިނުމަށް ހާއްސަކޮށްފައިވާ ތަރުޖަމާނު މަބްރޫކު އަޒީޒު ވިދާޅުވީ އޭނާ މިވަގުތު އެކަހެރި ކޮށްފައިވަނީ ހިންނަވަރުގައި ކަމަށެވެ. އަދި މިއަދު އޭނާގެ ސާމްޕަލް ނަގާނެ ކަމަށް މަބްރޫކް ވިދާޅުވިއެވެ. އެކަމުގެ އިތުރު ތަފްސީލެއް ހާމައެއް ނުކުރެއެވެ.\nއެންމެ ފުރަތަމަ ރާއްޖެއިން ކޮވިޑް-19 އަށް ޕޮޒިޓިވްވި ދެ މީހުންނަކީ ހިންނަވަރާއި އެއް އަތޮޅެއްގައި އޮންނަ ރިސޯޓެކެވެ. އެ ރިސޯޓަކީ ޅ. އަތޮޅުގެ ގިނަ ޒުވާނުން ވަޒީފާ އަދާ ކުރަމުން ގެންދާ ރިސޯޓެކެވެ. ކޮވިޑް-19 އެ ރިސޯޓުގެ ދެ މުވައްޒަފަކަށް ޖެހުމުން އެ ރިސޯޓު އަދިވެސް އޮތީ ލޮކްޑައުން ކޮށްފައެވެ. އޭގެފަހުން ރޭ ސަރުކާރުން ވަނީ ސޭންޑީޒް ބަތަލާ ރިސޯޓުގައި ޗުއްޓީ ހޭދަކުރަމުން ދިޔަ އިޓަލީގެ ދެ ރައްޔިތަކަށް ކޮވިޑް-19 ޖެހިފައިވާކަން އިއުލާން ކޮށްފައެވެ. އެއާއެކު ކޮވިޑް-19 އަށް ޕޮޒިޓިވްވި މީހުން ހަތަރަކަށް ރާއްޖެއިން ވަނީ އަރާފައެވެ.\nމި ހަތަރު މީހުންނާއި މީގެއިތުރުންވެސް ބައްޔަށް ޝައްކު ކުރެވިގެން ކަރަންޓީން ކުރެވޭ މީހުންނަށް ފަރުވާ ދެމުން ގެންދަނީ ފަރުކޮޅުފުށީގައެވެ. ސަރުކާރުން މިއަދު ބުނީ ބަލި ޖެހިފައިވާ ހަތަރު މީހުންގެ ހާލަތުވެސް ރަނގަޅު ކަމަށެވެ.\nPrevious ކޮވިޑް-19: އަލާމާތްތައް ފެނުނު މީހަކު މާލެއިން ކަރަންޓީން ކުރުމުގެ މަސައްކަތް ކުރަނީ\nNext ކޮވިޑް-19: ރާއްޖެއިން ޕޮޒިޓިވްވި އެންމެންގެ ހާލުވެސް ރަނގަޅު\nއެމްޑީޕީގެ ފިޔަވަޅު އަޅާ ކޮމެޓީގެ ނާއިބު ކަމުން ޝުއައިބު އެއްފަރާތް ކޮށްފި


BREAKING NEWS: Covid-19: IGMH In 11 Meehaku Mihaathanah Fassivejje - Vaguthu\nއައިޖީއެމްއެޗް އިން މިހާތަނަށް 11 މީހަކު ކޮވިޑް-19 އަށް ފައްސިވެފައި ކަމަށް އެހޮސްޕިޓަލުން ބުނެފިއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި އައިޖީއެމްއެޗްގެ ޑޮކްޓަރ އަލީ ނަޒީމް ވިދާޅުވީ ކޮވިޑް-19 އަށް ފައްސިވީ ފަސް ބަލި މީހަކާއި ހަތަރު މުވައްޒަފެއްގެ އިތުރުން ބަލި ދެ މީހެއްގެ އާއިލާ ދެމެންބަރެއް ކަމަށެވެ.\nއައިޖީއެމްއެޗް އިން ކޮވިޑް-19 ކްލަސްޓާއެއް ފެނުމުން މިހާތަނަށް 27 މުވައްޒަފަކު ވަނީ ގޭގައި އެކަހެރި ކޮށްފައެވެ.\nއައިޖީއެމްއެޗް އިން ފުރަތަމަ ކޮވިޑް-19 އަށް ފައްސިވީ އައިސީޔޫގައި އެޑްމިޓް ކޮށްފައި އޮތް އިންޑޮނޭޝިއާ މީހެކެވެ. އޭނާ ވަނީ މިހާރު ނިޔާ ވެފައެވެ.\nޑރ.އަލީ ނަޒީމް ވިދާޅުވީ ފަރުވާ ދެމުންގެންދާ އައިޖީއެމްއެޗް އިން ކޮވިޑް-19 އަށް ފައްސިވި މުވައްޒަފުންނާއި އިތުރު މީހުންގެ ހާލު ވެސް ރަނގަޅު ކަމަށެވެ.\nއައިޖީއެމްއެޗުގެ އައިސީޔޫން ބަޔަކު ކޮވިޑް-19 އަށް ފައްސިވުމާއި ގުޅިގެން އެ ހޮސްޕިޓަލުގެ ޑޮކްޓަރުންނަށް ދެއްކުން އަނެއްކާ ވެސް ވަނީ ވަރަށް ބޮޑަށް ލިމިޓްކޮށްފައެވެ.\nއައިޖީއެމްއެޗްގެ އައިސީޔޫން ބަޔަކު ކޮވިޑް-19 އަށް ފައްސިވީ އަމަލު ކުރަމުންނަ އަންނަ އުސޫލުތަކާއި ހިލާފަށް އަމަލުތައް ކޮށްގެންތޯ ސުވާލު ކުރުން ޑރ.އަލީ ނަޒީމް ވިދާޅުވީ އައިސީޔޫން ބަޔަކު ފައްސިވުމުން ބަލަން ޖެހޭ ކަންކަން އައިޖީއެމްއެޗްގެ ކަމާބެހޭ ޑިޕާޓްމަންޓްތަކުން ބަލަމުން އަންނަ ކަމަށެވެ.\nއައިޖީއެމްއެޗް އިން މިހާރު ވަނީ އެހޮސްޕިޓަލްގައި އެޑްމިޓް ކުރާ ހުރިހާ އެންމެން ކޮވިޑް-19 އަށް ޓެސްޓް ކުރަން ނިންމާފައެވެ.\nޖުލައި 4, 2020 23:57\nދެން މިއޮއްހުރިހާ ދުވަހު އެޑްމިޓް ތިޔަކުރަނީ ޓެސްޓުނުކޮށޭތަ ތިޔަ ބުނަނީ ، އަތައް ގޮވީމަ ކޮއްމެސް މޮޅުބަހަނާއެއް ދައްކާފަ ބޯދަމައި ގަނެވޭތޯ ތިޔަ އުޅެނީ.\nޖުލައި 5, 2020 00:43\nޢަދިވެސް ސިއް ރުކު ރެ ވޭތޯ ބަލާ\nޖުލައި 5, 2020 05:56\nޥަރަށްބޮޑު އިހުމާލެއްގެ ނަތީޖާތިފެނުނީ ..އައިޖީއެމްއެޗް އިން އެހޮސްޕިޓަލްގައި އެޑްމިޓް ކުރާ ހުރިހާ އެންމެން ކޮވިޑް-19 އަށް ޓެސްޓް ނުކުރުމުން ވީގޮތް!!\nޖުލައި 5, 2020 08:25\nބަލަންޖެހޭ ކަންކަން ބަލަން ކިހާދުވަހެއް ބޭނުންތޯ ، ތީ ދުވަހަކުވެސް ނިމޭނެކަމެއްބާ ، ތަންކޮޅެއް ހޭލަންވެއްޖެނު ، ތިޔައްވުރެ ސާފްކޮށް ކަންކަންހާމަކުރަން ދަސްކޮށްބަލަ ، މީ މިހާރު ކަލް ދޯބަޖޭ ޒަމާނެއް ނޫނޭ ،\nކަލޭމެން ހާމަނުކުރިޔަސް ތިތާތިބި ރައްޔިތުންނަށް ހެޔޮއެދޭ މީހުން އެބަބުނޭ ތިހެން ވާންޖެހުނީ ތިތާގެ ޕްރޮޓޮކޯލްއާއި ބަޔަކު ހިލާފުވެގެންނޭ ، އެއޮތޯ ބަލންޖެހޭވަރަަށް ބަލާފަ ،\nޖުލައި 5, 2020 14:44\nތިއީ އެހެން ގައުމުތަކުގައިވެސް ހިގާފައިވާ ކަންތައް. ޚީއްވެ މިގައުމުގައި މިކަންވީމަ މިި ވެގެން ނުވާނެ ކަމެއް ކަމަށްދެކެނީ


China Ge Muslim Innah Thaaidhu Koh Video Eh Lumun Account Block Kohlaifi! - Vaguthu\nކޮވިޑް-19: ފަރުވާކުޑަ ކުރެވިއްޖެނަމަ، ދެން ލިބޭ ގެއްލުން ބޮޑުވެދާނެ - 20 ގަޑިއިރު ކުރިން\nޗައިނާގެ މުސްލިމުންނަށް ތާއިދުކޮށް ޓިކްޓޮކް ވީޑިއޯ އެއް ލުމުން އެކައުންޓް ބްލޮކް ކޮށްލައިފި!\n5 މަސް ކުރިން ( ނޮވެމްބަރު 30, 2019 )\nޓިކްޓޮކް އަކީ މިހާރު ދުނިޔޭގެ އެންމެ ގިނަބަޔަކު މުނިފޫހިފިލުވުމުގެ ގޮތުން ބޭނުން ކުރަމުން އަންނަ އެއް އެޕެވެ. ގިނަ ބަޔަކު މި އެޕް ބޭނުން ކުރުމަށް ލޯބި ކުރި ނަމަވެސް، ޗައިނާގެ މި ކުންފުނިން ދަނީ އެމީހުން ބޭނުން ނުވާ ވީޑިއޯތައް އޭގެން ރިމޫވް ކުރަމުންނެވެ.\nދާދި ފަހުން އެމެރިކާ އަށް ނިސްބަތްވާ 17 އަހަރުގެ ފެރޯޒް އަޒީޒް ނަމަކަށް ކިޔާ ކުއްޖަކު ވަނީ ޗައިނާ އިން އެ ގައުމުގައި ދިރިއުޅޭ މަދު މުސްލިމުންނާއި މެދު ކަންތައް ކުރާގޮތް ދޭހަވާހެން ވީޑިއޯ އެއް ލާފައެވެ. މިއާއިއެކު އެ ކުއްޖާ އަށް އޭނާގެ އެކައުންޓު ބޭނުން ކުރަން ޓިކްޓޮކް އިން ވަނީ ހުރަސްއަޅައި، އޭނާގެ އެކައުންޓު ލޮކް ކޮށްފައެވެ.\nމިކަން ކުރުމަށް ފަހު އެ ކުންފުނިން ބުނެފައި ވަނީ އެ ކުއްޖާގެ އެކައުންޓު ލޮކް ކުރީ ޓެރަރިސްޓުންގެ ވީޑިއޯތައް ޕޯސްޓު ކުރާ އެހެން އެކައުންޓަކާއި އަޒީޒްގެ އެކައުންޓާއި ގުޅިފައިވާތީ ކަމަށެވެ. ނަމަވެސް އަޒީޒްގެ އެކައުންޓުގައި އެފަދަ އެއްވެސް އެއްޗެއް ނެތްއިރު، ޓިކްޓޮކް އިން މިކަން ކޮށްފައި ވަނީ އަޒީޒްގެ އެކައުންޓު ބަންދު ކުރުމުގެ އުޒުރެއްގެ ގޮތުގައެވެ.\nޗައިނާގެ ބައިޓްޑާންސް ނަމަކަށް ކިޔާ ކުންފުންޏަކުން ހިންގަމުން އަންނަ ޓިކްޓޮކް އަށް ފޭސްބުކްގެ ބާނީ މާކް ޒުކަބާގްވެސް ވަނީ ފާޑުކިޔައި، ޗައިނާ ސަރުކާރުން ބޭނުންވާ ވީޑިއޯތައް ނަގަމުން އަންނަކަމަށް ތުހުމަތު ކޮށްފައެވެ. ޗައިނާގެ ސަރުކާރުން އެމީހުންގެ ރައްޔިތުން ގެންގުޅެނީ ވަކި ފިކުރެއްގެ މަތީގައެވެ.\nޓިކްޓޮކް ބޭނުން ކުރާ މީހުން މިހާރު އެމެރިކާގައިވެސް ވަރަށް ގިނައިރު، އެމެރިކާ ސަރުކާރުން ވަނީ ޓިކްޓޮކް އިން އެމީހުން ބޭނުންވާ ވީޑިއޯތައް ނަގާނެތީ އެކަަމާއި މެދު ކަންބޮޑުވުން ފާޅުކޮށް، އެ މައްސަލަ ތަހުގީގުކުރަންވެސް ފަށައިފައެވެ.\nޗައިނާ ސަރުކާރުން ވަނީ އެ ގައުމުގައި ދިރިއުޅޭ އެތައް މިލިއަން މުސްލިމުންގެ ބިންތަކާއި ޒަމާންވީ ސަހަރާތައްވެސް ސަރުކާރުގެ ބޭނުމަށް ނަގާފައެވެ. އަދި އެމީހުން އެކަހެރިކޮށް، ދަނީ ޗައިނާގެ ސަރުކާރުގެ ކޮމިއުނިސްޓު ވިސްނުމަށް ތާއިދު ކުރާ ބައެއް ކަމުގައި ހެދުމަށް މަސައްކަތް ކުރަމުންނެވެ.\nމީޑީއާގެ ސަމާލުކަން އަޒީޒްގެ އެކައުންޓަށް ލިބި، މީހުންގެ ފާޑުކިޔުން އަމާޒުވުމާއި އެކު ޓިކްޓޮކް އިން ވަނީ އަޒީޒްގެ އެކައުންޓު އަނބުރާ އޭނާ އަށް ދީފައެވެ.\nޝިފާ، ޖާބިރާއި އެކީ ޓިކްޓޮކް ވީޑިއޯއެއް ހެދުން ދިޔާނާއަށް ވަރަށް "ކޫލް"\nޝިފާ ބޭނުން ވަނީ ޖާބިރު އާއި އެކު ޓިކްޓޮކެއް ހަދާލަން!\nޓިކްޓޮކް ތަރި ޔުވްރާޖްގެ ނެށުން ފެނިފައި ބާދްޝާހްވެސް އާޝޯހުވެއްޖެ\nނޮވެމްބަރު 30, 2019 22:02\nޗައިނާގެ ކޮމިޔުނިސްުޓުން ނަށް މިހާރު އެނގިފަވާނީ ކޮންމެ ދިމާލަކުންވެސް އިސްލާމް ދީނުގެ އަސަރުތައް ފާޅުވަމުން ދާކަން، އެކަމާއިހެދި އިސްލާމް ދީން އެހެން އިންސާނުންނަށް ވެސް އެނގި އިސްލާމް ދީނާށް ސައުވެރިވާތިވެ ކޮމިއުނިސްޓުން ޖެހިލުންވަނީ..\nޑިސެމްބަރު 7, 2019 12:33\nރަނގަޅު އެބައެއް އުލޭ ތަނެއްގައި އެހެން ދީން ފެތުރިގެން ނުވާނެ


Shujau Inthizaamu Kuraa Bahus Gai Baiverivaanee Ehen Bahus Eh Nei Nama: Alhan - Vaguthu\nއެލްޖޭއޭގެ ކުރީގެ ނައިބު ރައީސް ޝުޖާއު ހުސައިން އިސްވެ ހުންނަވައި އިންތިޒާމުކުރާ މާލެ ސިޓީގެ މޭޔަރު ކަމަށް ވާދަކުރާ ކެންޑިޑޭޓުންގެ ބަހުސްގައި ބައިވެރިވެވަޑައިގަންނަވަނީ ދައުލަތުގެ އިތުބާރު ހުރި އެހެން މުއައްސަސާއަކުން ބަހުސެއް ނުބާއްވާނަމަ ކަމަށް މާލޭގެ މޭޔަރު ކަމަށް ވާދަކުރައްވާ އަމިއްލަ ކެންޑިޑޭޓް އަލްހާން ފަހްމީ ވިދާޅުވެއްޖެއެވެ.\nޝުޖާއު ހުސައިން މިއަދު ކުރެއްވި ޓްވީޓެއްގައި އޭނާ ކުރިއަށް ގެންދަވަން ނިންމަވާފައިވާ މި ޕްރޮގްރާމްގެ ޓީޒާ ވީޑިއޯއެއް ވަނީ އާންމު ކުރައްވައިފައެވެ. އަދި އެ ބަހުސްގައި ބައިވެރިވެވަޑައިގަތުމަށް މާލެ ސިޓީގެ މޭޔަރު ކަމަށް ވާދަކުރައްވާ ތިން ކެންޑިޑޭޓުންނަށް ވެސް ޝުޖާއު ވަނީ ދައުވަތު ދެއްވައިފައެވެ.\nމާލޭގެ މޭޔަރު ކަމަށް މި ފަހަރުގެ ލޯކަލް ކައުންސިލްތަކުގެ އިންތިޚާބުގައި ވާދަކުރައްވަނީ ތިން ކެންޑިޑޭޓުންނެވެ. އެއީ އަމިއްލަ ގޮތުން ވާދަކުރައްވާ އަލްހާންގެ އިތުރުން އިދިކޮޅު ޕީޕީއެމްއާއި ޕީއެންސީގެ ކެންޑިޑޭޓް ޑރ. މުހައްމަދު މުއިއްޒުއާއި، ވެރިކަން ކުރާ މައި ޕާޓީ އެމްޑީޕީގެ ކެންޑިޑޭޓް އަނަސް އަބްދުލް ސައްތާރެވެ.\nޝުޖާއުގެ މި ޓްވީޓް ރީޓްވީޓް ކުރައްވައި އަލްހާން ލިޔުއްވާފައިވަނީ ދައުލަތުގެ އިތުބާރު ހުރި އެހެން މުއައްސަސާއަކުން މޭޔަރު ކަމަށް ވާދަކުރާ ކެންޑިޑޭޓުންގެ ބަހުސެއް ނުބާއްވާނަމަ އެ ބަހުސްގައި ބައިވެރިވެވަޑައިގަންނަވާނެ ވާހަކަ ދަންނަވާ ކަމަށެވެ. އެހެންވިޔަސް އިދިކޮޅު ކެންޑިޑޭޓް މުއިއްޒަށް ޝުޖާއު އެންޑޯޒް ކުރައްވާފައިވާ ކަމަށް އަލްހާން ތުހުމަތު ކުރައްވާފައިވެއެވެ.\nޓްވީޓާ މެދުވެރިކޮށް މި ބަހުސްގައި ބައިވެރިވެވަޑައިގަންނަވާނެ ކަމުގެ ޔަގީންކަން ދެއްވާފައިވަނީ ވެސް ޑރ. މުއިއްޒެވެ. އެހެން ބަހުސެއް ނެތް ނަމަ އަލްހާން ވެސް މި ބަހުސްގައި ބައިވެރިވެވަޑައިގަންނަވާނެ ކަމަށް ވިދާޅުވެފައިވާއިރު، ބަހުސްގައި ބައިވެރިވެވަޑައިގަތުމާ ގުޅޭ ގޮތުން އަނަސް އަދި ވަކި އެއްޗެއް ވިދާޅެއް ނުވެއެވެ.\nދައުލަތުގެ އިތުބާރުހުރި އެހެން މުއައްސަސާއަކުން މޭޔަރ ކެންޑިޑޭޓުންގެ މެދުގައި ބަހުސެއް ނުބާއްވާނަމަ، ތިޔަ ބަހުސްގައި ބައިވެރި ވެވިދާނެ ވާހަކަ ދަންނަވަން!\nޝުޖާޢު ވަނީ ޕީޕީއެމްގެ ކެންޑިޑޭޓް @MMuizzu ޕްރޮމޯޓްކުރައްވާ އެންޑޯޒްވެސް ކުރައްވާފައިކަން ފާހަގަކޮށްލަން! https://t.co/5rRSy9nuLF\n— 𝗔𝗹𝗵𝗮𝗻 𝗙𝗮𝗵𝗺𝘆 - 𝗔𝗙 (@AlhanFahmy) March 3, 2021\nމާޗް 3, 2021 15:38\nސެއި ނޯ ޓު ނިޒާރު. ވ.ވެދުން\nމާޗް 3, 2021 22:05\nއަލްހާނު ބައިވެރި ނުވިއަސް އޯކޭ. އަލަހާނަކީ މީހުން ދަންނަ ނަމެއް ނޫން ތީ


Gadha Vayaaeku Uligam Ge Ehge Furaalhu Ehlaalaifi! - Vaguthu\nގަދަވަޔާއެކު އުލިގަމު ގެއެއްގެ ފުރާޅު އެއްލާލައިފި!\nއުލިގަމު ގެއެއްގެ ފުރާޅު ވިއްސާލާފައިވާ ފޮޓޯއެއް--\nރާއްޖޭގެ އުތުރުގެ މޫސުން ގޯސްވެ، ވައިގަދަވުމުގެ ސަބަބުން ހއ. އުލިގަމުގައި އަލަށް ހަދާފައި ހުރި ގެއެއްގެ ފުރާޅު އެއްލާލައިފިއެވެ.\nއުުލިގަމު ރައްޔިތެއް "ވަގުތު" އަށް މައުލޫމާތު ދެމުން ބުނީ މޫސުން ވަރަށް ބޮޑަށް ގޯސްވެ ރަށަށް ބޮޑެތި ގެއްލުންތައް ލިބެމުން ދާ ކަމަށެވެ. އެގޮތުން ގަދަ ވަޔާއި އެކު ކުރަމުން ދިޔަ ވިއްސާރާގައި ގެއެއްގެ ފުރާޅު ރޭގެ ވަގުތެއްގައި އެއްލާލާފައިވާ ކަމަށް އޭނާ ބުނެފައި ވެއެވެ. އަދި އެގެއަށް ބޮޑެތި ގެއްލުންތައް ވެފައިވާއިރު، އެރަށު ދަނޑު ގޮވާން ބިންތަކަށްވެސް ބޮޑެތި ގެއްލުންތައް ވެފައިވާކަން އޭނާ ފާހަގަކުރިއެވެ..\nއޭނާ ހިއްސާކުރި ފޮޓޯތަކުން ފެންނަގޮތުގައި ވިއްސާލި ފުރާޅުގެ ޓިނުތައް ވަނީ ވަރަށް ބޮޑަށް ބަޅުފައެވެ. އަދި ސީލިންގ ބޮޑެ ބައެއްވެސް ވަނީ ވެއްޓިފައެވެ.\nމޫސުމް ގޯސްވެ، އުލިގަމަށް ލިބިފައިވާ އެކި ވަރުގެ ގެއްލުންތައް --\nމިކަމާއި ގުޅިގެން މޯލްޑިވްސް ޑިސާސްޓާސް މެނޭޖްމެންޓް (އެންޑީއެމްއޭ) އިން ވިދާޅުވީ ފުރާޅު ވިއްސާލި ގޭގެ ފުރާޅު ރެއިން ރެއަށް އެރަށު ރައްޔިތުން ނިކުމެ ހަރުކޮށްފައިވާ ކަމަށެވެ. އަދި އެރަށުގެ ހާލު ވަރަށް ގާތުން މިހާރު ބަލަމުން ދާ ކަމަށް ވިދާޅުވިއެވެ.\nވައިބައިރުވުމާއި އުދައެރުން އަދި ބޯކޮށް ވާރޭ ވެހުމުގެ ސަބަބުން ހއ، ހދ، ށ، ނ، ރ، ބ، ޅ އަތޮޅުގެ ބައެއް ރަށް ރަށަށް އެކި ވަރުގެ ގެއްލުންތައް ލިބިފައިވާ ކަމަށް އެއިދާރާއިން ބުނެއެވެ. އެހެންނަމަވެސް ހުރިހާ ރަށެއްގެވެސް އާންމު ހާލަތު ރަނގަޅު ކަމަށާއި ގެއްލުންތައް ވެފައިވާ ރަށްތަކުގެ ރައްޔިތުންނާއި ސަރުކާރުގެ އިދާރާތަކާއި ގުޅިގެން މަސައްކަތް ކުރަމުން ދާކަން ފާހަގަކުރެއެވެ.


ޓީޗަރަކު މަސްތުވާތަކެތި ވިއްކަމުންދަނިކޮށް ހައްޔަރުކޮށްފި - DhiDaily\nޓީޗަރަކު މަސްތުވާތަކެތި ވިއްކަމުންދަނިކޮށް ހައްޔަރުކޮށްފި\nމުޅި ދުނިޔެއަށް ދިމާވި ކޯވިޑް 19 ގެ ހާދިސާގެ ސަބަބުން ކުރިމަތިވި މާލީ ގެއްލުމުގެ ސަބަބުން ސުކޫލްއިން ދެމުންދިޔަ މުސާރަ ނުލިބުމުން އާމްދަނީ ހޯދުމަށް އިންޑިއާގެ ޓީޗަރަކު މިވަނީ މަސްތުވާ ތަކެތި ވިއްކާފައެވެ.\nކިރަން ނަމަކަށް ކިޔާ މިމީހާ ކިޔަވައިދެމުން ދިޔައީ އިންޑިއާގެ ކަރްނާޓަކާގެ އައިޓީއައި ކޮލެޖުގައެވެ. އޭނާ މަސްތުވާ ތަކެތި ވިއްކުމުގެ ކުށުގައި އެއަވަށުގެ ފުލުހުން އޭނާ ހައްޔަރު ކޮށްފައިވަނީ، މިދިޔަ ހަފްތާގެ ހޮނިހިރު ދުވަހު ކަމަށްވެސް އެގައުމުގެ ނޫސްތަކުގައި ވަނީބުނެފައެވެ. އަދި އޭނާ އާއި އެކު އިތުރު3މީހަކު ހައްޔަރު ކޮށްފައިވާ ކަމަށްވެސް ފުލުހުންނާއި ހަވާލާދީ އެގައުމުގެ ނޫސްތަކުގައި ވަނީ ބުނެފައެވެ.\nފުލުހުން އޭނާ ހައްޔަރު ކޮށްފައިވަނީ، މަސްތުވާ ތަކެތި ގަންނަން އުޅުން ބަޔަކު ހައްޔަރުކޮށް އެމީހުންނާއި ތަހުގީގުގައި ސުވާލު ކުރުމުން މަސްތުވާ ތަކެތި އެމީހުންނަށް ވިއްކަނީ، ކިރަން ކަމަށް ބުނެފައެވެ. ފުލުހުން ކިރަން ހައްޔަރުކޮށް ސުވާލު ކުރުމުން އޭނާ ބުނެފައިވަނީ، އޭނާގެ އާއިލާ އަކީ ފަގީރު ބައެއް ކަމަށާއި، އެމީހުންގެ ހަރަދުތައް ކުރިން ކުރަމުން އައީ ސުކޫލުންދޭ މުސާރައިން ކަމަށެވެ. ނަމަވެސް ކޯވިޑް 19 ގެ ސަބަބުން ގައުމަށް ދިމާވި ކާރިސާގެ ސަބަބުން އޭނާއަށް ސުކޫލުން މުސާރަ ނުދޭ ކަމަށާއި، އެހެންކަމުން ފައިސާ ހޯދުމަށް މަސްތުވާ ތަކެތި ވިއްކަން ފެށީކަމަށެވެ.\n51 އިންސައްތަ ވޯޓާއެކު މޫނު ނިވައިވާ ގޮތަށް ބުރުގާ އެޅުން މަނާ ކޮށްފި\nސީރިއާގެ ރައީސް ދެމަފިރިކަނބަލުން ކޮވިޑަށް ޕޮޒިޓިވްވެއްޖެ\n931 މިލިއަން ޓަނުގެ ކާއެއްޗެހި 2019 ގައި އުކާލި\nކޮވިޑް މަރު ގިނަވި ނަމަވެސް ބްރެޒިލް ރައީސް އަންގަނީ ރައްޔިތުން މައްސަލަ ނުޖެއްސުމަށް


Gold Cup ge Champion kan America ah! - AO News\nއުތުރު އެމެރިކާ ބައްރުގެ ގައުމުތަކުގެ މެދުގައި ކުޅެވޭ އެންމެ ޝަރަފުވެރި ފުޓްބޯޅަ މުބާރާތް ކަމަށްވާ ކޮންކާކަފް ގޯލްޑް ކަޕްގެ ފައިނަލުގައި 1-0 އިން މެކްސިކޯ ބަލިކޮށް އެމެރިކާ އިން އެ މުބާރާތުގެ ޗެމްޕިއަންކަން ހޯދައިފި އެވެ.\nމިއީ އެމެރިކާ އިން ގޯލްޑް ކަޕް ކާމިޔާބުކުރި ހަތްވަނަ ފަހަރެވެ. އަދި މިއީ އެންމެ ފަހުން ކުޅުނު ފަސް މުބާރާތުގެ ތެެރެއިން އެމެރިކާ އިން ޗެމްޕިއަންކަން ހޯދި ތިން ވަނަ ފަހަރެވެ. މީގެއިތުރުން، މިއީ މުބާރާތުގެ ތާރީޚުގައި މެކްސިކޯ އެންމެ ފަހުން ކުޅުނު ފަސް ފައިނަލްގެ ތެރެއިން ބަލިވި ފުރަތަަމަ ފަހަރެވެ.\nނެވާޑާގެ އެލިޖަންޓް ސްޓޭޑިއަމްގައި ކުޅުނު މި މެޗު ފެށިގެން މެކްސިކޯ އިން ގިނަވަގުތު ބޯޅަ ގެންގުޅެ އެމެރިކާގެ ގޯލަށް ގިނަ ހަމަލާ ފޮނުވާލާފައިވާއިރު ދެ ޓީމުގެ މެދުގެ ކުޅުނު މި މެޗުގެ ފުރިހަމަ ވަގުތު ހަމަވިއިރު ނަތީޖާ 0-0 އިން އެއްވަރުވެގެން ދެން ކުޅެވުނު އިތުރު ވަގުތުގެ 15 މިނެޓުގެ ދެ ހާފުގައި އެމެރިކާ އަށް ލަނޑުޖަހައިދިނީ މައިލްސް ރޮބިންސަން އެވެ.\nއިތުރު ވަގުތުގެ ދެ ވަނަ ހާފްގެ ކުޅުން ނިމެން ތިން މިނިޓަށްވެފައިވަނިކޮށް މެޗުގެ 117 ވަނަ މިނިޓްގައި އެމެރިކާ މޮޅުކޮށްދިން ގޯލު ރޮބިންސަން ޖެހީ އެ ޓީމުގެ ކެލީން އަކޮސްޓާ ހިލޭ ޖެހުމަކުން ނަގައިދިން ބޯޅައެއް ބޮލުން ގޯލުގެ ތެރެއަށް ފޮނުވާލައިގެންނެވެ.\nމިއީ ވޭތުވެދިޔަ ދެ މަހެއްހާ ދުވަހުގެ ތެރޭގައި މެކްސިކޯގެ މައްޗަށް ސަރަހައްދީ މުބާރާތެއްގެ ފައިނަލެއްގައި އެމެރިކާ އިން ކާމިޔާބީ ހާސިލްކުރި ދެވަަނަ ފަހަރެވެ. މިދިޔަ ޖޫން މަހުގެ ހަ ވަނަ ދުވަހު އުތުރު އެމެރިކާގެ ނޭޝަންސް ލީގުގެ ފައިނަލުގައި އެމެރިކާ އިން ވަނީ 3-2 އިން މެކްސިކޯ ބަލިކޮށްފައެވެ. އެ މެޗުގައި ވެސް އެމެރިކާ އިން ނަތީޖާ އަނބުރާލީ އިތުރުވަގުތުގެ ދެވަަނަ ހާފުގައެވެ.\nމީގެއިތުރުން، އެމެރިކާ އިން މި ފަހަރުގެ ގޯލްޑް ކަޕް ކާމިޔާބުކުރީ ކުޅުނު ހުރިހާ މެޗަކުން މޮޅުވެގެންނެވެ. އަދި އެ ޓީމުން މި ފަހަރުގެ މުބާރާތުގައި ފަޚުރުވެރި މި ކާމިޔާބީ ހާސިލްކުރީ ޔޫރަޕުގެ ލީގުތަކުގައި ކުޅޭ މަޝްހޫރު ތަރިން ތަކެއް ނުލައެވެ. އޭގެ ތެރޭގައި ޗެލްސީގެ ކްރިސްޓިއަން ޕުލިސިޗް އާއި ބޮރޫޝިއާ ޑޯޓްމަންޑްގެ ޖިއޯ ރެއިނާ އަދި ބާސެލޯނާގެ ސާޖީނިއޯ ޑެސްޓް ހިމެނެއެވެ.\nކުޅިވަރުކޮންކާކަފް ގޯލްޑް ކަޕްއެމެރިކާ ފުޓްބޯޅަ ޓީމުމެކްސިކޯ ފުޓްބޯޅަ ޓީމުދުނިޔެ


"Ooredoo SAFF Championship" Namah Badhalukoh Ebbasvumugai Soe koffi - Vaguthu\n"އުރީދޫ ސާފް ޗެމްޕިއަންޝިޕް" ނަމަށް ބަދަލުކޮށް އެއްބަސްވުމުގައި ސޮއިކޮށްފި\nއުރީދޫއާއި އެފްއޭއެމް އެއްބަސްވުމުގައި ސޮއިކުރަނީ\nއަންނަ މަހު މާލޭގައި ބާއްވާ ސަރަހައްދީ އެންމެ ބޮޑު ފުޓުބޯޅަ މުބާރާތް ކަމަށްވާ ސާފް ޗެމްޕިއަންޝިޕްގެ ޓައިޓަލް ސްޕޮންސަރަކަށް އުރީދޫ މޯލްޑިވްސް ހަމަޖައްސާ އެއްބަސްވުމުގައި ސޮއިކޮށްފިއެވެ.\nމި އެއްބަސްވުމާއެކު މުބާރާތުގެ ނަމަކަށް ދެން ކިޔާނީ "އުރީދޫ ސާފް ޗެމްޕިއަންޝިޕް 2021" އެވެ. މިއީ ރާއްޖޭގެ ޓެލެކޮމް ކުންފުންޏަކުން މިހާތަނަށް އެއްބަސްވި އެންމެ ބޮޑު މުބާރާތެވެ.\nގައުމީ ފުޓުބޯޅަ ދަނޑުގައި ބޭއްވި ސޮއިކުރުމުގެ ރަސްމިއްޔާތެއްގައި ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) ގެ ފަރާތުން ސޮއިކުރެއްވީ އެ އެސޯސިއޭޝަނުގެ ރައީސް ބައްސާމް އަދީލް ޖަލީލެވެ. އަދި އުރީދޫގެ ފަރާތުން އެއްބަސްވުމުގައި ސޮއިކުރެއްވީ ޗީފް ކޮމާޝަލް އޮފިސަރު ހުސައިން ނިޔާޒެވެ.\nއެއްބަސްވުމުގައި ސޮއިކުރުމަށްފަހު މީޑިއާތަކާއި ވާހަކަދައްކަވަމުން ބައްސާާމް ވިދާޅުވީ އުރީދޫއަކީ އަބަދުވެސް އެފްއޭއެމާ ވަރަށް ގާތުން މަސައްކަތްކުރާ ކުންފުންޏެއް ކަމަށެވެ. އަދި ފުޓްބޯޅައިގެ ކުރިމަގަށްވެސް އުރީދޫން ވަރަށް ބޮޑު އެއްބާރުލުމެއް ދެމުން އަންނަ ކަމަށާއި މި ފަހަރުގެ ސާފް ޗެމްޕިއަންޝިޕް ރާއްޖޭގައި ބާއްވާއިރު، މި އުފާވެރި ކާނިވަލުގައި ބައިވެރިވުމަށް އުރީދޫން ޓައިޓަލް ސްޕޮންސާޝިޕް ނެގުމުން، ދިވެހި ފުޓްބޯޅަ އާއިލާގެ ނަމުގައި ވަރަށް ޚާއްސަ ޝުކުރެއް އެ ކުންފުންޏަށް ދަންނަވާ ކަމަށެވެ.\nއުރީދޫގެ ޗީފް ކޮމާޝަލް އޮފިސަރު ހުސައިން ނިޔާޒް ވިދާޅުވީ އުރީދޫއަކީ އަބަދުވެސް ކުޅިވަރަށް ވަރަށް ބޮޑު އިސްކަމެއް ދޭ ކުންފުންޏެއް ކަމަށާއި، އެގޮތުން ފުޓްބޯޅައަކީ އުރީދޫ ގްރޫޕުގައިވެސް ވަރަށް މަގުބޫލު ކުޅިވަރެއް ކަމަށެވެ. އަދި އެފްއޭއެމާއެކު ވެވުނު އެއްބަސްވުން ދެކެނީ ގައުމީ ކަމެއްގެ ގޮތުގައި ކަމަށާއި، އެގޮތުން މިފަދަ މުބާރާތެއް މި ދަނޑިވަޅުގައި ރާއްޖޭގައި ބޭއްވުމުން ދިވެހިންނަށް އުފާވެރިކަން ލިބިގެންދާނެ ކަމަށްވެސް ނިޔާޒް ވަނީ ވިދާޅުވެފައެވެ.\nވޭތުވެދިޔަ ދެ ފަހަރު މުބާރާތުގެ ޓައިޓަލް ސްޕޮންސަރަކީ ސުޒުކީ އެވެ. އެއީ 2015 އަދި 2018 ވަނަ އަހަރު ބޭއްވި މުބާރާތުގައެވެ. ސުޒުކީ އާއެކު ވެފައިވާ އެއްބަސްވުން މިހާރު ވަނީ ހަމަވެފައެވެ. މިއީ އޭގެފަހުން ޓައިޓަލް ސްޕޮންސަރ ނެގި ފުރަތަމަ ކުންފުންޏެވެ.\nމުބާރާތް ފެށެން ކުޑަތަންވެފައިވާއިރު މިއަހަރުގެ މުބާރާތުގެ ތީމް އެއްގެ ގޮތުގައި ހަމަޖަައްސާފައިވަނީ "މަގޭ މަހަލްދީބް" އެވެ. މި ނަމުގައި ޕްރޮމޯޝަންގެ ހަރަކާތްތައް ބާއްވާއިރު ސްލޯގަންގެ ގޮތުގައި ބޭނުންކުރާނީ "ތިންވަނަ ފަހަރު، މީ އެ ފަހަރު" އެވެ.\nލީގު އުސޫލުން ޖުމްލަ5ގައުމެއް މި މުބާރާތުގައި ވާދަކުރާއިރު ރާއްޖެ ކުޅޭ ފުރަތަމަ މެޗުގައި އޮކްޓޯބަރު 1 ގެ ރޭގަނޑު ބައްދަލުކުރާނީ ނޭޕާލް އާއެވެ.\nސެޕްޓެމްބަރު 22, 2021 00:11\nބައްސާމް އަށް ވެދުން ސަލާމްއަށްފަހު ދަންނަވަމެވެ.\nތިޔޮއް ލޯގޯއެއް ދޯއެވެ. ބުއްދީގެ ހަމަތަކުން ބަލާއިރު ތިއީ މިޒަމާނުގެ ގޮތުން ބަލާނަވެސް ތިޔާއީ އައުގުރާނަ ހަޔާތެކެވެ.\nވީމާ ، މި ބުނި އެއްޗެއް ފަހުމްވާނެކަމަށް އުއްމީދު ކުރަމުން ކުރުކޮށްލާނަމެވެ.


Real ah kulhumuge huvafen dhookollaa Mbappe PSG gai madukurany - vNews.mv\nއަހަރުތަކެއް ކުރިން އެމްބާޕޭ ނަގާފައިވާ ފޮޓޯއެއް- ފޮޓޯ:- މާސާ\nރެއާލަށް ކުޅުމުގެ ހުވަފެން ދޫކޮށްލާ އެމްބާޕޭ ޕީއެސްޖީގައި މަޑުކުރަނީ\nއައްފާން މުހައްމަދު 21 May 2022, 20:36\nކުޑައިރުއްސުރެ އެންމެ ކުޅެން ބޭނުންވާ ކުލަބުކަމަށް ބުނި ރެއާލް މެޑްރިޑުގެ ހުށަހެޅުމަށް ފުރަގަސްދީ، ފުޓުބޯޅައިގެ އެންމެ އަލިގަދަ ތަރި ކިލިއަން އެމްބާޕޭ އޭނާ މިހާރުވެސް ކުޅެމުން އަންނަ ކުލަބު، ފްރާންސްގެ ޕީއެސްޖީގައި މަޑުކުރަން ނިންމައިފިއެވެ.\nފުޓުބޯޅައިގައި ފާއިތުވީ ދޮޅު އަހަރެއްހާ ދުވަހުގެ ތެރޭގައި އެންމެ ގަދައަށް ދެކެވުނު ވާހަކައަކީ، އުމުރުން 23 އަހަރުގެ އެމްބާޕޭގެ ޓްރާންސްފަރ އާއި ގުޅުންހުރި ވާހަކައެވެ.\nއެގޮތުން ގިނަބަޔަކު ގަބޫލުކުރީ، ކުޑައިރުގެ ހުވަފެންތަކުގައި ކުލަ ޖައްސާ، ރެއާލްގެ ހުދު ޖާޒީގައި ކުޅުމުގެ ޝަރަފު ހޯދުމަށްޓަކައި އެމްބާޕޭ މިއަހަރުގެ ހޫނު މޫސުމުގެ ޓްރާންސްފަރ ވިންޑޯގައި ޕީއެސްޖީ ދޫކޮށް ރެއާލަށް ބަދަލުވާނެ ކަމަށެވެ. އަދި ދާދި ފަހަކާއި ޖެހެންދެން ރެއާލްގެ ވެރިންވެސް ތިބީ އެމްބާޕޭ އަށް ބޮޑު އަގެއް ހުށަހަޅާ، އެކުލަބުގެ ކޮންޓްރެކްޓުގައި އެމްބާޕޭ ސޮއިކުރާނެ ކަމުގެ ބޮޑު އުންމީދެއްގައެވެ.\nއެހެންނަމަވެސް ފާއިތުވީ ހަފްތާގެ ތެރޭގައި އެމްބާޕޭގެ ޓްރާންސްފަރ އާއި ގުޅުންހުރި މަޝްވަރާ ބައްދަލުވުންތައް އިތުރުވެ، ޕީއެސްޖީގައި އެމްބާޕޭ މަޑުކޮށް އައު އެއްބަސްވުމެއް ހަދަން މަސައްކަތް ކުރަމުންދާ ކަމުގެ ވާހަކަތަކުގެ އަޑުވަނީ ގަދަވެފައެވެ.\nޕީއެސްޖީގައި އެމްބާޕޭ މަޑުކުރުވުމަށް އެކުލަބުގެ ސަޕޯޓަރުންނާއި ކުލަބުގެ މެނޭޖުމަންޓުން ފެށިގެން ފްރާންސްގެ ރައީސް ވެސް ވަނީ މަސައްކަތްތަކެއް ކޮށްފައެވެ. މީގެއިތުރުން ފާއިތުވީ ހަފްތާގެ ތެރޭގައި ހާވަމި ކަމަކީ، ޕީއެސްޖީގައި އެމްބާޕޭ މަޑުކުރުވުމަށްޓަކައި އެކުލަބުން އޭނާއަށް އަހަރަކު 100 މިލިއަން ޔޫރޯ ހުށަހެޅި ވާހަކައެވެ. އަދި ސައިނިންގ ބޯނަސް އެއްގެ ގޮތުގައި 200 މިލިއަން ދިނުމަށްވެސް ޕީއެސްޖީން ހުށަހަޅާފައިވާ ކަމަށްވެއެވެ.\nމީގެއިތުރުން މި އެއްބަސްވުމުގެ ދަށުން އެމްބާޕޭއަށް ޕީއެސްޖީގެ ހިއްސާ ލިބޭނެ މާއްދާއެއްވެސް ހިމަނާފައިވާކަމަށް އަޑުތައް ފެތުރިފައިވާއިރު، ކުލަބަށް ކޯޗުން އައްޔަންކުރުމުގައިވެސް އަދި ކުލަބަށް އެމްބާޕޭ ބޭނުންވާ ކުޅުންތެރިން ގެނައުމުގެ އިޚްތިޔާރުވެސް، ގަތަރުގެ މަހުޖަނުން ވެރިންނަށް ތިބި މި ކުލަބުން ވަނީ އެމްބާޕޭ އަށް ދީފައިކަމަށްވެސް އަޑުތައް ފެތުރިފައިވެއެވެ.\nއަދި އިމޭޖް ރައިޓުގެ ހުރިހާ ބާރެއްވެސް އެމްބާޕޭ އަށް ލިބޭ ގޮތަށް ހުށަހަޅާފައިވާ ކަމަށްވެއެވެ.\nއެމްބާޕޭގެ ޓްރާންސްފަރ އާއި ގުޅިގެން ގިނަ ވާހަކަތަކެއް ފާއިތުވީ ދުވަސްތަކުގެ ތެރޭގައި ދެކެވިފައިވާއިރު، މީގެކުރިން އެމްބާޕޭ ރެއާލަށް ބަދަލުވާނެކަމުގެ ފުރިހަމަ ޔަގީންކަން އެކުލަބަށް އޮތެވެ. މި ޔަގީންކަން ޝައްކަކަށް ބަދަލުވީ ފާއިތުވީ ހަފްތާގެ ތެރޭގައި ބޭއްވި މަޝްވަރާ ބައްދަލުވުންތަކުގެ ސަބަބުންނެވެ.\nއެމްބާޕޭގެ ޓްރާންސްފަރ އާއި ގުޅޭގޮތުން ހުކުރު ދުވަހު އޭނާގެ މަންމަ ބުނީ، ދެ ކުލަބާއެކު މަޝްވަރާތައް ކުރެވި ކޮންމެވެސް ވަރެއްގެ އެއްބަސްވުމެއްވެސް ހަދާފައިވާ ކަމަށެވެ. އެހެންނަމަވެސް ފަހުބަސް ބުނުމުގެ ބާރު އޮތީ އެމްބާޕޭ އަތުގައި ކަމަށާއި، ގޮތް ނިންމާނީވެސް އޭނާ ކަމަށް އެމްބާޕޭގެ މަންމަ ބުނެފައިވެއެވެ.\nއަދި މިއަދުގެ ހަވީރުގެ ވަގުތެއްގައި އެމްބާޕޭގެ އާއިލީ މެމްބަރުންނާއި ހަވާލާދީ، މަޝްހޫރު ކުޅިވަރު ނޫސްވެރިޔާ ފެބްރީޒިއޯ ރޮމާނޯ ވަނީ އެމްބާޕޭ ޕީއެސްޖީގައި މަޑުކުރަން ނިންމާފައިވާކަން ހާމަކޮށްފައެވެ. އަދި އެކަން ރަސްމީކޮށް އެމްބާޕޭ ވަނީ މިއަދު މެންދުރުގެ ވަގުތެއްގައި ރެއާލްގެ ރައީސް ފްލޮރެންޓީނޯ ޕެރޭޒް އަށްވެސް އަންގާފައި ކަމަށް، ފެބްރީޒިއޯ ބުނެފައިވެއެވެ.\n2017 ވަނަ އަހަރު އެމްބާޕޭ ޕީއެސްޖީއަށް ބަދަލުވީ ލޯނު އެއްބަސްވުމެއްގެ ދަށުންނެވެ. އަދި އޭގެ އެއް އަހަރު ފަހުން އެމްބާޕޭ ވަނީ ޕީއެސްޖީ އާއިއެކު ދާއިމީ އެއްބަސްވުމެއްގައި ސޮއިކޮށްފައެވެ. މި ސީޒަނުގައިވެސް އެމްބާޕޭ ވަނީ ފްރެންޗް ލީގުގައި ކުޅުނު 34 މެޗުގައި ޕީއެސްޖީއަށް 25 ލަނޑު ކާމިޔާބުކޮށްދީ 17 އެސިސްޓުވެސް ކޮށްދީފައެވެ. އަދި މި ސީޒަނުގެ ލީގު ޓައިޓަލް އާއިއެކު އޭނާ ވަނީ ޕީއެސްޖީ އާއިއެކު ޖުމްލަ4ފަހަރަށް ލީގު ޓައިޓަލް ކާމިޔާބު ކޮށްފައެވެ.\nބޭރުގެ މީޑިއާ ރިޕޯޓުތައް ބުނާގޮތުން އެމްބާޕޭ ޕީއެސްޖީ އާއިއެކު ހެދި އައު އެއްބަސްވުމުގެ ދަށުން އިތުރު3އަހަރު އެކުލަބުގައި މަޑުކުރާނެއެވެ.


Anna mahu 1 gai Funadhoo airport hulhuvanee | ThePress\nއަންނަ މަހު 1 ގައި ފުނަދޫ އެއާޕޯޓު ހުޅުވަނީ\nށ. ފުނަދޫ އެއާޕޯޓް އަންނަ މަހުގެ އެއް ވަނަ ދުވަހު ހުޅުވަން ނިންމާފައިވާ ކަމަށް ޓްރާންސްޕޯޓް މިނިސްޓްރީން މިއަދު ބުނެފިއެވެ.\nޓްރާންސްޕޯޓު މިނިސްޓްރީން ބުނީ އެއާޕޯޓު ހުޅުވާނެ ސީދާ ތާރީހު އަންނަ އާދިއްތަ ދުވަހު އިއުލާނު ކުރާނެ ކަމަށެވެ. ނަމަވެސް އަމާޒަކީ ފެބްރުއަރީ އެއްވަނަ ދުވަހު އެއާޕޯޓު ހުޅުވުން ކަމަށް އޭނާ ވިދާޅުވިއެވެ.\nއެ މިނިސްޓްރީން ބުނީ މިހާރު ކުރިއަށްދަނީ އެއާޕޯޓު ހުޅުވުމުގެ ކުރިން ސިވިލް އޭވިއޭޝަނާއި ޓްރާންސްޕޯޓު މިނިސްޓްރީ އަދި ކަމާބެހޭ އެހެން އިދާރާތައް ގުޅިގެން ހަދާ އޮޑިޓްގެ މަސައްކަތްތަށް ކަމަށެވެ. އަދި ފުނަދޫ އެއާޕޯޓުގެ ޓާމިނަލް ބިލްޑިންގެ މަސައްކަތް ނިންމާލާފައިވާއިރު މިހާރު ކުރިއަށްދަނީ ފަޔާ ބިލްޑިން އަދި ފަޔާ ޕޮންޑުގެ މަސައްކަތް ކަމަށެވެ.\nފުނަދޫ އެއާޕޯޓަށް ބޭނުންވާ މުވައްޒަފުން ހޯދަން ރީޖަނަލް އެއާޕޯޓްސް އިން މިހާރު ވަނީ އިއުލާނުކޮށްފައެވެ.\nފުނަދޫ އެއާޕޯޓަށް ބޭނުންވާ ބިން ހިއްކުމާއި، އެއާޕޯޓްގެ ރަންވޭގެ މަސައްކަތް ކޮށްފައިވަނީ އެމްޓީސީސީ އިންނެވެ. އެމްޓީސީސީން ތަރައްގީކޮށްފައިވާ އެ އެއާޕޯޓް މިދިޔަ އަހަރު ހުޅުވަން މަސައްކަތްކުރި ނަމަވެސް ފަހުން ވަނީ މިމަހުގެ ތެރޭގައި އެއާޕޯޓް ހުޅުވަން ނިންމައިފައެވެ. އަދި އިއްޔެ އަކީ އެ އެއާޕޯޓަށް ޓެސްޓް ފުލައިޓް ޖައްސަން ވެސް ނިންމާފައިވާ ދުވަހެވެ. ނަމަވެސް އެކިއެކި ސަބަބުތަކާ ހުރެ އެއާޕޯޓު ހުޅުވުން ވަނީ ފަސްކޮށްފައެވެ.\nހަބަރު އައިޝަތު ނަހުލާ ޓްރާންސްޕޯޓް


Eegles kairin Maziya ah mifaharu ves molheh nulibunu\nއުނދަގޫ ހާލަތެއްގައި އޮތް އީގަލްސް ބަލި ކުރުމުގައި މާޒިޔާއަށް އަނެއްކާވެސް ނާކާމިޔާބު ވެއްޖެ އެވެ. މިރޭ ދެ ޓީމު ކުޅުނު މެޗު ނިމުނީ ލަނޑެއް ނުޖެހި އެއްވަރުވެގެންނެވެ.\nމިދިޔަ ސީޒަންގައިވެސް މާޒިޔާއަށް ބަލި ނުކުރެވުނު ހަމައެކަނި ޓީމަކަށް ވީ އީގަލްސް އެވެ. އަދި މިދިޔަ ސީޒަންގައި މާޒިޔާ ބަލި ކުރި ހަމައެކަނީ ޓީމަކީވެސް އީގަލްސް އެވެ. ލީގްގެ ތިން ބުރުން، ދެ ފަހަރު އީގަލްސްއިން ވަނީ މާޒިޔާ ބަލި ކޮށްފަ އެވެ. ދެ ވަނަ ބުރުގައި ކުޅުނު މެޗު އެއްވަރުވީ އެވެ.\nމާޒިޔާ އާއި އީގަލްސް މިރޭ ކުޅުނު މެޗަކީ، ފުރަތަމަ ބުރުގެ އެންމެ ފަހު މެޗެވެ. މެޗަށް އީގަލްސް ނުކުތް އިރު އެ ޓީމުގެ ބެންޗުގައި ޕާމެނެންޓް ކޯޗެއް ނެތެވެ. މިދިޔަ ހަފުތާގައި ޓީމުގެ ކޯޗް ކަމުން މުހައްމަދު ޝިޔާޒު (މޯހަން) އިސްތިއުފާ ދިނުމުން އެ ޓީމުގެ ކޯޗްގެ މަގާމު އޮތީ ހުސްކޮށެވެ. މަގާމުން އިސްތިއުފާ ދިންތާ ހަތަރު ދުވަސް ތެރޭ މޯހަން ވަނީ، ސުޕަ ޔުނައިޓެޑް ސްޕޯޓްސްގެ ކޯޗް ކަމާ ހަވާލުވެފަ އެވެ.\nއީގަލްސްގެ ކޯޗްގެ މަސްއޫލިއްޔަތު އެ ޓީމުން ހަވާލު ކުރީ، އެސިސްޓެންޓް ކޯޗް އަހްމަދު ނިމާދު (ނިމާ) އަށެވެ. މީގެ ކުރިންވެސް ބައެއް މެޗުތަކުގައި ނިމާ ވަނީ ހެޑް ކޯޗެއްގެ ޒިންމާ އާއެކު ޓީމަށް އިރުޝާދު ދީފަ އެވެ. އޭގެ ތެރޭގައި، މިދިޔަ ސީޒަންގެ ލީގްގެ ތިން ވަނަ ބުރުގައި މާޒިޔާ ބަލި ކުރި މެޗުވެސް ހިމެނެ އެވެ. އެއީ އޭރު ޕްރޯ ލައިސެންސް ކޯސް ހަދަމުން ދިޔަ މޯހަން، ކޯހުގެ ތަމްރީންތަކަށް ޖަޕާނަށް ދިއުމުންނެވެ.\nމިރޭގެ މެޗުގައިވެސް ލަނޑު ޖަހާނެ އެންމެ ރަނގަޅު ފުރުސަތެއް ލިބުނީ، އީގަލްސް އަށެވެ. ދެ ވަނަ ހާފުގައި އެ ޓީމަށް ލިބުނު ޕެނަލްޓީ ހަސަން ރާއިފް އަހްމަދު (ހަންނަ) ފޮނުވާލުމުން މާޒިޔާގެ ކީޕަރު މިލާން ޖެލްވެކް ދިފާއު ކުރި އެވެ.\nމާޒިޔާގެ ޓީމުން އެންމެ ރަނގަޅު ފުރުސަތުތައް ލިބުނީ ހަމްޒާ މުހައްމަދު (ހަމްޕް) އަށެވެ. ދެ ވަނަ ހާފުގައި އޭނާ ފޮނުވާލި ބާރު ބޯޅަ އީގަލްސްގެ ޑިފެންޑަރު އަހްމަދު ނޫމާން (ހެލްމެޓް) ދިފާއު ކުރީ ގޯލް ރޮނގުމަތިންނެވެ. މެޗުގެ މޮޅު ކުޅުންތެރިޔަކަށް ހޮވުނީވެސް ހެލްމެޓެވެ. ފުރަތަމަ ހާފުގައި އޭރިއާގެ ކަނާ ދިމާލުން އަރައި ހަމްޕް ފޮނުވާލި ބޯޅަވެސް އީގަލްސްެ ޑިފެންޑަރުން ދިފާއު ކޮށް ކޯނަރަކަށް ބޭރު ކޮށްލީ އެވެ.\nފުރަތަމަ ބުރު ނިމުނު އިރު، މާޒިޔާއިން އެއް ވަނަ މަގާމުގައި އޮތީ ކުޅުނު ހަތް މެޗުން 15 ޕޮއިންޓް ހޯދައިގެންނެވެ. އެއީ ދެ ވަނަ އާއި ތިން ވަނައިގައި އޮތް، ކުލަބު ވެލެންސިއާ އަދި ދަ ގުރާންޑޭގެ މައްޗަށް އޮތް ތިން ޕޮއިންޓްގެ ފަރަގަކެވެ. ވެލެންސިއާ އާއި ގުރާންޑޭއަށް ވެސް ލިބިފައި ވަނީ 12 ޕޮއިންޓެވެ. ވެލެންސިއާ އަށް ކުރި ލިބެނީ ފައިދާ ގޯލް ތަފާތުން ނެވެ. އީގަލްސް ތާވަލުގެ ހަތް ވަނައިގައި އޮތީ ފަސް ޕޮއިންޓް ހޯދައިގެންނެވެ.


Masveringe Dhuvahaai Gulhigen Faresmathoda Gai Bahvva Mass Reyhugai Baiverivumuge Furusathu Hulhuvaalaifi މަސްވެރިންގެ ދުވަހާއި ގުޅިގެން ފަރެސްމާތޮޑާގައި ބާއްވާ މަސްރޭހުގައި ބައިވެރިވުމުގެ ފުރުސަތު ހުޅުވާލައިފި – Huvadhoo News Masveringe Dhuvahaai Gulhigen Faresmathoda Gai Bahvva Mass Reyhugai Baiverivumuge Furusathu Hulhuvaalaifi Huvadhoo News\n2021 ވަނަ އަހަރުގެ މަސްވެރިންގެ ދުވަހާއި ގުޅިގެން ގދ.ފަރެސްމާތޮޑާގައި ބޭއްވުމަށް ހަމަޖެހިފައިވާ މަސްބޭނުމުގެ މުބާރާތުގައި ބައިވެރިވުމުގެ ފުރުސަތު ހުޅުވާލައިފިއެވެ.\nފަރެސްމާތޮޑާ ކައުންސިލުން މިއަދު ނެރުނު އިއުލާނެއްގައި ބުނެފައިވަނީ “ހިތްވަރު މަސްރޭސް 2021” ގައި ބައިވެރިވުމުގެ ފުރުސަތު ހުޅުވާލާފައިވާ ކަމަށާއި، މުބާރާތުގައި ބައިވެރިވާން ބޭނުންވާ ފަރާތްތަކުން4ޑިސެމްބަރ ވާ ހޮނިިހިރު ދުވަހުގެ ރޭގަނޑު 8:30 ގެ ކުރިން އެ ކައުންސިލް އިދާރާއަށް ފޯމު ހުށަހަޅުއްވަން އެދޭ ކަމަށެވެ. އަދި މި މުބާރާތުގައި ބައިވެރިވުމަށް އެދޭ ފޯމް ފަރެސްމާތޮޑާ ކައުންސިލްގެ އިދާރާ އިން މިހާރު ލިބެން ހުންނާނެ ކަމަށްވެސް އެ ކައުންސިލުން ބުނެފައިވެއެވެ.\nފަރެސްމާތޮޑާ ކައުންސިލާއި އެރަށު އަންހެނުންގެ ތަރައްޤީއަށް މަސައްކަތް ކުރާ ކޮމިޓީ އާއި ގުޅިގެން ބާއްވާ “ހިތްވަރު މަސްރޭސް 2021” ބޭއްވުމަށް ހަމަޖެހިފައިވަނީ 10 ޑިސެމްބަރު 2021 ވާ ހުކުރު ދުވަހުއެވެ.\n“ހިތްވަރު މަސްރޭސް 2021” ގެ މުބާރާތުން 1 ވަނަ އަށް ދާ ފަރާތަކަށް 3500 ރުފިޔާގެ ފައިސާގެ އިނާމެއް ލިބޭއިރު، ދެވަނަ އަށް ދާފަރާތަކަށް 2500 ރުފިޔާގެ ފައިސާގެ އިނާމެއް ލިބެއެވެ. އަދި ތިންވަނަ އަށް ފަރާތަކަށް 1500 ރުފިޔާގެ ފައިސާގެ އިނާމެއް ލިބޭނެ ކަމަށް ފަރެސްމާތޮޑާ ކައުންސިލުން ނެރުނު އިއުލާނުގައި ބުނެފައިވެއެވެ. މީގެ އިތުރުން މުބާރާތުގެ އެންމެ ބަރު މަސް ބާނާ ފަރާތަކަށް 500 ރުފިޔާގެ ފައިސާގެ އިނާމެއް ލިބޭގޮތަށް ވަނީ ހަމަޖެހިފައިއެވެ.\nމި މުބާރާތާއި ބެހޭގޮތުން އިތުރަށް މައުލޫމާތު ސާފު ކުރެއްވުމަށް ބޭނުންވާނަމަ 7340494 އަށް ނުވަތަ 9932783 އަށް ގުޅުއްވައިގެން މައުލޫމާތު ސާފު ކުރެއްވުން އެދޭކަމަށް ފަރެސްމާތޮޑާ ކައުންސިލުން ނެރުނު އިއުލާނުގައި ބުނެފައިވެއެވެ.\nގދ.ފަރެސްމާތޮޑާ އަކީ ޒަމާނުއްސުރެ މަސްވެރިކަން ކުރަމުން އަންނަ އަދި މިހާރުވެސް ފުޅާ ދާއިރާއެއްގައި މަސްވެރިކަން ކުރަމުން އަންނަ މަސްވެރި ރަށެކެވެ. ރަށުގެ ޒުވާނުންގެ މެދުގައި މަސްވެރިކަމަށް އޮންނަ ޝައުގުވެރިކަމާއި، ލޯބި ފާހަގަ ކޮށްލެވެއެވެ.\n"ހިތްވަރު މަސްރޭސް 2021" ފަރެސްމާތޮޑާ ކައުންސިލް ގދ. ފަރެސްމާތޮޑާ


ދިރާސާ Archives | Landhooinfo\nޤިޔާސް: ޝަރުޢީ ޙުކުމްތަކުގެ4ވަނަ ދަލީލު\nޟިމްނީ (Implied) މާއްދާއަކީ އެއްބަސްވުމުގައި ހިއްސާވާ ދެ ފަރާތް ނުވަތަ ފަރާތްތަކުގެ މެދުގައި، އެބައި މީހުންގެ ޢަމަލުކުރަމުން އަންނަ އުސޫލެއްގެ މައްޗަށް ބިނާކޮށް ވެވޭ އެއްބަސްވުމެކެވެ. މިފަދަ އެއްބަސްވުންތަކަކީ އަނގަބަހުން ނުވަތަ ލިޔެކިޔެމުން ވެވޭ އެއްބަސްވުމެއް ނޫނެވެ. ކަމުގެ މާހިރުން ބަޔާންކުރާ ގޮތުގައި މިއީ ކުރެހިފައިވާ ނުވަތަ ޚިޔާލުގެ މައްޗަށް ބިނާވާ އެއްބަސްވުމެކެވެ. މުދަލެއް ގަނެވޭ ނުވަތަ ބަދަލު ކުރެވޭ ހިނދު، ވަގުތާއި ހާލަތަށް ރިޢާޔަތްކޮށް، ޤާނޫނުގެ ދަށުން މުދާ …\nޢާއްމު ގޮތެއްގައި ކޮންމެ ޝަރީޢަތެއްގައިވެސް އައިސްފައިވަނީ މައިގަނޑު ހަމަތަކާއި އުޞޫލުތަކާއި ޤަވާޢިދުތަކެވެ. އެހެންކަމުން ޝަރީޢަތުގެ ޙުކުމްތައް ބިނާކުރުމަށް ހަމައެކަނި ޤުރުއާނާއި ސުންނަތުން ނުފުދޭނެއެވެ. އެހެންކަމުން ޤިޔާސް ވެގެން ގޮސްފައިވަނީ އިޖުތިހާދާއި އިޖުމާޢު ފަދައިން މި ދެ ނައްސަށް އެހީވެދޭ ވަސީލަތަކަށެވެ. ދުނިޔެ ދެމި އޮތްހާ ހިނދަކު މީސްތަކުންނަށް ދިމާވާ ކަންކަމާއި ފިޤުހީ މައްސަލަތަކަކަށް ނިމުމެއް ނާންނާނެއެވެ. އެހެންވީމާ ހަމައެކަނި ޤުރްއާނުން އިސްލާމީ ޝަރީޢަތުގެ ނިމުމެއް ނުވާ މައްސަލަތަކަށް ޙުކުމެއް ނުނެގޭނެއެވެ. …\nއިސްލާމީ ޝަރީޢަތަށް ބަލާއިރުވެސް ކުށުގެ ޒިންމާ އުފުލުމަށް އިސްތިސްނާވާ ޢާންމު ޙާލަތްތަކެއް ވެއެވެ. ވަޟުޢީ ޤާނޫނުތަކުގައިވެސް މިކަން އޮތީ މިމަގަށެވެ. ބިރުދައްކައިގެން މަޖުބޫރުން ކުށެއްކުރުމަށްފަހު ޑިއުރެސްގެ ދިފާޢުނެގުމަކީ އެއްވެސް ގޮތަކުން ކުށަށް އިންކާރުކުރުމެއް ނޫނެވެ. އެހެންނަމަވެސް އެއީ ވަކި ޝަރުޠުތަކަކާއެކު ކުށުގެ ޒިންމާއިން ބަރީޢަވުމަށް އޮތް އިސްތިސްނާއީ ޙާލަތެކެވެ. އެހެންކަމުން މި އިސްތިސްނާއީ ޙާލަތު ކޯޓުގައި ސާބިތުކޮށްދިނުމަކީ ކުށުގެ ތުހުމަތު ކުރެވުނު މީހާއަށް ނެގިދާނެ ދިފާޢުއެކެވެ. މިފަދަ ދިފާޢުގެ މަޤްޞަދަކީ …\nއިސްލާމީ އިޤްތިޞާދު ނިޒާމު ފިޔަވައި އެހެން ނިޒާމުތަކުގައި (ސެކިއުލަރ ނިޒާމްތަކުގައި ) ޤަބޫލުކުރާ ގޮތުގައި އިންސާނާގެ އެދުންތަކަށް ހައްދެއް ނުވެއެވެ. އެހެން ނަމަވެސް ވަސީލަތްތައްވަނީ ވަކި ލިމިޓެއްގައި ލައްވާފައެވެ. ވަސީލަތްތައް މަދުވެފައިވަނީ ފިތުރަތުގެ ސަބަބުންކަމަށްވެސް ބައެއް މީހުން ބުނަމުން ގޮސްފައިވެއެވެ. އެހެންކަމުން ވަސީލަތްތަކަކީ ތަދު (scarcity of recourses) އެއްޗެއްގެ ގޮތުގައި ސެކިއުލަރ ނިޒާމްތަކުގައި ދެކެއެވެ. މިނަޒަރިއްޔާއިން ބަލާއިރު އިންސާނުންގެ ހައްދެއް ނެތް އެދުންތަކަށް (wants) ލިބިފައިވާ މަދު މިންވަރު …\nނަޞްލުގެ އެއްބައިވަންތަކަން ދެމެހެއްޓުން\nއިސްލާމްދީނުގައި އެންމެހައި ގުޅުންތައް ޤާއިމުކުރަންޖެހޭނީ، އިސްލާމްދީނުގެ އަމާޒު ނުގެއްލޭނޭ ބިންގަލެއްގެ މަތީގައި، ޝަރުޢީ ޙުކުމްތައް ކަނޑައަޅާ ގޮތެއްގެ މައްޗަށެވެ. ނަޞްލުގެ އެއްބައިވަންތަކަން ދެމެހެއްޓުމަށްޓަކައި އިސްލާމްދީނުގައިވަނީ އިސްލާމީ ޢަޤީދާ ޤަބޫލުކުރާ ހުރިހާ މުޢާމަލާތެއްގައިވެސް ހަމަހަމަކަން ލައްވާފައެވެ. މި ހަމަހަމަކަން ލައްވާފައިވަނީ ނަޞްލުގެ ތަފާތުކުރުމެއް ނެތިއެވެ. ހެޔޮ ޖަޒާދެއްވުމާއި ޢަޛާބު ދެއްވުމުގައިވެސް ތަފާތުކުރެއްވުމެއް ލައްވާފައެއްނުވެއެވެ. އިސްލާމްދީނުގައި މީހާގެ ތަފާތުކަން ދެނެގަންނަން އޮތް ހަމައެކަނި މިންގަނޑަކީ އެ މީހެއްގެ އީމާންތެރިކަމާއި، އެ މީހަކު ﷲ …\nأبوبكر الصديق رضي الله عنه ގެ މާތްކަމާއި މަތިވެރިކަން!\nއެއްވެސް ޝައްކެއްނެތް ގޮތުގައި، އިސްލާމީ ތާރީޚުގައި ވަރަށް ގިނަ މުހިއްމު ހާދިސާތައް ހިނގާފައި އެބަހުއްޓެވެ. މިފަދަ ޙާދިޘާތަކުގެ ތެރޭގައި، اسلام دين ގެ ކުރިއެރުމަށާއި މާތް ނަބިއްޔާ محمد صلى الله عليه وسلم ގެ ޚިދުމަތުގައި أبوبكر رضي الله عنه ކޮށްދެއްވާފައިވާ މަސައްކަތްޕުޅު ފާހަގަ ކުރެވެއެވެ. ހަމައެހެންމެ ކީރިތި ރަސޫލާ محمد صلى الله عليه وسلم ސުވަރުގެ ވަޑައިގަތުމަށްފަހު މުސްލިމުންގެ ފުރަތަމަ ޚަލީފާގެ ހައިސިއްޔަތުން أبوبكر …\nއިސްލާމީ ޝަރީޢާގައިވަނީ މައިގަނޑު5މަޤްޞަދަކަށް އިސްކަން ދެއްވައި އެ މަޤްޞަދުތައް ޙިމާޔަތް ކޮށްފައެވެ. އޭގެ ތެރެއިން ހިމާޔަތްކުރެވިފައިވާ އެކައްޗަކީ الله سبحانه وتعالى ޚަލްޤުކުރައްވައިފައިވާ އިންސާނުންގެ ފުރާނައެވެ. އެހެންކަމުން އިންސާނާގެ ނަފްސާއި ފުރާނައަކީ ތިމާގެ އަމިއްލަ މިލްކެއް ނޫނެވެ. ޙައްޤެއް އޮވެގެން މެނުވީ، އިސްލާމީ ވެއްޓެއްގައިި އިސްލާމީ ޝަރީޢާގެ މަފްހޫމްގެ ތެރެއިން މީހެއްގެ ފުރާނައެއް ނުހިފެނެއެވެ. އެއީ ޣައިރު މުސްލިމެއްގެ ފުރާނައެއް ކަމުގައި ވިޔަސްމެއެވެ. އަދި އިންސާނަކު އަމިއްލައަށް …\nދިވެހިންގެ މާދަރީބަސް ( ދިވެހިބަސް )\nދިވެހި ކާބަފައިން އަޅުގަނޑުމެންނާ ހަމައަށް ގެނެސްދީފައިވާ މި ދިވެހި ބަހަކީ އަޅުގަނޑުމެންގެ މާދަރީ ބަހެވެ. އެބަހަކުން އަޅުގަނޑުމެން އެންމެންވެސް ވާހަކަ ދައްކާ، ލިޔެކިޔައި އަދި މުއާމަލާތު ކުރަމުން މިދާ ދިވެހި ބަހާމެދު އަޅުގަނޑުމެން މިއަދު ފުންކޮށް ވިސްނާލަން އެބަޖެހެއެވެ. މިއީ މިއަދުގެ ފަރުދީ ޒިންމާއެކެވެ. އަންނާންއޮތް ޖީލްތަކަށް މި އަގުހުރި ތަރިކަ ފޯރުކޮށްދިނުމަކީ އަޅުގަނޑުމެންގެ ވާޖިބެކެވެ. އެހެންކަމާއެކު މިއަހަރުގެ ދިވެހި މާދަރީބަހުގެ ދުވަހަކީ މިއަދު ކަމުގައި ވުމާއެކު ދުވަހާގުޅޭގޮތުން މިހުށަހަޅާލަނީ ބަހާބެހޭ …\nފާގަ އިން ކެންސަރ ބަލި ހުއްޓުވޭ އަދި ހަކުރުބަލި ނައްތާލެވޭ – ދިރާސާ\nފާގަ އަކީ މަޑު ފޮނި ރަހައެއް ދޭ އެއްޗެކެވެ. މިއީ މޭވާއެއްގެ ގޮތުގައި ވެސް ބެލެވިދާނެ އަދި ތަރުކާރީއެއްގެ ގޮތުގައި ވެސް ބެލެވިދާނެ ބާވަތެކެވެ. ފާގައިގެ ތަފާތު ވައްތަރުތައް ހުރެއެވެ. ދޮންވުމުން ރީނދޫ އަދި ރަތް ކުލައިގައި ފާގަ ހުންނަކަން ފާހަގަ ކުރެވެއެވެ. އެކި ސައިޒުގެ ފާގަ ވެސް ހުރެއެވެ. އަޅުގަނޑުމެން އަބަދުވެސް ވިސްނަމުން ދަނީ ތަފާތު ބަލިތަކުން އިންސާނާ ރައްކާތެރިވެ ފުރިހަމަ ސިއްޙަތެއްގައި ހުރެވިދާނެ ގޮތްތަކެއް ފެނޭތޯއެވެ. އެގޮތުން …\n2016 ނިމޭއިރު ދުނިޔޭގެ އާބާދީގެ ދެ ބައިކުޅައެއްބައި ތިބޭނީ އޮންލައިންގައި – ޔޫއެން\nމިއަހަރު ( 2016 ) ނިމޭއިރު ދުނިޔޭގެ އާބާދީގެ ދެ ބައިކުޅަ އެއްބައި މީހުން ތިބޭނީ މޯބައިލް ފޯނު ބޭނުންކޮށްގެން ނުވަތަ އެހެންވެސް ވަސީލަތެއްގެ އެހީގައި އޮންލައިންގައި ކަމަށް އ.ދ ގެ ދިރާސީ ރިޕޯޓަކުން ބުނެފިއެވެ. މިދިޔަ އަންގާރަ ދުވަހު ނެރެފައިވާ މި ރިޕޯޓްގައި ވާގޮތުން ދުނިޔޭގެ އާބާދީގެ ބޮޑުބައެއް އޮންލައިން ނެޓްވޯކް ބޭނުންކުރާނެއެވެ. އަދި އޭގެ 80 އިންސައްތަ ޙިއްސާކުރާނީ ދުނިޔޭގެ ތަރައްޤީވެފައިވާ ޤައުމުތަކުގެ ރައްޔިތުންނެވެ. ތަރައްޤީ ވަމުން …\n[pullquote]ނޯޓް: މިއީ ލަންދޫގެ ތާރީޚާއި ގުޅުންހުރި ވާހަކަތަކެއް ހިމެނޭ ލިޔުމަކަށް ވާތީ ކިޔުންތެރިންގެ ސަމާލުކަމަށް ދަންނަވަމެވެ. މި ލިޔުމުގެ މައގަނޑު ހާދިސާ އަކީ ފަހަރެއްގައި ސަތޭކަޕަސަންޓް ތެދު ޙާދިސާއަކަށް ނުވެދާނެއެވެ. އެހެންނަމަވެސް މި ލިޔުމުގެ މައިގަނޑު ޚިޔާލަކީ ލަންދޫގެ ހަރުކުލައިގެ މީހުންނާއި، ދުވަސްވީ މީސްމީހުންގެ ފަރާތުން ތުންތުންމަތިން ވާރުތަވެ ދެކެވެމުން އަންނަ ހަޤީޤީ ވާހަކައެކެވެ. [/pullquote] އާބާދީގައި ހާހަކަށްވުރެ ގިނަ މީހުން ދިރިއުޅެމުންދާ ނ.ލަންދުއަކީ ތާރީޚީ ގޮތުން ފާހަގަކޮށްލެވޭ ރަށެކެވެ. …\nކްލާސްރޫމެއްގައި ބަސްކިޔަވައިދިނުމުގައި ބޭނުން ކުރުމަށް އެންމެއެކަށީގެންވާ ރަގަޅު ތިއަރީއަކީ ކޮބާ؟\nތަޢާރަފް: ޙަމްދުހުރީ ނިޢުމަތްތަކުގެވެރި ﷲ ސުބުޙާނަހޫ ވަތާޢާލާށެވެ. އެކަލާންގެ ފޮނުއްވި ރަސޫލާ މުޙައްމަދު ޞައްލަﷲ ޢަލައިވަސައްލަމްއަށް ޞަލަވާތާއި ސަލާމްލެއްވުން އެދި އެއިލާހުގެ ހަޟްރަތުގައި ދުޢާދަންނަވަމެވެ. މިލިޔުމުގައި މައިގަނޑު ގޮތެއްގައި ބަލާލެވިފައިވާނީ4ލިންގުއިސްޓިކެއްގެ ނަޒަރިއްޔާއަށް ކުރުގޮތަކަށްބަލާލުމާއެކު އޭގެތެރެއިން ކްލާސްރޫމެއްގައި ބަސްކިޔަވައިދިނުމުގައި ބޭނުން ކުރުމަށް އެންމެއެކަށީގެންވާ ރަގަޅު ތިއަރީއަކީ ކޮބައިތޯއެވެ. އަޅުގަނޑުގެ މިމަސައްކަތުގެ ސަބަބުން ކޮންމެވެސްބަޔަކަށް އިތުރުމައުލޫމާތު ތަކެއްލިބި ކިޔަވައިދިނުމުގެ މާހައުލުގައި މަސައްކަތްކުރައްވާ ހީވާގިޓީޗަރުންނަށް އުނގަންނައިދިނުމުގެ ރޮގުން އިތުރު ވިސްނުމެއް ލިބި …\nޑޮކިޔުމެންޓް _ ޑައުންލޯޑް ކޮށްލައްވާ\nއިބްރާހީމް ޝާމިލް މި މަޒުމޫނު ލިޔުމުގައި އަޅުގަނޑުގެ ގަލަން ހިންގުވާލާފައިވާނީ، ކިޔަވާދިމުނުގައި ބޭނުންކުރާނެ އުކުޅުތަކާއި ކިޔެވުމަށް ފަހި މައުޙައުލެއް ގާއިމުކުރާނެ ގޮތާއި ދަރިވަރުންގެ “ބިހޭވިއަރ” ނުވަތަ ސުލޫކީ މިންގަނޑުގެ މައްޗަށާއި ކިޔެވުމުގައި ދަރިވަރުންނަށް ދިމާވާ މައްސަލަތަކާއި އެކަން ހައްލުކުރުމަށް ކުރެވިދާނެ ކަންތައްތަކާއި ދަރިވަރުންގެ ނަތީޖާ ވަޒަން ކުރުމުގައި ގެންގުޅޭ އުސޫލުތަކާއި މިޒާތުގެ އުގެނުމާއި އުގަންނައި ދިނުމުގެ ކަންތައްތަކުގެ މައްޗަށެވެ. މި މަޒުމޫނު ލިޔުމުގައި އަޅުގަނޑު ބޭނުން ކޮށްފައިވާ ފޮތްތަކާއި އަދި …\nތަޢާރަފް މޯޓިވޭޝަން ނުވަތަ ޝައުޤުވެރިކަމަކީ ވަކިކަމެއް ނުވަތަ ވަކި ޙާލަތެއް މެދުވެރިވުމުން ހަށިގަނޑުގެ ތެރޭގައި އުފެދޭ އިޙުސާސްތަކެއް ނުވަތަ ޖަޒުބާތުތަކެއްގެ ސަބަބުން އިންސާނާގެ އުޅުމަށް އަންނަ ބަދަލުތަކެކެވެ. ސްލޭވިންގ (1977) ހާމަކުރައްވާ ގޮތުގައި ޝައުޤުވެރިކަމަކީ އިންސާނާ އެކި ކަންތައް ކުރުމަށް އޭނާއަށް ހިތްވަރު ލިބޭ މަގުދައްކައިދޭ އަދި އޭނާގެ އުޅުން ވަކި ގޮތަކަށް ދެމެހެއްޓުމަށް އެހީތެރިވެދޭ ބާރެކެވެ. ނުވަތަ ސަބަބެކެވެ. ޝައުޤުވެރިކަމަށް ބާރުފޯރުވާ ކަންތައްތަކުގެ ތެރޭގައި އެމީހެއްގެ …\nލިންގުއިސްޓުންގެ ނަޒަރިއްޔާއަށް ކުރުގޮތަކަށްބަލައިލުމެއް!\nފެށުން: ތުއްތުކުއްޖާ ދުނިޔެއަށް އުފަންވާއިރުވެސް އޭނާއަށް ޤުދުރަތުން ގިނަގުނަ ހަދިޔާތަކެއް ދެއްވާފައިވާކަން އަޅުގަނޑުމެން ޤަބޫލު ކުރަންޖެހެއެވެ. އޭގެ ތެރޭގައި ކުއްޖާ އުފަންވާއިރު މުޢާމަލާތް ކުރުމުގެ ކުޅަދާނަކަން ލިބިފައި ވެއެވެ. މިއީ ވަރަށް ޚާއްޞަ ސިފައެކެވެ. ދުނިޔެއަށް އުފަންވާ ވަގުތަކީ އެކުއްޖާގެ އެންމެތުއްތު ޢުމުރެވެ. މި މަރުޙަލާގައިވެސް އޭނާގެ ބޭނުންތައް އެހެން މީހުންނަށް އަންގައިދެއެވެ. އެއީ އޭނާގެ ރުއިމުގެއަޑެވެ. ކުއްޖާގެ ފުރަތަމަ މުޢާމަލާތެވެ. އެއީ އެއްވެސް މީހަކު ދަސްކޮށްދީގެން އެކުއްޖާ ކުރާކަމެއްނޫނެވެ. …\nބޮޑެތި ކުށްތަކާއި ޖަރީމާތަކުގެ ވާހަކަ މީޑިއާގައި ހާމަކުރުމުން މުޖްތަމަޢަށް ކުރާ އަސަރު\nޢައްބާސް ޢަބްދުﷲ، ނޫރު، ނ ކެނދިކުޅުދޫ “ސިފައިންގެ މީހަކަށް ތޫނުއެއްޗަކުން ހަމަލާދީ މަރާލައިފިއެވެ.” “ތޫނު އެއްޗަކުން ހަމަލާދީ، ޤާނޫނީ ވަކީލަކު ވަރަށް ރަޙުމުކުޑަ ގޮތަކަށް މަރާލާފައި އޮއްވާ ފެނިއްޖެއެވެ.” ” ތޫނުއެއްޗަކުން ހަމަލާދީ ރައްޔިތުންގެ މަޖްލިސްގެ މެމްބަރަކު އަވަހާރަކޮށްލައިފިއެވެ.” ” ގޭންގްތަކަށް އެމީހުން ކުށްކުރުމަށް އެހީތެރިވަނީ ރާއްޖޭގެ ބޮޑެތި ފައިސާވެރިންނާއި ސިޔާސީ ޕާޓީތަކުންނެވެ.” “ޤައިދީން ޖަލުގައި ތިބެގެންވެސް މަސްތުވާތަކެތި ބޭނުންކޮށް ނަހަމަގޮތުގައި(؟) ޖިންސީގުޅުން ހިންގައެވެ.” މީ ހައްތާވެސް މިއަހަރުގެ …


Majilis Govvaalan Jehey Kamah Buni Massala Fuluhah Husha Alhaifi - Vaguthu\nރައްޔިތުންގެ މަޖިލީހަކީ ގޮއްވާލަން ޖެހޭ ތަނެއް ކަމަށް ބުނެ ފޭސްބުކްގެ ލައިވްއަކަށް ކޮމެންޓް ކުރި މީހެއްގެ މައްސަލަ ބެލުމަށް ފުލުހުންނަށް ހުށަހަޅައިފިއެވެ.\nމި މައްސަލަ ފުލުހަށް ހުށަހަޅާފައިވަނީ ރައްޔިތުން މަޖިލީހުގެ ފަރާތުންނެވެ.\nފޭސްބުކް މެދުވެރިކޮށް ޓީވީ ޗެނަލަކުން އިއްޔެގެ ޖަލްސާ ވަގުތުން ދައްކަމުން ދިޔަ އިރު، އެ ލައިވަށް ކޮމެންޓް ކުރި މީހަކު ވަނީ މަޖިލިސް ގޮއްވާލަން ޖެހޭ ކަމަށް ބުނެފައެވެ. މިކަން މަޖިލިހުގެ ރިޔާސަތުގެ ސަމާލު ކަމަށް ގެންނެވީ ގަލޮޅު ދެކުނު ދާއިރާ މެމްބަރު މީކާއިލް އަހުމަދު ނަސީމެވެ.\nމީކާއިލްގެ މިވާހަކައާ ގުޅިގެން މަޑުއްވަރީ ދާއިރާގެ މެމްބަރު އާދަމް ޝަރީފް އުމަރުވެސް ވަނީ އެކަން ފާހަގަކޮށް ކަންބޮޑުވުން ފާޅުކުރައްވާފައެވެ.\nމަޖިލީހުގެ މިއަދުގެ ޖަލްސާގެ ރިޔާސަތުގައި އިންނަވައިގެން މަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެމްބަރު އީވާ އަބްދުﷲ ވިދާޅުވީ އެ މައްސަލަ މަޖިލީހުގެ އަމީންއާންމު ފާތުމަތު ނިއުޝާގެ ސަމާލުކަމަށް ގެނެސް މިހާރު ފުލުހުންނަށް ހުށަހަޅާފައިވާ ކަމަށެވެ.\nމަޖިލިސް ގޮއްވާލަން ޖެހޭ ކަމަށް ބުނެ މީހަކު އިންޒާރު ދިން އިރު، މި މަހުގެ ހަ ވަނަ ދުވަހު ރައީސް މުހައްމަދު ނަޝީދު، އެމަނިކުފާނުގެ ގެކޮޅު ކަމަށްވާ ގ. ކެނެރީގެއިން ނިކުމެވަޑައިގެން މަޖީދީ މަގުގައި އޮތް އެމަނިކުފާނުގެ ކާރުކޮޅަށް އަރާވަޑައިގަތުމަށް ހިންގަވާފައި ވަޑައިގަންނަވަނިކޮށް އެސަރަހައްދުގައި ޕާކުކޮށްފައި ހުރި ސައިކަލެއްގެ މަޑި ދަށުން ބޮމެއް ގޮއްވާލައިގެން ދިން ހަމަލާއެއްގައި ނަޝީދަށް ސީރިއަސް އަނިޔާތަކެއް ލިބިވަޑައިގެންނެވިއެވެ.\nއެމަނިކުފާނު މިވަގުތު ފަރުވާ ހޯއްދަވަމުން ގެންދަވަނީ ޖަރުމަންވިލާތުގައެވެ.\nމި ހަމަލައާ ގުޅިގެން ތިން މީހަކު ވަނީ ހައްޔަރުކޮށްފައެވެ.\nމެއި 18, 2021 12:56\nބޮޑެތި ބޭފުޅުންނަށް ނަފާވާ މަސްތުވާތަކެތީގެ މައްސަލަތައް ހުއްޓުވަން އެހާފޯރިއެއް ނުހުރޭ އެކަމު މިބޭފުޅުންވެސް ބަޑިބޭސްދެކެ ވ ބިރުފުޅުގަނޭހެން ހީވަނީ ތެޅޭވަރުން\nމެއި 18, 2021 13:18\nބިރުފަހަނަޅާ ދިއުމައް ގޮވިމީހުން މިއަދުވެރިކަމުގަތިބީ އަދިތިމަޖިލީހުގަހިތައް އެރިއެއްޗެއްގޮވާ މާރާމާރީހިންގާހެދީ މިއަދުމުޖުތަމައުތެރެއިން މިފެނިގެންދަނީ 2006ގަ އެމްޑީޕީ ކުރިމަސައްކަތުގެ ނަތީޖާ އަދިއެފިލާވަޅުތައް މިއަދުހިތިބޭހައްވެ ދިރުވާނުލެވިގެން ބަނޑުހިކިފަތިބީ އެމްޑީޕީ 2006 ކުންމިއަދާ ހަމަޔައް ކުރިގޮވިހުރިހާކަމެއް އެމީހުންގެ ވެރިކަމުގަ ތަހައްމަލްކުމުންދަނީ މިސާލެއް ބޭރުމީހުން ރާއްޖެނައައުމައް ދިވެހިން ވަޒީފާނުނުކުމެ އިހުތިޖާޖުކުރުން 2006 2007 ގޮޅާބޯ ގޮޅާބޯގޮވުން މިހާރުއެމްޑީޕީގެރައީސުން އެތިބީގޮޅާބޯވެފަ އެކަނި ސާބެ ހަސަން ބެލީމަފެއްނާނެ އީވާމެންގޮވިގޮޅާބޯ އައްވުރެހާލުދެރެކަން.\nމެއި 18, 2021 13:28\nމަޖިލިސް އުވާލަން ގޮވާތީ އެމައްސަލަވެސް ޕޮލިހައްވައްދާ.\nމެއި 18, 2021 13:58\nތީ މަޖަލަކަށް އެމީހާ ބުނި ބަހެއް. ރައީސް ޔާމީން ގޭގައި ހުންނަވަނިކޮށް ގޮއްވާލަން ބުނި މީހާވެސް މަޖަލަކަށް ބުނީ. ސަރުކާރުން އެޅި އެއްވެސް ފިޔަވަޅެއްނެތް.\nމެއި 18, 2021 15:44\nދެން މިގައުމުގަ އޑޕގެ ނަންވެސް ކޮމެންޓެއްގައވިޔަސް އެހެން ގިތަކަށް ވިޔަސް ކިޔާލި ކޮންމެ މީހަކު ހަރުކައްޓަށް ހަދައި ޖަލައްލާން ވެއްޖެއިޔާމު ދެން މިގައުމުގައި އޑޕ މީހުން ފިޔަވައި އިތުރު ބަޔަކަށް ދިރި އުޅެވޭނެ އެއްވެސް ގޮތެއްނެތް


ދުނިޔޭގެ ތިމާވެށީގެ ދުވަހުގެ މުނާސަބަތުގައި ރައީސުލްޖުމްހޫރިއްޔާ މުޙަންމަދު ނަޝީދު ދެއްވި ޚިޠާބު - The President's Office\nދުނިޔޭގެ ތިމާވެށީގެ ދުވަހުގެ މުނާސަބަތުގައި ރައީސުލްޖުމްހޫރިއްޔާ މުޙަންމަދު ނަޝީދު ދެއްވި ޚިޠާބު\n5 ޖޫން 2011، ރިފަރެންސް: PRO/RMNK/2011/01\nދުނިޔޭގައި މިއަދު ފާހަގަކުރަމުންދާ، ތިމާވެށީގެ ދުވަހުގެ މުނާސަބަތުގައި، ރާއްޖޭގެ އެންމެހާ ލޮބުވެތި ރައްޔިތުންނަށް، އިޚްލާސްތެރި ތަހުނިޔާއާއި ހެޔޮއެދުންތައް ފޮނުވަމެވެ. ތިމާވެށީގެ ދުވަހެއް ފާހަގަކުރަމުންދާއިރު، އަޅުގަނޑުމެން، ދިވެހިން އެންމެ އިސްކަމެއް ދޭންވީ، އަޅުގަނޑުމެންގެ ނާޒުކު ތިމާވެށި ޙިމާޔަތްކޮށް ރައްކާތެރި ކުރުމަށްޓަކައި، އިތުރު މަސައްކަތްތަކެއް ކުރުމަށް ޢަޒުމް ކަނޑައަޅަންވީ ދުވަހެއްގެ ގޮތުގައެވެ. ލިބުނު ގެއްލުމުގެ ވާހަކަތައް ދެއްކުމަށްވުރެ ބޮޑަށް، އަޅުގަނޑުމެން ބަލަންވީ، އިތުރު ގެއްލުންތައް ނުވާނެފަދަ ގޮތަކަށް، އަޅުގަނޑުމެންގެ ޢަމަލުތައް ބެހެއްޓުމުގެ މުހިންމު ކަމުގެ މައްޗަށެވެ.\nއެނގިވަޑައިގަންނަވާނެ ފަދައިން، 2020 ވަނަ އަހަރު ދިވެހިރާއްޖެ ކާބަން ނިއުޓްރަލް ޤައުމަކަށް ހެދުމަށް، ސަރުކާރުން މިވަނީ މަސައްކަތްތަކެއް ފައްޓާފައެވެ. ސަރުކާރުގެ މިސިޔާސަތުގެ ދެމަޤްސަދެއް ހިމެނެއެވެ. އެއް މަޤްޞަދަކީ، ދުނިޔޭގެ މޫސުމަށް އަންނަ ބަދަލުތަކާ ގުޅޭގޮތުން ރާއްޖެފަދަ ކުޑަ ޤައުމަކުން ބައިނަލްއަޤްވާމީ ފެންވަރުގައި ރާއްޖެއިން އިސް ދައުރެއް އަދާކުރުމެވެ. ޤުދްރަތީ ވަސީލަތްތަކަކީ، އިޤްތިޞާދުގެ އެއް އަސާސް ކަމުގައިވާއިރު، ތިމާވެށީގެ މައްސަލަތައް ޙައްލު ކުރެވެން އަންނަނީ، އިޤްތިޞާދީ ޙައްލުތަކުގެ ތެރެއިންނެވެ. ޖައްވަށް ދޫކުރެވޭ ވިހަ ގޭސް ބޭރުކުރެވޭ މިންވަރު ދަށްކުރެވޭނީ، ޤުދްރަތީ ވަސީލަތްތައް ބޭނުންކުރެވޭގޮތް ނުވަތަ އިޤްތިޞާދީ އަސާސްތައް ބަދަލުކުރެވިގެންނެވެ.\nދިވެހިރާއްޖެ، ކާބަން ނިއުޓްރަލް ޤައުމަކަށްވުމަށް ނިންމި ދެވަނަ މަޤްޞަދަކީ، ހަކަތަ އުފެއްދުމަށް ރާއްޖެއިންކުރާ ބޮޑު ހޭދައަށް ލުޔެއްގެނެސް، ރާއްޖޭގެ އިޤްތިޞާދު ރަނގަޅު ކުރުމެވެ. މިދެންނެވުނު އިޤްތިޞާދީ ބަދަލުތަކުގެ ތެރެއިން ތިމާވެށީގެ މައްސަލަތައް ހައްލު ކުރުމެވެ. ޙަޤީޤީ ތަރައްޤީއަކީ ތިމާވެށްޓާ ރައްޓެހި ހަކަތައާއި ވަސީލަތްތަކުން ލިބޭ ކުރިއެރުމެވެ. މި ލަނޑުދަނޑިއަށް ވާޞިލްވުމަށްޓަކައި، އަޅުގަނޑުމެންގެ ސިޔާސަތުތަކަށް ގެންނަންޖެހޭ ބަދަލުތައް ގެނެސް، އެކަން ތަންފީޒު ކުރުމުގެ މަސައްކަތްތައް، ސަރުކާރުން މިހާރު މިދަނީ ކުރަމުންނެވެ. މިގޮތުން، ދިވެހިރާއްޖޭގެ ހަކަތައާ ގުޅޭ މައްސަލަތައް، އިޤްތިޞާދީ ގޮތުން ޙައްލުކޮށް، އެކަންތައްތައް އިތުރަށް ހަލުވިކަމާއެކު ތަންފީޛުކޮށް، ހަކަތައާ ގުޅޭ މަސައްކަތްތައް ހަރުދަނާ ގޮތެއްގައި ހިންގެވުމަށްޓަކައި ''ރިނިއުބަލް އެނަރޖީ އިންވެސްޓްމަންޓް އޮފީސް'' މިނަމުގައި އޮފީހެއް އުފެއްދެވުމަށް ސަރުކާރުން މިހާރު މިވަނީ ނިންމާފައެވެ. މި އޮފީސް އުފެއްދުމަށް ނިންމި އެންމެ މުހިންމު މަޤްޞަދަކީ، ދިވެހިރާއްޖޭގެ ހަކަތައާ ގުޅޭގޮތުން ކުރެވޭ މަސައްކަތްތައް، ހަރުދަނާ ގޮތެއްގައި ކުރިއަށް ގެންދިއުމެވެ. އަދި ހަކަތަ އުފެއްދުމަށްޓަކައި ތެލަށް ބަރޯސާވުމުގެ ބަދަލުގައި، ތިމާވެށްޓާ ރަޙްމަތްތެރި ހަކަތައަށް، ރާއްޖޭގެ ހަކަތައިގެ ދާއިރާ ބަދަލުކުރުމަށް ކުރެވެމުންދާ މަސައްކަތްތަކަށް، ބޭރުގެ އެހީ ހޯދުމާއި، މަޝްރޫޢުތަކާއި، އިންވެސްޓްމަންޓް ޕްލޭންތައް އެކުލަވާލުމަކީ، ސަރުކާރުން ވަރަށްބޮޑު އިސްކަމެއްދޭ ކަމެކެވެ.\nމީގެއިތުރުން ރާއްޖެއަށް އެތެރެކުރެވޭ ތަކެއްޗަކީ، ތިމާވެށްޓާ ރަޙްމަތްތެރި ތަކެތި ކަމަށް ހެއްދެވުމަށް ސަރުކާރުން ކުރައްވާ މަސައްކަތްތަކަށް ބާރުއެޅުއްވުމުގެ ގޮތުން، ރާއްޖެ އެތެރެކުރާ އެއްގަމު އުޅަނދުތަކުގެ ތެރެއިން ކަރަންޓާއި، އިޢާދަކުރަނިވި ހަކަތަ ބޭނުންކުރާ ވެހިކަލްތަކުން ނަގާ އިމްޕޯޓް ޑިއުޓީ މާފުކޮށްދިނުމަށްވެސް، ސަރުކާރުން ވަނީ ނިންމާފައެވެ. އަދި ތިމާވެށްޓާ ރައްޓެހި ކަނޑުމަތީ އުޅަނދުފަހަރު އުފެއްދުމަށް ހިތްވަރުދީ، މަގުފަހިކޮށްދިނުމަށްޓަކައި، ކަނޑުމަތީގެ އުޅަނދުފަހަރުގައި ބޭނުންކުރުމަށް އެތެރެކުރެވޭ ސޯލާ ޕެނަލްއާއި، ސޯލާ ޕެނަލްއާއެކު ބޭނުންކުރާ ބެޓްރީގެ ބާވަތްތަކުން ނަގާ އިމްޕޯޓް ޑިއުޓީ މާފުކޮށްދިނުމަށާއި، ކަނޑުގައި ދުއްވާ ރިޔާނަގާ އުޅަނދުފަހަރުގައި ރިޔާ ނެގުމަށް ބޭނުންކުރާ ތަކެތީން ނަގާ އިމްޕޯޓް ޑިއުޓީ މާފުކުރުމަށް، ސަރުކާރުން މިހާރު ވަނީ ނިންމާފައެވެ. އިޢާދަކުރަނިވި ހަކަތަ ބޭނުންކޮށްގެން ކަރަންޓް އުފައްދާ ފަރާތްތަކުން ޔޫޓިލިޓީ ކުންފުނިތަކަށް 50/3 ރުފިޔާގެ ރޭޓުން ކަރަންޓް ވިއްކޭނެ އުޞޫލުވެސް ސަރުކާރުން މިހާރުވަނީ ނިންމާފައެވެ. ސަރުކާރުން މިގޮތަށް ނިންމީ، ރާއްޖޭގައި "ފީޑް އިން ޓެރިފް" ނުވަތަ އިޢާދަކުރަނިވި ހަކަތައިގެ ވަސީލަތްތައް ބޭނުންކޮށްގެން އުފައްދާ ކަރަންޓް، ޤާއިމް ކުރެވިފައިވާ ކަރަންޓްގެ ވިޔުގައަށް ކަނޑައެޅޭ ވަކި އަގެއްގައި ފޯރުކޮށްދިނުމުގެ ނިޒާމެއް ޤާއިމް ކުރެއްވުމާ ބެހޭގޮތުން، ވަޒީރުންގެ މަޖްލީހުގައި މަޝްވަރާ ކުރެއްވުމަށްފަހުގައެވެ.\nތިމާވެށްޓާ ރަޙްމަތްތެރި ގޮތުގައި އިޤްތިޞާދީ ނަފާ ހޯދިދާނެކަން، މިއަދު މިވަނީ އަޅުގަނޑުމެންނަށް އެނގި ކަށަވަރުވެފައެވެ. ތިމާވެށްޓާ ރަޙްމަތްތެރި ގޮތުގައި އުފައްދާ އުފެއްދުންތަކަށް، ދުނިޔޭގެ ބާޒާރުގައި މަތީ އަގު ލިބެމުންދެއެވެ. މިއަދު އަޅުގަނޑު ރާއްޖޭގެ ހުރިހާ ވިޔަފާރިވެރިންނަށް އިލްތިމާސް ކުރަން ބޭނުންވަނީ، އަޅުގަނޑުމެން ކުރާ ވިޔަފާރިއަކީ، ތިމާވެށްޓާ ރަޙްމަތްތެރި ގޮތެއްގައި ކުރެވޭ ވިޔަފާރިއަކަށް ހައްދަވައިދެއްވުމަށެވެ.\nއަޅުގަނޑުމެންގެ އިޤްތިޞާދުގެ އެންމެ މުހިންމު އެއް ތަނބަކީ ފަތުރުވެރިކަމެވެ. މި ފަތުރުވެރިކަން ޒަމާނުއްސުރެ ގުޅިފައިވަނީ، ރާއްޖޭގެ ރީތި ގޮނޑުދޮށްތަކާއި، ސާފު ރީތި މޫދާއި، އޭގެ ދަށުގައިވާ މުރަކައިގެ ބަގީޗާތަކާއެވެ. ރާއްޖޭގެ ކަނޑުތަކުގެ ދިރުމުގެ މައި އިންޖީނަކީ، މިދެންނެވުނު މުރަކައިގެ ފަރުތަކެވެ. އެފަރުތައް ދެމިއޮވެ، އާލާވުމަށް ވަކި ފިނިހޫނުމިނެއް ބޭނުންވެއެވެ. ދުނިޔެ ހޫނުވުމުގެ އަސަރު އެންމެ ފުރަތަމަ ކޮށްފައިމިވަނީ، މިނާޒުކު ފަރުތަކަށެވެ. ދުނިޔޭގެ ހުރިހާ މުރަކައިގެ ފަރުތަކުގެ ބޮޑުބައި، ނެތިވެދާނެކަމުގެ ބިރު މިހާރު މިވަނީ ހީވެފައެވެ. އެން މަސް މަދުވުމުގެ އަޞްލަކީވެސް، ފަރުތައް ހަލާކުވުމެވެ. މިކަމުގެ ސަބަބުން، އަޅުގަނޑުމެން ދިވެހިންގެ މައިގަނޑު އެއް ވަސީލަތް ކަމުގައިވާ ކަނޑުމަހުގެ މަސްވެރިކަމަށް މިދަނީ ނޭދެވޭ އަސަރުކުރަމުންނެވެ. މިކަމުން އެކަނިވެސް، ދުނިޔޭގެ ތިމާވެށްޓަށް އަންނަމުންދާ ބަދަލުތަކާއި އަޅުގަނޑުމެންނާ ހުރި ގުޅުން، ކިތަންމެ ރަނގަޅަކަށްވެސް، އެނގި ހާމަވެއެވެ. މިކަމުގެ ސަބަބުން އަޅުގަނޑުމެންނަށް ކުރާ، އަދި ކޮށްފާނެ އަސަރުތައް މިދަނީ ފެންނަމުންނެވެ.\nނެތިދާނެކަމުގެ ބިރުހީވެފައިވާ، ނުވަތަ ތިމާވެށީގެ ގޮތުން ނާޒުކު ވަރަށްގިނަ ތަންތަން، ރާއްޖޭގެ އެކި ހިސާބުތަކުގައި ޙިމާޔަތް ކުރެވިފައި އެބަހުއްޓެވެ. ސަރުކާރުގެ ބޭނުމަކީ، އެތަންތަނަކީ ހަމައެކަނި ޙިމާޔަތް ކުރެވިފައިވާ ތަންތަނުގެ ބަދަލުގައި، އެތަންތަނުން ދެމެހެއްޓެނިވި ގޮތުގައި، ރައްޔިތުންނަށް ނަފާ ހޯދައިދިނުމެވެ. މިފަދަ އެއް މަސައްކަތެއްގެ ގޮތުގައި، ބ. އަތޮޅަކީ ޔުނެސްކޯ ބަޔޯސްފިއަރ، ރިޒަރވެއްގެ ގޮތުގައި ކަނޑައެޅުމަށް ކުރަންޖެހޭ މަސައްކަތްތައް މިހާރު މިވަނީ ގާތްގަނޑަކަށް ނިމިފައެވެ. މިރިޒަރވް ކަނޑައެޅުމާއެކު، އެތަން ބެލެހެއްޓުމާއި، ބޭނުންކުރެވޭނެ ގޮތުގެ އުޞޫލުތައް ކަނޑައެޅިގެންދާނެއެވެ. ދުނިޔެ ޤަބޫލުކުރާ ފެންވަރުގެ ބަޔޯސްފިއަރ ރިޒަރވެއް އަޅުގަނޑުމެންނަށް ޤާއިމް ކުރެވިއްޖެނަމަ، އެކަމުން ފަތުރުވެރިކަމަށް އިތުރު ކުރިއެރުމެއް ލިބި، އެސަރަޙައްދުގެ މީހުންނަށް ވަޒީފާގެ އިތުރު ފުރްޞަތުތަކާއި، އާމްދަނީ ހޯދާނެ އިތުރު ވަސީލަތްތައް ތަނަވަސް ވެގެންދާނެކަމާމެދު އަޅުގަނޑަށް އެއްވެސް ޝައްކެއްނެތެވެ.\nބައިނަލްއަޤްވާމީ މައިދާނުގައި، ތިމާވެށީގެ ރޮނގުން ރާއްޖެ އަދާކުރަމުންދާ ދައުރަކީ، މިއަދު ޤައުމުތަކުން ބަލައިގަނެފައިވާ ދައުރެއް ކަމުގައި މިވަނީ ވެފައެވެ. ބައިނަލްއަޤްވާމީ މުޖްތަމަޢުގައި ތިމާވެށްޓާ ގުޅޭގޮތުން ނިންމޭ މުހިންމު ނިންމުންތަކުގައި، ރާއްޖެއަކީ ކިތަންމެ ކުޑަ ޤައުމެއް ނަމަވެސް، މިނިންމުންތަކުގައި ބޮޑު ޙިއްސާއެއް އަދާކުރާ ޤައުމަކަށް މިއަދު ރާއްޖެވެފައިވާކަމީ، މިކަމުގެ އުފަލާއި ފަޚުރު ،ކޮންމެ ދިވެއްސަކަށްވެސް ލިބޭ ކަމެކެވެ.\nއަޅުގަނޑު އެދެނީ، ތިމާވެށި ޙިމާޔަތްކޮށް ރައްކާތެރި ކުރުމަކީ، ހަމައެކަނި ސަރުކާރުން ކުރާ ކަމެއްގެ ގޮތުގައި ދުށުމުގެ ބަދަލުގައި، އަޅުގަނޑުމެން ކޮންމެ މީހެއްގެ ފަރުދީ ޒިންމާއެއްގެ ގޮތުގައި ދެކި، އަޅުގަނޑުމެންގެ ޢަމަލުތައް، އެމަގަށް ބައްޓަން ކުރަމުން ގެންދިޔުމަށެވެ.


India ge Vaccine 60 Aharun Mathyge Meehunah Nudhinumah Poland In Ninmaifi - Vaguthu\nކަރަންޓީނުގައި ތިބޭ މީހުން އުސޫލަށް ބޯނުލެނބުން، ބޮޑު ނުރައްކަލަކަށް! - 30 މިނެޓް ކުރިން\nއިންޑިއާގެ ވެކްސިން 60 އަހަރުން މަތީގެ މީހުންނަށް ނުދިނުމަށް ޕޮލޭންޑުން ނިންމައިފި\nކޮވިޑް-19 އިން ރައްކާތެރިވުމަށް އިންޑިއާ އިން އުފައްދާފައިވާ "ކޮވިޝީލްޑް" ވެކްސިން 60 އަހަރުން މަތީގެ މީހުންނަށް ނުދިނުމަށް ޕޮލޭންޑުން ނިންމައިފިއެވެ.\nއެ ގައުމުން "ކޮވިޝީލްޑް" އެ އުމުރުގެ މީހުންނަށް ނުދިނުމަށް ނިންމާފައިވާއިރު، މިވަގުތު ދުނިޔޭގެ އެކި ހިސާބުތަކުން އަންނަނީ މި ވެކްސިން 65 އަހަރުން މަތީގެ މީހުންނަށް ނުދިނުމަށް ވެސް ނިންމަމުންނެވެ.\nޕޮލޭންޑުން ބުނެފައިވަނީ އެގައުމުން މި ވެކްސިން ބޭނުން ކުރާނީ 18 އަހާރާއި 60 އަހަރާއި ދެމެދުގެ މީހުންނަށް ކަމަށެވެ.\n"އިއްޔެ ހަވީރުގެ ވަގުތެއްގައި މެޑިކަލް ކައުންސިލުން ވަނީ އެސްޓްރަޒެނެކާ ވެކްސިންއާ ބެހޭ ލިޔެކިޔުންތައް ހުށަހަޅާފައި، މި ލިޔެކިޔުންތަކަށް ބަލައި މިހާރު ނިންމާފައިވަނީ އެ ވެކްސިން ބޭނުން ކުރާނީ 18 އަހަރާއި 60 އަހަރާއި ދެމެދުގެ މީހުންނަށްކަން" ޕޮލޭންޑްގެ ވެކްސިން ދިނުމުގައި އެންމެ އިސްކޮށް ހަރަކާތްތެރިވާ މައިކަލް ވޮޒިކް ބުންޏެވެ.\nޕޮލޭންޑުން މިފަދަ ނިންމުމެއް ނިންމާފައިވާއިރު، އޮސްޓްރިއާއިންވެސް ވަނީ އެގައުމުގެ 65 އަހަރުން މަތީގެ މީހުންނަށް އެ ވެކްސިން ނުދޭނެ ކަމަށް ބުނެފައެވެ. އަދި ސްވިޑެން އިންވެސް ވަނީ އެގޮތަށް ނިންމާފައެވެ. މީގެ އިތުރުން ސްޕެއިންވެސް މި ހަފްތާގެ ތެރޭގައި ވެކްސިން ދޭނީ ކޮން އުމުރެއްގެ ބަޔަކަށްތޯ ނިންމާނެ ކަމަށް ވަނީ އަންގައިފައެވެ.\nކޮވިޝީލްޑަކީ ކޮވިިޑް-19 އިން ރައްކާތެރިވުމުގެ ގޮތުން އިންޑިއާގެ ސީރަމް އިންސްޓިޓިއުޓް އިން އޮކްސްފޯޑް އެސްޓްރާޒެކެނާއާ ގުޅިިގެން އުފައްދާފައިވާ ވެކްސިނެކެވެ. މި ވެކްސިންގެ ޑޯޒެއް އެންމެ ފުރަތަމަ ޖަހާފައިވަނީ އިނގިރޭސިވިލާތުގައި މިދިޔަ ޑިސެމްބަރު މަހުގެ 30 ގައެވެ.\nއެހެން ވެކްސިންތަކާއި އަޅާބަލާއިރު، ކޮވިޝީލްޑަކީ އަގުހެޔޮ، އާދައިގެ ފްރިޖްތަކުގައިވެސް ރައްކާ ކުރެވޭ ވެކްސިނެކެވެ.\nފެބުރުއަރީ 3, 2021 12:05\nމިރާއްޖޭގެ 70 އަހަރުން މަތީ މީހުންގެ ގަޔަށް ޖަހަނީ.. ކުރިއަރާ ފައިވާ ގައުމުތަކުގެ މި ނިންމުމުގައި މުހިންމު ސަބަބުތަކެއް ހުންނާނެ.\nފެބުރުއަރީ 3, 2021 12:42\nކޮބާ މޯލްޑިވްސް ޑަބިޔާތަޅާ ޕާޓީގެ ކުދިން މިކަމާ ބުނަނީ ކީކޭބާ؟ އެވެސް ޕީޕީއެމްގެ މީހުންތަ. ޑަބިޔާ ޕާޓީގެ މީހުންގެ ލަދުހަޔާތް ކޮބާބާއޭ މަހިތަށް އަރާ.\nފެބުރުއަރީ 4, 2021 00:24\nހެހެހހެހހެހެހެހހެހެހެ ބލއެއ ތާ .ބޯހަލާކު


SunOnline: Roadha kuru vaahaka: Veemey Fidhaa\nޔަޝްފާ ޙުސައިން 20 May 2020, 21:00\nވިދާލި ވިދުވަރާއި އެކު މުޅި ތަން އަލިވެގެން ދިޔައެވެ. އިންޒާރުގެ ނިމުން ހިނދުކޮޅެއްގެ ތެރޭގައި އައެވެ. ގުގުރާލި އަޑާއި އެކު މުޅި ސަރަޙައްދުން ކަރަންޓް ދިޔައެވެ. ނިދާފައި ތިބި ތުއްތު ކުދިންތައް އެއް އަޑަކުން ރޮއިގަތީ، އެ އަޑުގެ ބިރުވެރިކަން އިހުސާސް ކުރެވުމުން ކަން ގައިމެވެ. ގުގުރީގެ އަޑު ހިނދެއް ހިނދަކަށް ބާރުވަމުން ދިޔައެވެ. އަންނަން އޮތް ތޫފާނުގެ ފަހުގެ އިންޒާރު ދޭ ފަދައިންނެވެ.\nއީތަންއަށް ހޭލެވުނީ، ތުއްތު ކުއްޖެއްގެ ވޭނީ ހަޅޭކުގެ އަޑު އިވުމުންނެވެ. އެ ފިނި ރޭގައި ވެސް އޭނަ އޮތީ، ދާހިއްލާ ފޯވެފައެވެ.\nއީތަން ތެދުވެ އެނދުގެ ހެޑްބޯޑުގައި ލެނގިލިއެވެ. އެނދު ކައިރީގައި ބަހައްޓާފައިވާ ކުޑަ މޭޒުމަތީގައި ހުރި ފެންފުޅި ނަގައި ބޯން ފެށިއެވެ. އެއް ނޭވާ އިން އެ ފެން ފުޅި ބޮއެ ހުސްކޮށްލުމަށްފަހު، އޭނަ ދޫކޮށްލީ، ފުން ނޭވާ އެކެވެ. ނިތްކުރި މަތީގައި ހިއްލާފައިވާ ދާތިކިތައް އަތުގެ ނުފުށުން ފޮހެލަމުން، ކައިރީގައި ނިދާފައި އޮތް އަނބިމީހާ އާއި ދިމާއަށް އޭނަ ބަލާލި އެވެ.\nޒިދުމާ އޮތީ، އަރާމު ނިންޖަކުން ނިދާލާފައެވެ. ކަމެއް ވާކަމުގެ ކުޑަވެސް ޙިލަމެއް އޭނައަށް ނުވާ ކަހަލައެވެ.\nގަޑިން މެންދަމުން އަލިވެ ތިނެއް ޖެހީ އެވެ. އެކަން އިއުލާން ކުރީ، މޭޒުމަތީގައި ބައިންދާފައިވާ ކުޑަ ސޯނާ ގަޑިއެވެ.\nއަނެއްކާވެސް ތުއްތު ކުއްޖަކު ހަޅޭއްލަވައިގަތް އަޑު އިވުނެވެ. މިފަހަރު އެ އަޑު އައީ، އީތަންގެ ކޮޓަރި ކުޑަދޮރުތަކާއި ދާދި ގާތުންނެވެ. އީތަން މަޑުމަޑުން ތެދުވިއެވެ. ޖެހިލުންވި ނަމަވެސް، އެ ހިތް ގޮވަމުން ދިޔައީ، ބޭރު ބަލައިލުމަށެވެ.\nލަސްލަހުން ފިޔަވަޅު ނަގަމުން ގޮސް، ކުޑަދޮރުތައް ކައިރީގައި އޭނަ ހުއްޓުނެވެ. ފަންކާގެ ވަޔާއިއެކު ވިހުރެމުންދިޔަ ދޮރުފޮތިގަނޑުގައި އޭނަ އަތް ޖައްސައި ލިއެވެ. މަޑުމަޑުން އެ ފޮތިގަނޑު ކަހާލި ވަގުތު، ވިދާލި ގަދަ ވިދުވަރާ އެކީ، މުޅި ތަން އަލިވެގެން ދިޔައެވެ.\nކުޑަދޮރުގެ ކައިރީގައި ލެއިން ތަތްތެޅިފައި އެ ހުރީ، ފަސް ވަރަކަށް އަހަރުގެ ކުޑަ އަންހެން ކުއްޖެކެވެ. ވިދުވަރުގެ އަލި އެޅުނު ވަގުތު، އީތަންއަށް އެ ކުއްޖާ ރީތިކޮށް ފެނުނެވެ. އެ ކުއްޖާގެ ނަޒަރު އަމާޒުވެފައިވީ، ސީދާ އޭނަގެ ދެ ލޮލަށެވެ.\nއީތަން ދިޔައީ، ސިއްސައިގެންނެވެ. އޭނަ ވަރަށް ބާރަށް ހަޅޭއްލަވައިގަތެވެ. އެ ހަށިގަނޑު ފަހަތަށް އެއްލިގެން ދިޔައެވެ. މަޑުމަޑުން އެ ދެލޯ މެރެމުން ގޮސް، ޚަބަރު ހުސްވެގެން ހުރި ތަނަށް ވެއްޓިއްޖެވެ.\nނިދިފައި އޮތް ޒިދުމާ ތެދުވީ، ފުންމައިގެންނެވެ. މުޅި ކޮޓަރިތެރެއަށް އޭނަ ބަލަން ފެށީ، ބިރެއް ފެނުމުން ބަލާ ހެންނެވެ. ކުއްލިއަކަށް އެ ލޮލުގައި އަޅައިގަތީ، ތަޅުންގަނޑުގެ މައްޗަށް ވެއްޓިފައި އޮތް އީތަން އެވެ. ޒިދުމާއަށް ލިބުނީ، ކުއްލި ސިހުމެކެވެ. ކޮންމެވެސް ނުބައެއް އުޅޭކަމަށް އޭނަގެ ހަވަނަ ޙިއްޞު ބުނެދިނެވެ.\nއޭނަ ފަހަތަށް ޖެހެމުން، އެނދުގެ ހެޑްބޯޑުގައި ލެނގިލައިފިއެވެ. އޭރުވެސް އޭނަގެ ލޮލުގެ ކަޅި ކޮޓަރި ތެރޭގެ އެކި ކޮޅުކޮޅަށް ދަތުރު ކުރަމުން ދިޔައެވެ.\nކުއްލިއަކަށް، އައި ނައިތަނެއް ނޭނގި ފެނުނީ، ޒިދުމާގެ ކުރިމަތީގައި އީތަން އިންދައެވެ. އެނދުމަތީގައި ދެކަކޫ ޖައްސައިގެން އިންއިރު، އީތަންގެ ބޯ ވަނީ، ތިރިއަށް އެލިފައެވެ. ޖަނަވާރުން އެތަކެތީގެ މުއްގަނޑު ބިންމަތީގައި ޖައްސައިގެން އޮންނަހެން އީތަން އޮތީ، އޭނާގެ ދެއަތްތިލަ މުށްކަވައި، އޭގެ ބާރުގައެވެ.\nއީތަން މަޑުމަޑުން ޒިދުމާ އާއި ކައިރިއަށް ޖެހިލިއެވެ. އޭރު އެ ދެލޮލާއި، ނޭފަތުގެ އިތުރުން އަނގައިން ލޭތައް ފައިބަމުން ދިޔައެވެ. އެ ތުންފަތް މަތީގައި ވަނީ، ވިހަ ހިނިތުންވުމެކެވެ. އެ ނަޒަރު ޒިދުމާގެ ދަތްދޮޅިން ފެށިގެން، ދެ ލޮލަށް ހުއްޓުނެވެ.\nނޭވާ ލާން ވެސް ހަނދާން ނެތިފައި އިން ޒިދުމާގެ ހަށިގަނޑަށް ބާރުގަނޑެއް އެރިއެވެ. އޭނަގެ ދެ އަތް، ހީވީ، ހެޑްބޯޑުގައި ތަތްވި ހެންނެވެ. ދެ އަތާއިއެކު ދެ ފައި ވެސް ގުޑުވައެއް ނުލެވުނެވެ.\nޒިދުމާގެ މޫނު ގަދަކަމުން ކަހަލަ ގޮތަކަށް މައްޗަށް އުފުލެން ފެށިއެވެ. އޭނަގެ އަނގަ، ހުޅުވިއްޖެ އެވެ. އަނގައިގެ ތެރެއިން ނުކުތް ގަދަ އަލިފާންގަނޑު ސީލިންގާއި ހަމައަށް ނުދަނީސް، ކޮންމެވެސް މީހަކު އައިސް ދޮރުގައި ތަޅަން ފެށި އަޑު އިވުނެވެ.\nއެނދުމަތީގައި އިން އީތަންގެ ކަރު އެނބުރުނެވެ. އެ ހަށިގަނޑަށް ގުޑުމެއް ވެސް ނާރަ އެވެ. ދޮރާއި ދިމާއަށް، އޭނަ ބަލައިލީ، ރުޅި އައިސްފައެވެ. ޒިދުމާގެ ހަށިގަނޑަށް ލުޔެއް ލިބުނެވެ. ލިބުނު ފުރުސަތުގެ ބޭނުން އޭނަ ހިފިއެވެ. ތުންތަޅުވާލާފައި، އެއްޗެހިތަކެއް ކިޔަވަން ފެށިއެވެ. އެއާއިއެކު، އީތަންގެ ދެ ލޯ މެރިގެން، އެނދު މައްޗަށް ވެއްޓިއްޖެއެވެ.\n"އަހަންނަކަށް ނޭނގެ ވީ ގޮތެއް ވެސް... ފަސް އަހަރު ވީއިރު ނުވީ ކަމެއް މިހާރު ކުއްލިއަކަށް ވާންޖެހޭ އެއްވެސް ސަބަބެއް އަހަންނަކަށް ނުވިސްނޭ..."\nޒިދުމާ އިނީ އޭނާގެ އެކުވެރި ޝިޒުނާގެ ކައިރީގައެވެ. އެ ވާހަކަތައް ކަނުލައި އަޑު އަހަން ޝިޒުނާ އިނެވެ.\n"ތިކަމަށް އަވަސް ހައްލެއް ނުހޯދައިފިއްޔާ ވަރަށް ސަކަރާތް ވެދާނެ... ފަންޑިތަ ހަދާ މީހަކު ގެންނަމާ..." ޝިޒުނާ ހާމަކުރީ، އޭނައަށް ވިސްނުނު އެންމެ ރަނގަޅު ގޮތެވެ.\nޒިދުމާ ވަގުތުން ދެކޮޅު ހެދިއެވެ. ހިތުގައި ފޮރުވައިގެން އުޅޭ ބޮޑު ސިއްރު ފަޅާއަރާފާނެތީ، އޭނަ ބިރުގަތެވެ. އީތަންއަށް އެކަން އެނގިއްޖެނަމަ، އޭނަދެކެ ފޫހި ވާނެއެވެ. އެކީގައި އުޅޭކަށް ބޭނުމެއް ނުވާނެއެވެ. އެހެން އެކަން ވާކަށް ޒިދުމާ ބޭނުމެއް ނުވިއެވެ.\n"ދެން ހެޔޮތަ ޒިދޫގެ ފުރާނަ ދިޔަސް؟... އީތަން އާ ދޭތެރޭ ވެސް ވިސްނަން ޖެހޭނެ ދޯ!... އެކަހަލަ ކަމެއް ވާއިރު، ޤައިމު ކިހާ ވޭނެއް ވެސް އަޅާނެ..." ޝިޒުނާ މަސައްކަތް ކުރީ، އެކުވެރިޔާއަށް ވިސްނައިދެވޭތޯއެވެ.\n"އަހަރެން ވިސްނާލާނަން..." ޒިދުމާ ތެދުވިއެވެ.\nގެއަށް އައި ޒިދުމާގެ ފިޔަވަޅުތައް ގޭގެ މައިދޮރާއި ހަމައިން ހުއްޓިއްޖެއެވެ. ފަސް އެނބުރިފައި، ގޭގެ ކެޔޮފީންޏާއި ދިމާއަށް އޭނަ ބަލާލައިފި އެވެ. އެދިމާލުގައި އެ ހުރީ ކަޅު ހިޔަންޏެކެވެ. ޒިދުމާގެ ދެބުމަ ގޮށްޖެހުނެވެ. ހަލުވި ފިޔަވަޅުތަކެއްގައި އޭނަ ގޮސް، ގޭތެރެއަށް ވަދެގެން ދިޔައެވެ.\nއީތަން އިނީ މައިގެ ތެރޭގައެވެ. ޓީވީ ހަލާކުވެގެން އެ ރޫޅާލައިގެންނެވެ. ޒިދުމާ ފެނުމުން، އޭނަ ހަދިޔާކޮށްލީ، ލުއި ހިނިތުންވުމެކެވެ.\nއީތަންއަށް ގޮވާލާފައި، މަޑުވެސް ކޮށްލުމެއްނެތި، ޒިދުމާ ގޮސް ކޮޓަރިއަށް ވަނެވެ. ކަމެއް ގޯސްވެއްޖެ ކަން އެނގުމުން، އީތަން އަވަހަށް ތެދުވިއެވެ. އޭނަ ޒިދުމާގެ ފަހަތުން ގޮސް ކޮޓަރިއަށް ވަނެވެ.\n"ކިހިނެތްވީ؟... ހާދަ ހާސްވެފަ..." އީތަން ހާސްވީ، ޒިދުމާ ހުރިގޮތް ފެނުމުންނެވެ.\nރޭގެ އެއްވެސް ހަނދާނެއް އެ ސިކުނޑީގައި ނުވެއެވެ. އަނބިމީހާ އާއި ވީހާވެސް ކައިރިއަށް އޭނަ ޖެހިލިއެވެ. އެ ހަށިގަނޑުގައި ދެއަތް ވަށާލާފައި، ކަނދުރާގައި ދަތްދޮޅި އަޅުވާލައިފިއެވެ.\n"އަހަރެން ދާން ޖެހިއްޖެ..." ޒިދުމާ ވާހަކަ ދެއްކީ ދެރަވެފައި ހުރެއެވެ.\n"ކޮންތާކަށް؟..." ޒިދުމާ ދުރުކޮށްލާފައި އެ މޫނަށް ބަލައިލަމުން އީތަން ސުވާލު ކުރިއެވެ.\n"އަހަރެންގެ ވަޒަނަށް..." ޒިދުމާ އިސްޖަހައި ލިއެވެ.\n"ޒީގެ ވަޒަނަކީ، މިއެއްނު..." އީތަން ޖަހާލީ، ހިނިގަނޑެކެވެ.\n"އީތަން އަހަރެން މިދައްކަނީ މަޖާ ވާހަކަ އެއް ނޫނޭ..." ޒިދުމާ، އީތަންގެ ދެކޮނޑުގައި ހިފަހައްޓައިލިއެވެ.\n"އަހަންނަށް އެނބުރި ނާދެވުނަސް، އަހަރެން މަތީން ހަނދާން ކުރައްޗޭ..." ޒިދުމާ ދެރަވެލާފައި ބުންޏެވެ.\nޒިދުމާގެ ދެލޯ ވަނީ، ފެންކަޅި ވެފައެވެ. އިސާހިތަކު ކަރުނަތައް ފައިބަން ފަށައިފިއެވެ. ވާނުވާ ނޭނގިފައި، ޒިދުމާއަށް ބަލަހައްޓައިގެން އީތަން ހުއްޓެވެ.\n"އަހަރެން މިކަން މިކުރަނީ ހަމައެކަނި އީތަންއަށް ޓަކައި... އަހަރެން އީތަންދެކެ ވާ ލޯތްބެއްގެ ބޮޑު ކަމުން... އަހަންނަށް މައާފު ކުރައްޗޭ..." ޒިދުމާގެ އެންމެ ފަހުގެ ޖުމްލަ ތަކަކީ އެއީއެވެ.\nގަބުވެފައިހުރި އީތަންއަށް ކުއްލި ސިހުމެއް ލިބުނީ، ޒިދުމާ އޭނަގެ ލޯކުރިމަތީން ގެއްލުމުންނެވެ. އަނބިމީހާއަށް ގޮވަމުން އީތަން މުޅި ގޭތެރޭގައި ދުވިއެވެ. އެންމެފަހުން ޚަބަރު ހުސްވެގެން ހުރިތަނަށް ދެމުނީ އެވެ.\nގޯތިތެރޭގައި ހައްދާފައިވާ ކެޔޮފީނީގެ ކުރިމަތީގައި ހުރި ޒިދުމާ ހީވަނީ، މޮޔަވެފައި ހުރި ހެންނެވެ. އެ ތަނުގެ ވަށައިގެން އެނބުރެމުން ކޮންމެވެސް ބަހުރުވަ އަކުން އެއްޗެހިތަކެއް ކިޔަމުން ދިޔައެވެ. ގަސްތަކުގެ ތެރެއިން ނުކުތީ، ފަސް ވަރަކަށް އަހަރަށް ދާ ކުޑަ އަންހެން ކުއްޖެކެވެ. އެކުއްޖާ ފެނުމާއިއެކު ޒިދުމާގެ ލޭ ކެކިގަތެވެ. ވައިސޫރި އެއްހެން ގޮސް އެކުއްޖާގެ ކުރިމަތީގައި ހުއްޓިއްޖެއެވެ.\n"ބުނަން ވާހަކައެއް!... ކަލޭ ހީނުކުރާތި އަހަރެން މިއައީ، ބިރުން ކަމަށް... އަހަރެން ލޯބިވާ މީހެއްގެ ޙިމާޔަތުގައި ނުކުންނަން ބޭނުންވާތީ މިއައީ... އަޑު އިވިއްޖެތަ؟... އޭނ!..." ޒިދުމާ ހަޅޭއްލަވައިގަތެވެ.\nއަންހެން ކުއްޖާ ވަކި އެއްޗެއް ނުބުނެއެވެ. މަޑުމަޑުން ކުރިޔަށް ޖެހިލާފައި ޒިދުމާގެ އަތުގައި ހިފައިލިއެވެ. އެއާއިއެކު ދެމީހުން އެކުގައި ގެއްލިއްޖެއެވެ.\nޒިދުމާ ގެއްލިގެން ހޯދުމުގެ މަސައްކަތް ފުލުހުން ކުރަން ފެށިއެވެ. އީތަންގެ ހާލަކީ ތޯއެވެ. ރޮއެރޮއެ ހިތާމައިގައި އީތަންގެ މުޅި ދުނިޔެ ވީރާނާ ވެފައިވާ ކަހަލައެވެ. އެކަކުވެސް އީތަންގެ ވާހަކަ ޤަބޫލެއް ނުކުރިއެވެ. އެންމެން ވެސް ހީކުރީ، ޒިދުމާ ގެއްލުމުގެ ހިތާމައިގައި އީތަންގެ ސިކުނޑިއަށް ގެއްލުމެއް ލިބުނީ ކަމަށެވެ. ޒިދުމާ ނުފެނުމުން، ހުދު އީތަންއަށް ވެސް އެކަން ޤަބޫލުކުރަން މަޖުބޫރު ވިއެވެ.\nޒިދުމާއަށް ވީގޮތެއް ނޭނގޭތީ، އީތަން ކަންބޮޑު ވަނީއެވެ. ކުއްލިގޮތަކަށް އަނބިމީހާ ގެއްލުމުން އެކަމުގެ ހިތާމަ އެހެން ހުރިހާ ކަމަކަށްވުރެ ބޮޑުވެފައި ވިއެވެ. ދެތިން ހަފްތާ ވީއިރުވެސް ޒިދުމާއެއް ނުފެނުނެވެ. އެންމެފަހުން އީތަން ނިންމީ، ޒިދުމާގެ ރަށަށް ދިޔުމަށެވެ. އެއީ، ޒިދުމާގެ ގެއަށް އޭނަ ދާ ފުރަތަމަ ފަހަރެވެ. އެހުރިހާ ދުވަހު، ޒިދުމާގެ އާއިލާގެ މީހަކާއި ވެސް އޭނަ އާއި ބައްދަލު ވެފައެއް ނުވެއެވެ. އެ މީހުންނާއި، އޭނަ ވާހަކަ ދައްކާފައި ވަނީ، ޒިދުމާގެ ފޯނުންނެވެ.\nޒިދުމާގެ ގެއަށް އީތަން ދިޔައީ، ދުވަހެއްގެ ހަވީރުގެ ވަގުތުގައެވެ. އެ ގޭގެ ތެރެއަށް އޭނަ އަޅާލި ފުރަތަމަ ފިޔަވަޅާ އެކު ބައްދަލުވީ، ނުވެސް ދަންނަ މޫނަކާ އެވެ. ޒިދުމާ އާއި ބެހޭގޮތުން އީތަން ސުވާލުކުރުމުން، އެމީހާގެ މޫނުމަތިން ފެނުނީ ނުތަނަވަސް ކަމެވެ.\n"މީ ޒިދުމާގެ މަންމަ ނަސްރީނާ... ކީއްކުރަންތޯ ޒިދުމާ ހޯދަނީ؟..." ނަސްރީނާ ސުވާލުކުރީ، ބީރައްޓެހި ގޮތަކަށެވެ.\n"އަޅުގަނޑަކީ ޒިދުމާގެ ފިރިމީހާ... އީތަން..." މޭގައި އަތް ޖައްސައިލަމުން، އީތަން ބުންޏެވެ.\nނަސްރީނާގެ ދެލޯ ބޮޑުވެގެން ދިޔައެވެ. ފަސް ފަހަތަށް ދަމުން ގޮސް ފާރުގައި ޖެހިފައި މަތަ ވެއްޖެއެވެ.\n"ތިއުޅެނީ ނުބައި ގެއަކަށް ވަދެވިގެން... އަހަރެންގެ ދަރިފުޅު މީހަކާއި އިންކަމެއް ނުދެނަ ހުރިން..." ނަސްރީނާ ބުންޏެވެ.\nއީތަންގެ ހައިރާންކަން އިތުރު ވިއެވެ. އޭނަ ފޯނު ނަގާފައި، ދެމީހުންގެ ކައިވެނީގެ ތަސްވީރެއް ދައްކާލިއެވެ. އަދި އެ ފޮޓޯތައް ޒިދުމާގެ އާއިލާ އާއި ވެސް ޚިއްސާކޮށްފައި ވާނޭ ކަމުގައި ބުންޏެވެ. ނަސްރީނާގެ ދެލޯ ވަނީ ބޮޑުވެފައެވެ. އޭނަ ދެފަރާތަށް ބޯ ހޫރަމުން ގެ އާއި ދިމާއަށް ދުއްވައިގަނެފިއެވެ. އީތަން ގޮވަގޮވައި ހުއްޓައި، ގޭތެރެއަށް ވަދެ، ދޮރު ޖަހައިފިއެވެ.\nއީތަން އެގެއިން ނުކުތީ، މާޔޫސްވެފައިވާ ހިތަކައިގެންނެވެ. ޒިދުމާގެ ބައްޕަ ފުއާދު އައިސް ގެއަށް ވަނީ، އީތަން އެގެއިން ނުކުމެގެން ދެތިން ފިޔަވަޅެއް އަޅައިލި ތަނާއެވެ. އޭނަ ފުއާދުގެ ކައިރިއަށް ޖެހިލީ، އެއީ ކާކުކަން އެނގިގެނެއް ނޫނެވެ. ޒިދުމާގެ ވާހަކަ އެހުމާއިއެކު، ފުއާދަށް ވެސް ވީ، ނަސްރީނާއަށް ވީ ވަރެވެ.\n"ޒިދުމާއޭ... އޭނަ މަރުވިތާ އަށް އަހަރު މިވަނީ..." ފުއާދު ހިތްހަމަނުޖެހިފައި ބުންޏެވެ.\nއީތަންއަށް ލިބުނީ، ވަރުގަދަ ސިހުމެކެވެ. ޒިދުމާ މަރުވެފައިވާއިރު، އޭނަ އާއިއެކު އެހުރިހާ ދުވަހު އެ އުޅުނީ ކާކު ހެއްޔެވެ؟ ފުރަތަމަ ފަހަރަށް އީތަންގެ ސިކުނޑީގައި ހުރިހާ ކަމެއް އައިސް ޓަކި ދޭން ފެށިއެވެ. ޒިދުމާ އާއި ދިމާވި ގޮތާއި، ގޭތެރެއިން ދިމާވި ހާދިސާ ތަކުގެ މަތީން ހަނދާން ވާން ފެށުމުން، ބިރުން ގޮސް އޭނަގެ ދެފައި ވެސް ތުރުތުރު އަޅައިގަތެވެ.\nއެނބުރި ރަށަށް އައިއިރު، އޭނަ އެކޭ ދިރި ހުއްޓަސް، ފުރާނަ ނެތް މަސްގަނޑެކޭ އެއްފަދައެވެ.\nބޮޑު ކިއްލާ އެއްފަދަ ގަނޑުވަރެއްގެ އެތެރެއެވެ. ބިގަރުތަކުން ދިއްލައިލެވިފައިވާ ގޭތެރެއަށް ވަދެގެން ދިޔަ ޒިދުމާގެ ސޫރަ މަޑުމަޑުން ބަދަލުވަމުން ދިޔައެވެ. އިސްތަށިގަނޑު ދިގުވެ، އުނަގަނޑާއި ހަމައަށް ފޯރައިފިއެވެ. ކަޅުކަން ގަދަ އެ އިސްތަށިގަނޑު ވަޔާއި ވިހުރެމުން ދިޔައެވެ. ޒިދުމާ ލައިގެން ހުރި ކުރު ހެދުން، ހުދުކުލައިގެ ދިގު ހެދުމަކަށް ބަދަލު ވިއެވެ. ހެދުމުގެ ފަސްބައި ދިގުކަމުން މާދުރަށް ފެތުރިފައި އޮތެވެ. ހުދު ދޮންކަމެއް ހަންގަނޑަށް ވެރިވުމާއިއެކު، އެ ސޫރަ ވެސް ބަދަލު ވެއްޖެއެވެ. ރީތިކަމުން ހޫރު ޕަރީ އެކޭ އެއްފަދަ އެވެ.\nރުޅި އައިސްގެން ގޮސް، ޒިދުމާގެ ދެލޯ ވަނީ ރަތްވެފައެވެ. އެ ބާރު އަޑު މުޅި ތަނުގައި ގުގުމައިގެން ދިޔައެވެ. ހިނގަމުން ދިޔައިރު، ޒިދުމާ މުޅި ގޭތެރެއަށް ނަޒަރު ހިންގަމުން ދިޔަގޮތުން، ކޮންމެވެސް މީހަކު ހޯދަނީކަން އެނގުނެވެ.\nގޭގެ ތެރެއިން މައްޗަށް އެރެން ސިޑިއެއް ހުއްޓެވެ. ސިޓީގެ ދެކޮޅުގައި ޖަހާފައިވާ ބޮޑު ރެއިލިންގަނޑުގެ ކައިރީގައި، ދެބައި އުމުރުގެ އަންހެނަކު ހުއްޓެވެ. ޒިދުމާ ނެގީ އެންމެ ފިޔަވަޅެކެވެ. އޭނަ ހުރީ، އެ އަންހެން މީހާގެ ކައިރީގަ އެވެ.\n"ބޮޑުދައިތާ!... ކިހިނެތް ވެގެންތަ ތިއުޅެނީ؟...މި ހުރިހާ ދުވަހު އަހަރެން ޤައިދު ކޮށްގެން ބޮޑުދައިތައަށް ލިބުނީ ކޮން އުފަލެއް؟..." ޒިދުމާ ހަޅޭއްލަވައިގަތެވެ.\n"ވެގެން އުޅޭގޮތް ބިހާރާއަށް ނޭނގެނީތަ؟... ބަލަ އިންސާނުންނާ ކައިރި ނުވާން މަށަކަށް ނުބުނެވޭތަ؟... ކަލޭގެ މަންމަ ވެސް މަރުވީ، އިންސާނެއްގެ އަތްދަށުވެގެންނޭ... ބުނީމަ، ބުނާ އަޑު ނީވޭ ވަރުގެ ތުއްތު ކުއްޖެއް ނޫނޭ ބިހާރާ މިހާރު ތީ..."\nބޮޑުދައިތަ ސިއްތިޔާ ވާހަކަ ދެއްކި އިރު، އިވެނީ ހަމައެކަނި އަޑެވެ. އަނގަ ހަރަކާތް ކުރާ ތަނެއް ނުފެނެ އެވެ.\n"މިހާރު އަހަރެންގެ ނަމަކީ، ޒިދުމާ އޭ... ކިތައް ފަހަރުތަ ބުނަންވީ... އީތަން އާ ބައްދަލުވި ހިސާބުން، އަހަރެންގެ ނަން ބަދަލު ކޮށްފިން... މީގެ ފަހުން، ބޮޑުދައިތަ ވެސް އަހަންނަށް ގޮވަން ވާނީ، އެ ނަމުން..." ޒިދުމާގެ ހޭބުއްދި ވަނީ ފިލައިގެން ގޮސްފައެވެ.\n"އަހަންނަށް ހެޔޮ އަހަރެން މަރުވިޔަސް... އަހަރެން ބޭނުން ވަނީ، އީތަން... ބޮޑުދައިތަ ބޭނުމިއްޔާ އަހަރެން މަރާލިޔަސް ވަރިހަމަ..." ޒިދުމާ އެންމެ ބަހެއް ވެސް ދުލެއް ނުކުރެއެވެ.\n"ބިހާރާ!..." ސިއްތިޔާގެ މޫނުމަތިން ފެނުނީ، ރުޅިވެރި ކަމެވެ.\nއެ ބާރު އަޑު މުޅި ތަނުގައި ގުގުމައިގެން ދިޔައެވެ.\n"އާތިކާ!... އޭނަ ގެންގޮސް ގައިދުކުރޭ..." ސިއްތިޔާ އިޝާރާތް ކުރީ، ޒިދުމާގެ ފަހަތުގައި ހުރި އަޅު އަންހެން ކުއްޖާ އަށެވެ. އެއީ ޒިދުމާ ބަލައި އެގެއަށް ދިޔަ ކުޑަ އަންހެން ކުއްޖާ އެވެ.\nޒިދުމާ އެކުއްޖާގެ އަތް ފޮޅުވައިލިއެވެ. ކުއްލިއަކަށް މުޅިތަން އަލިވެފައި ޒިދުމާ ގެއްލިއްޖެއެވެ. އޭނަ އެނބުރި ދިޔައީ އީތަންގެ ކައިރިއަށެވެ. ބޮޑުދައިތަ އެތައް އިންޒާރެއް ދީފައި އޮއްވައި، އެއިން ކަމަކަށް ފަރުވާލެއް ބެހެއްޓުމެއް ނެތިއެވެ.\nޒިދުމާ ދިޔައިރު، ވަގުތު ފާއިތުވެއްޖެއެވެ. އީތަންއަށް ހުރިހާ ހަޤީޤަތެއް ފަޅާއަރައިފިއެވެ. މަކަރާއި ހީލަތުން ފެށި އެ ގުޅުން ކުރިއަށް ގެންދާކަށް، އީތަން ބޭނުމެއް ނުވިއެވެ. ޒިދުމާއަށް ދެރައެއް ދޭކަށް ވެސް އޭނަ ބޭނުމެއް ނުވިއެވެ.\nއީތަން އެދުނީ، ޒިދުމާ އޭނާގެ ދުނިޔެއަށް ދިޔުމަށެވެ. ދެ މީހުންނަށް ވެސް ރައްކާތެރި ވާނީ، އެގޮތް ކަމުގައި ވާތީއެވެ.\n"ލޯތްބަކީ ހާސިލު ކުރުމެއް ނޫން..." އީތަންގެ އެންމެ ފަހުގެ ޖުމްލަ ޒިދުމާ އޭނާގެ ހިތުގެ އެންމެ ފުނުގައި ރައްކާ ކުރިއެވެ.\nއީތަން ދެކެވާ މަތިވެރި ލޯބީގައި، ޒިދުމާ އެނބުރި އޭނަގެ ދުނިޔެއަށް ދިޔައެވެ. ދެ މީހުން އެކުގައި ހޭދަކުރި ލޯބިވެތި ދުވަސްތަކުގެ ފޮނި ހަނދާންތައް ހިތުގައި ރައްކާ ކުރަމުންނެވެ.\nއެނބުރި އޭނަގެ ދުނިޔެއަށް ދިޔައިރު، ޒިދުމާ އިނީ، އީތަންގެ ދަރިއަކަށް ބަލިވެއެވެ. ހިތާމަތަކުން އަރައިގަނެ، ދިރިހުރުމުގެ އުއްމީދު އޭނައަށް އާވީ، އެ ވަގުތުން ފެށިގެންނެވެ. ބަނޑުގައި އެ ވާ ދެ މީހުންގެ ލޯބީގެ ނިޝާން، އޭނަގެ ހަޔާތަށް ދިރުން ގެނެސްދީފި އެވެ. އޭނަ އެ ދަރިފުޅު ބޮޑުކުރާނީ، އިންތިހާއަށް ލޯބި ދީގެންނެވެ.\n"ދަރިފުޅާ!... ބައްޕައެއްގެ ލޯބި ހޯދައި ނުދެވުނަސް، މަންމައަށް ހިތްބުރަ ނުކުރައްޗޭ..." ބަނޑުގައި ފިރުމާލަމުން ޒިދުމާ ވާހަކަ ދެއްކީ، އަސަރާއި އެކުގައެވެ.\n"ދަރިފުޅުގެ ބައްޕަގެ އެއްވެސް ކުށެއް ނެތް... ކުށްވެރިޔަކީ، މި މަންމަ... އެކަމުގެ ޝަޒާ މަންމައަށް ލިބެން އޮތީ، މިގޮތަށް..." ޒިދުމާގެ އަޑު ކުރެހުނެވެ.\n"ވީމޭ ފިދާ..." އީތަންގެ މަތީން ހަނދާން ކޮށްލަމުން ޒިދުމާ އޭނާގެ ދެލޯ މަރާލިއެވެ.


Galaxy S8: Bluetooth5Himeni Furatham Phonu | Mihaaru\nގެލަކްސީ އެސް8: ބްލޫޓޫތު5ހިމެނި ފުރަތަމަ ފޯނު\n08 އެޕްރީލް 2017 - 06:37 1 comment\nމި އޮތީ އެއްކަލަ ތަން އައިސްފަ އެވެ. އެއް އަތުން އަތްތިލަބަޑި ޖަހާނެ ގޮތް ބުނެދޭން ޖެހިފަ އެވެ.\nސެމްސަންގް ގެލަކްސީ އެސް8 ޕްލަސް އަދި އެސް8 ގައި ބްލޫޓޫތު5ވަނީ ހިމަނާފަ އެވެ. މި ދެ ފޯނަކީ ބްލޫޓޫތު5އަށް އެންމެ ފުރަތަމަ ތަސައްރުފު ފުދުނު ދެ ފޯނެވެ. މާނަ އަކީ ސްމާޓްފޯން މާކެޓްގައި ބްލޫޓޫތު5ހިމަނާފައި ގިނަ ފޯނުތަކެއް ނެތެވެ.\nބްލޫޓޫތު5އިން މުއާމަލާތުކުރެވޭ ގިނަ އާލާތްތަކެއް ނެތުމުން، މި ޓެކްނޮލޮޖީ ބޭނުންކުރުމަށްޓަކައި ގެލަކްސީ އެސް8ގެ އެހެން ފޯނަކަށް ބޭނުންޖެހެ އެވެ. އެހެން ނޫނީ ބްލޫޓޫތު5ގައި ހުރި ނަމަ ހުރި މޮޅުކަމެއް އެނގޭ ވަރެއް ނުވެ އެވެ.\nސްމާޓްފޯން ސިނާއަތް ބްލޫޓޫތު5އަށް، ލަސްތަކެއް ނުވެ ލެނބޭނެ އެވެ. އެ ކުލަވަރު މިހާރު ވެސް ދަނީ ފެންނަމުންނެވެ. ސްމާޓްފޯނެއްގައި ބްލޫޓޫތު5ހިމަނާފައި ވާތީ ދެން ފެންނާނީ ސޮނީންނެވެ. ބުނެވޭ ގޮތުގައި "ސޮނީ އެކްސްޕީރިއާ އެކްސްޒީ ޕްރީމިއަމް" ގައި އެ ޓެކްނޮލޮޖީ ހިމަނާނެ އެވެ. އެ ފޯނު އާންމުކޮށް ފެންނަ ވަރު ވާނީ އަންނަ ޖޫން މަހުގަ އެވެ. އޭގެ ކުރިން ސެމްސަންގުން ގެލަކްސީ އެސް8، އޭޕްރީލްގައި މާކެޓަށް ނެރެ ޝަރަފުވެރިވާނެ އެވެ.\nބްލޫޓޫތު5އަށް އަޅާލަން ޖެހެނީ މުޅިން އާ ޓެކްނޮލޮޖީއަކަށް ވީމަ އެވެ. މި ބުނީ ބްލޫޓޫތު އާ ވަހަކައެއް ނޫނެވެ. ބްލޫޓޫތު5އަށް ދެވިފައި ހުރި ދަރަޖަތަކާ ހެދި ބާރުގަދަވެފައި ވާ ވާހަކަ އެވެ. ފުރަތަމަ ކަމަކަށް ބްލޫޓޫތު5އަށް ދެވިފައި ވާ ސްޕީޑެވެ. ކުރި އަށް ވުރެ ހަމަގައިމު ވެސް ސްޕީޑް ބާރުވާނެ އެވެ. ބްލޫޓޫތު ޓެކްނޮލޮޖީ ތަރައްގީކޮށް ބަލަހައްޓާ ގުރޫޕުން ބުނީ އިހުނަށް ވުރެ ދެ ގުނަ ދުވެލި ބާރުވާނެ ކަމަށެވެ.\nބްލޫޓޫތު5މަސައްކަތްކުރާ "ރޭންޖް"، ދާއިރާ ވެސް ވަނީ ފުޅާކޮށްފަ އެވެ. މާނަ އަކީ އާދައިގެ ގެއެއްގައި ބޭނުންކުރެވޭ ބްލޫޓޫތު އާލާތްތައް، އެކަތި އަނެކައްޗާ މުވާސަލާތުކުރުމުގައި، ރޭންޖްނުލިބުމުގެ ސަބަބުން ކުރިން ދިމާވި އުނދަގޫތައް ހައްލުވީ އެވެ. އެއާ އެކު ގޭގައި ބޭނުންކުރެވެ "ވައިފައި" ފަދައިން ބްލޫޓޫތު ބޭނުންކުރުމަށް މަގުފަހިވީ އެވެ.\nގެލަކްސީ އެސް8 މާކެޓަށް ނެރެ އާންމުގެ އަތަށް އެރުމުން ވެސް، ބްލޫޓޫތު 5ގެ މާ ބޮޑު ބޭނުމެއް ނުހިފޭނެ އެވެ. އެހެންކަމުން ބްލޫޓޫތު ޑިވައިސްތައް މުވާސަލާތުކުރުވުމަށް ބޭނުންކުރެވޭނީ ބްލޫޓޫތު5އަށް ވުރެ ދަށް ޓެކްނޮލޮޖީ އެވެ. މި ޓެކްނޮލޮޖީ އާލާތްތަކުގައި ހިމެނުމަށް ކުންފުނިތަކުން މަސައްކަތްކުރަމުން ދާއިރު މި ވަގުތަށް ބޭނުންކުރެވޭ ގިނަ އާލާތްތަކެއް ނެތެވެ. އެހެން ނަމަވެސް ކުރި އަށް އޮތް ތަނުގައި ބްލޫޓޫތު5އެންމެންގެ ސަލާމުކަށް ހޯދާނެ އެވެ.\nއިތުރު ލިޔުންތައް ސެމްސަންގް ވައިފައި


Raees Yameen'ge Ladhu Hayaathuge Kanfulheh Ves Nei: Sameer - Vaguthu\nއިދިކޮޅު ޕީޕީއެމް އާއި ޕީއެންސީގެ ލީޑަރު އަދި ކުރީގެ ރައީސް އަބްދުﷲ ޔާމީންގެ "ލަދު ހަޔާތުގެ ކަންފުޅެއް ވެސް ނެތް" ކަމަށް ރައީސް އޮފީހުގެ މިނިސްޓަރު އަހްމަދު ސަމީރު ވިދާޅުވެއްޖެއެވެ.\nމަނީ ލޯންޑްރިންގެ ކުށުގައި ފަސް އަހަރާއި ފަސް މިލިއަން ޑޮލަރުން ޖޫރިމަނާ ކުރަން ޔާމީންގެ މައްޗަށް ކްރިމިނަލް ކޯޓުން ފުރަތަމަ ހުކުމްކޮށްފައި ވަނީ 28 ނޮވެމްބަރު 2019 ގައެވެ. އެ ހުކުމަށް ހައި ކޯޓުން ވަނީ ތާއީދުކޮށްފައެވެ. އެކަމަކު، ސުޕްރީމް ކޯޓުން އެ ހުކުމް ބާތިލް ކުރުމާއެކު ޔާމީން ވަނީ މިނިވަންވެފައެވެ.\nޔާމީން މިނިވަންވުމުގެ އުފާ ފާހަގަ ކުރަން "މަރުހަބާ ރައީސް ޔާމީން" ނަމުގައި ކާނިވާ ސަރަހައްދުގައި ރޭ ބޭއްވި ޖަލްސާގައި އެމަނިކުފާނު ވަނީ "އަނިޔާވެރި ސަރުކާރެއް" ގޮތުގައި ރައީސް އިބްރާހިމް މުހައްމަދު ސޯލިހްގެ ސަރުކާރު ސިފަ ކުރައްވައިފައެވެ.\nއެމަނިކުފާނު ދެއްކެވި ވާހަކަފުޅުގެ ވީޑިއޯއެއް ޓްވިޓާގައި ޚިއްސާ ކުރައްވަމުން ސަމީރު ލިޔުއްވާފައިވަނީ "ލަދު ހަޔާތުގެ ކަންފުޅެއް ވެސް ނެތް، ތިމާ ވެރިކަމުގެ ބާރުގައި ހުރިއިރު ޖަރީމާ ވެރިކަން ކުރެއްވި އަނިޔާވެރި ގޮތްތައް ހަނދާން ނެތިއްޖެ،" ކަމަށެވެ.\nވެރިކަން ކުރާ ކޯލިޝަންގައި ހިމެނޭ ޖުމްހޫރީ ޕާޓީގެ ކައުންސިލް މެންބަރު ސަމީރު ދެން ލިޔުއްވާފައިވަނީ "ބުއްދި ސަލާމަތުން ހުރުމަކީ ވެރިކަމަށް ކުރިމަތި ލުމުގެ ޝަރުތެއް" ކަމަށެވެ.\nރައީސް ޔާމީންގެ ޝަރީއަތް ދަށު ކޯޓުގައި ހިނގައިދިޔައީ ޖުޑިޝަލް ސާވިސް ކޮމިޝަން (ޖޭއެސްސީ) ގައި ތިއްބެވި އެމަނިކުފާނުގެ ސިޔާސީ ވާދަވެރިން ނުފޫޒު ފޯރުވައިގެން ކަމަށް އެމަނިކުފާނާއި އެމަނިކުފާނުގެ އެތައް ސަޕޯޓަރުން ގަބޫލު ކުރައްވައެވެ.\nޝަރުއީ ނިޒާމަށް ނުފޫޒު ފޯރުވާ ވާހަކަ އިދިކޮޅު ފަރާތްތަކުން ދެއްކުމާއެކު ސަރުކާރުގެ އިސް ބޭފުޅުން ފާހަގަ ކުރައްވަނީ ޔާމީންގެ ވެރިކަމުގައި، އޭރުގެ ވާދަވެރި ސިޔާސީ ބޭފުޅުންގެ މައްޗަށް ޝަރީއަތް ހިންގައި އިއްވި ޖަލު ހުކުމްތަކެވެ.\nގާނޫނު އަސާސީގައި ޖޭއެސްސީ އެކުލެވިފައި އޮންނަ ގޮތުން، ސިޔާސީ ބޭފުޅުންގެ ބާރު އެ ކޮމިޝަންގައި އަބަދުވެސް އޮވެއެވެ. އެ ކޮމިޝަން މެދުވެރިކޮށް ޝަރުއީ ކޯޓުތަކުގައި ހިނގާ ސިޔާސީ ބޭފުޅުންގެ މައްސަލަތަކަށް ނުފޫޒު ފޯރުވާ ކަމުގެ ތުހުމަތަކީ އަބަދުވެސް އޮންނަ ތުހުމަތެކެވެ.\nޑިސެމްބަރު 4, 2021 13:32\nމިއީ ސިޔާސީ ގޮތުން ކާކުތޯ. ބަލަގަ ކޮންތާކު ތިހުރީ މިހުރިހާ ދުވަހު. ރައްޔިތުންގެ ޓެކްސް ފައިސާއިން 70 ހާސް ރުފިޔާ ކޮންމެ މަހަކު ނަގައިގެން ކޮން ޒިންމާއެއްތޯ އުފުއްލަވަނީ.\nޑިސެމްބަރު 4, 2021 19:06\nފައިވާންދށުގައުނގުޅޭ ކުކުޅު ގުއި.\nއެކަމަކު ސަމީރުއަށްވުރެ މިބުނި ތަކެތިވެސް އަގުހުންނާނެ.\nޑިސެމްބަރު 4, 2021 19:07\nފައިވާން ދަށުގައުނގުޅޭ ކުކުޅު ގުއި.\nޑިސެމްބަރު 4, 2021 13:40\nކަލޯގަޔާ މި ސަމީރު ވެސް ރޭގަ ޕީޕީއެމް ގެ ޖަލްސާ ބެލިދޯ . ކެކެކެކެ އެހެންވީމަ ތި މޭކަރަނީ ؟ މާ މީހުން ގިނައީ ދޯ ޖަލްސާގަ؟ ނޫނީ އިންޑިއާ އެމްބަސީން އަމުރު ކުރީދޯ ރޔ ގެ ވާހަކަ ތަކަށް ރައްދުދޭން ކެކެކެ ސަޅި ތި ގޮތްވެސް.ސަމީރު ތީ ދިއްދޫ ބޭފުޅެއް ދެއްތޯ؟ ތިރަށު މީހުން ދޯ ބޯތަށީގަ ( ޑިސް އެންޓަނާގެ ތަށީގަ) ސަތަރި އެޅީ؟ މަ ނުބުނަން މިނިސްޓަރަތުގެ މަގާމަކީ ސައިކޯ މީހުނަށް ނުތިބެވޭނެ މަޤާމެކޭ.\nޑިސެމްބަރު 4, 2021 13:45\nމީދެން ކާކު..؟ ކަޔޭ ގެ ލަދު ހަޔާތްކޮބާ މުޅި ގައުމު އަޅުވެތިކުރާއިރު.\nޑިސެމްބަރު 4, 2021 13:55\nސަމީރަކީ ލަދުހަޔާތް ހުރި މީހެއްތަ! ލަދުހަޔާތްކުޑައީ އެންޑީޕީގެ ގަމާރުންގެ ކިބައިގައި! ދައުލަތުގެ ހަޒާނާ ވަގަށް ނަގައި ހުސްކޮށްފި! އެތަކެއްހާސް ރައްޔިތުންތިބީ ރ.ޔާމީނުގެ ފަހަތުގައި! ސަމީރުގެ ފަހަތުގައި ތިބީ ހުސްވަގުން!\nޑިސެމްބަރު 4, 2021 14:01\nކަލޭމެންގެ ލަދު ހަޔާތް ކޮބާ އިންޑިޔާއަށް ރާއްޖެ ވިއްކާލި އިރު\nޑިސެމްބަރު 4, 2021 14:16\nކަލޭގެ ލަދު ޙަޔާތުގެ ކަންފުޅެއްވެސް ހުރިނަމަ ކަލޭ މިގައުމުގަ ނުހުންނާނެ\nޑިސެމްބަރު 4, 2021 14:27\nތިޔަހާ އިތުބާރަކާއެކު ބުނަން ތި އެނގުނީ ތިޔަ ބުނި އެއްޗެހި ހުރިނެތް ގޮތެއް ބަލާފައިއޮތީތޯ ސުވާލުކޮށްލަން ބޭނުންވޭ. ނުވަތަ އަމިއްލަ ހާލަތު އިޝްތިހާރުކުރަނީބާ؟\nޑިސެމްބަރު 4, 2021 14:28\nތިތާގެ ނެތް ރަގަނޅު އެކަކު ވެސް...ޔާމީނެއް އިބޫއެއް ކިޔާނެކަމެއްނެތް..ﷲގެ މަގުގައި ހައްގުގޮތުގައި ހުންނަވެރިޔެއްނަމަ ފަތުރުވެރިކަމުގައި ރަލާއި އޫރު ހުއްޓުވާނެ. ވަރިހަމަ އެކަމުގެ ސަބަބުން ފައިސާވަންނަލެއް މަދުވިޔަސް...ގެސްޓުންނަށޭ ކިޔާފަ ރަލާއި އޫރުނުގެނެވޭނެ ހަރާމްވާނެ..މިކަން ހުއްޓުވާނެވެރިއެއްނެތް...\nޑިސެމްބަރު 4, 2021 16:39\nމީނެއް ކާ އަނެއް މީހާ ރަލާ އޫރުމަސް ވިއް ކުމާ އެއްމެދެ ކޮޅު ޝޭޙުން ގާސިމާ ސަންޝިޔާމު ކައިރީތިބެނީ އެމީއަތުން ފައިސާ ހޯދަނީ އެމީހުންގެ ފައިސާގަ ކިޔަވަނީ..އެމީހުންނަ ވެރި ކަން ހޯދަދޭން ދިޔަހިއް ކަނީ..އަހަރެމެންވެސް ބޭނުމީ ތިބުނި ގޮތަށް ފައިސާހޯދާނެ މީހެއް އެ ކަމަ ކު ރާއްޖޭގެ ވެރި ކަމަށް ފައިނަގައިފަނެތް ތިބުނިމީހެއް..ހުދުވަލުގެ ވެރިޔާ އުމަރުނަސީރަށްވެސް ތި ކަމުން ބަރީއަ ނުވެވޭނެ.\nޑިސެމްބަރު 4, 2021 17:49\nހިތުގެފުންމިނުން ގަބޫލުކުރަން...އަދި ކޮންމެ ވެރިއަކަށާއި ސަރުކާރުގެ އިސްވެރިންނައް ޢަދާބު ހެސްކިޔާފަ ހުރި...ރަލާއި އޫރު ނުހުއްޓުވައިފިއްޔާ\nމީދެން ކާކު ޔާމީނުއާ ދިމާކުރަން. ތިޔަވަރުގެ ހަޔާތްކުޑަ މީހެއް އެއްވެސް ތަނެއްގަ ނުހުންނާނެ. ހިތަށް އަރާ ދޯ ތިމާއަކީވެސް ސިޔާސީ މީހެކޭ\nޑިސެމްބަރު 4, 2021 14:41\nބަލަ ސަމިރު ކޮބައި ލަދު މިހާރު އިބޫއޮފީހުން މިނިސްޓަރުކަންލިބުނީމާ މުއްއްސިސާތަކައްނުފޫޒްފޯރުވާއިރު ކޮބައި ގެންގުލޭލޯބިސަރުކާރުގާބޭނުންގޮތަކަން ލޯބިތިޔައުލެނީ ؟ ގާސިމައްލަޑުދީފައި؟؟\nލަދު ގެ ކަންފުޅެއް ބެތީ ތިޔަމީހުންގެ އެއްނު، މީ އަދި ކާކު ވާހަކަ ދައްކަން ، އިންޑިޔާ އަށް ޤައުމު ވިއްކާ މުޅި ތަން ދަރަނި ވެރިކޮށް ނުވިތާކަށް ބަނގުލަދޭޝް އިން ލޯނަށް އެދިގެން ތިޔަ އުޅެނީ،\nޑިސެމްބަރު 4, 2021 14:47\nކަލޭގެ ލަދުހަޔާތް މާކުޑަ. ކަލޭ ތިއީ މިނިސްޓަރު ކަމަށް ކުފޫ ހަމަވާވަރުގެ ފެންވަރެއް ހުރި މީހެއްތަ؟ ޕޯޑިއަމްތަކުގައި ދެބައޮޑުވައިގެން މިނިސްޓަރުކަން ލިބިފައި ހުރި މީހެއް. އޭސީސީއަށް ނުފޫޒު ފޯރުވަން އެތަނުގެ ރައީސާއާ ގުޅި ވާހަކަ އޭނާ ބުނި ހަނދާން އެބަހުރިތަ؟\nޑިސެމްބަރު 4, 2021 15:08\nމި ބެޔަށް އެނގޭ ބަތާ ހަލާލުވާނީ ސޯލިބޭ ބުނާގޮތަށް ބަޔާންދިނީމަކަން\nޑިސެމްބަރު 4, 2021 15:19\nމިނިސްޓަރުކަމުގަ ހުރިކަމެއްވެސް ބަޔަކަށް ނޭނގޭ. ދެން މުސާރަ ހަލާލުކުރަން އަދި ޕާޓީކުދިން ހަމަޖައްސާލަން ރަނގަޅު ވަގުތުގަ ތިތެޅިގަތީ.\nޑިސެމްބަރު 4, 2021 15:22\nލަދު ހަޔާތް ހުރި އެކަކުވެސް ނެތް. ޚުދު ތިމާ ވެސް މިހާރު ލަދުގަނޭ ރަށު މީހަކު ފެނުނީމަ ވާހަކަ ދައްކާލަން. އެހެންވީމަ ކަލޭގެ ލަދު ހުރީ އެހެންގޮތަކަށް\nޑިސެމްބަރު 4, 2021 15:25\nރޯނުއެދުރު އިބޫސާލިހު ކިހާވަރަކަށް މިސޮރުގެ ބަނޑު ފުރާލަދިނީބާއޭ ހިތަށްއަރާ، މީ މިގައިމުގެ ރައްޔިތުން ދަންނަ ސަމީރެއްވެސް ނޫން ކުއްލިޔަކަށް ޝޯވެގެންއުޅެ ރ.ޔާމީނު ލަދެއްނުގަނޭ ކިޔާފަ އެމަނިކުފާނު ހާރުވަން ކަލޭކަހަލަ ޒީރޯ ފެންވަރުގެ ކޮހަކު ލަދެއް ނުގަނޭތަ؟؟ ރ.ޔާމީނު ރޭގަދިން ސްޕީޗު މިސޮރުމެންނަށް ހަޖަމެއްނުވެގެން މިއުޅެނީ ފަޔަށް ހިނިއަރައިގެން ރޭގަ ނުވެނިދުނުކަން އެގިއްޖެ، މިކަހަލަކޮހުން ހޮރުން ނިކުތީމަ މިއިނގެނީ ގައުމެއްގެ އެއްމެ އިއްޒަތްތެރި އޮފީސް (ރައީސް އޮފީސް)ގެ މަގާމުގައިތިބީވެސް ހާދަފެންވަރު ދަށް ބައެކޭ،؟؟މިކަލޭގެ ބަހުރުވައިންވެސް އެބައިނގޭ އެއްވެސް ތައުލީމީފެންވަރެއްވެސް ނެތްކަން، ހަމައެކަނި ބުރުމާގާސިމުސޭޓް އަންބޮޑި ބޮޑުކޮށްދީފަ ކޯލިޝަން ދަރަނި އަދާކުރަން ނަމެއްގަ މަގާމެއް ދީފައި ހުރިމީ އުނބެއް.\nޑިސެމްބަރު 4, 2021 15:33\nވަރަށް ކަމުދާ ލާރިލިބޭ ވަޒީފާއެއްގަ ތިހިރީ .މަސްނިމުނީމާ ލާރިކޮޅު ނަގައިގެން ހުންނަވާ. ހަޑިކޮށް އުޅުއްވާނެ ކަމެއްނެތް. މިގައުމުގަ އެއްވެސް މީހަކަށް ނޭގޭ ކާކުކަމަށްވެސް . ސަލާމް\nޑިސެމްބަރު 4, 2021 15:41\nމިސޮރު ގެ ލަދު ހަޔާތް މާ ބޮޑީ ތަ\nޑިސެމްބަރު 4, 2021 15:50\nލަދު ހަޔާއް ނެއް މީހެއް ކަލޭ ހިތައް އަސަރު ކުރީ ދޯ.\nޑިސެމްބަރު 4, 2021 15:54\nސަމީރުބެގެ ލަދުހަޔާތް ބޮޑުކަމުން ތުރުކުރައްވަނީ ޓްރިޕްލް އެކްސް ލާރޖް ބޮކްސާ ދެއްތޯ\nޑިސެމްބަރު 4, 2021 16:06\nދިއްދޫ އިން ބޭރު ކޮއްލާފަ ހުރި މީހެއް ތިއީ. ބޭރުކޮށްލީމަ އަވަހަށް ރަށްވެހިކަން ވެސް ބަދަލު ކޮއްލީ. #ލަދު\nޑިސެމްބަރު 4, 2021 16:27\nލަދުހަޔާތް ނެތީކަލޭ ބިގަރު\nޑިސެމްބަރު 4, 2021 16:33\nއޮއްހޯހޯ މޯޅިވެފަތިބި ވިނަތަ ކަށް ފެންދީ ދިރުވަން ފަށައިފި....ލަދު މިބަހުގެ ލަފްޒީ މާޔާ އަމަލީ މާނަ ދަސް ކުރަން އެއްމެންދާންވީ މިބޭފުޅާގާތަށް...އިންޑިޔާބސަފީރުގެ ދެފައިދޮވުނު ފެންފޮދުހޯދަން އެމްބަސީއަށް ވަދެއޮފަ ނު ކުން ކޮއްމެ ފަހަރަ ކަށް މަނި ކުފާނުގެ ޖީބު ފުފެމުންދިޔާ ލަދުން...ތިއީ ބުއްދީގެ ހިއްސުގެ ވާހަ ކަދައް ކަން ރަގަޅުމީހުން...ފުރަތަމަ އިބުރާހިމުގެ ސިނ ކުޑި ހަމަތޯބަލަން ގެންދަންވީނު..\nޑިސެމްބަރު 4, 2021 16:37\nކިރިޔާ މީހަކު އެއްޗެއް ބުނެލިޔަސް ވަޒީފާ އިން ވަކި ކުރަމުން ސަމީރު މެން ތިޔަ ދުވަނީ...އޭސީ ސީ އަށް ބިރު ނުދައްކާ ކަމަކަށް ނުވާނެ ސަމީރޫ...ޑރ އިޔާޒަށް އަނިޔާ ވެރި ނުވަންތަ\nޑިސެމްބަރު 4, 2021 17:14\nމިކަލޭގެ ލަދުހަޔާތް ކޮބާ ކަލެޔާ ރައީސްޔާމީނާ އަރާއަރަފޯދިގެންނުވޭ ތިޔައީ ދޮޅުރޯނާއެއް.\nޑިސެމްބަރު 4, 2021 17:24\nޔާމީން އަށް ވެރިކަން ލިބުނީމަ ކަލޯ ގަނެލާތި\nޑިސެމްބަރު 4, 2021 18:04\nކެކެކެ. މިއީ ކާކުދެން ކުއްލިއަކަށް މިފައުޅުވީ. މާބޮޑަށް ހިތުގައި ޖެހި މޭކެރީދޯ. ލަދުހަޔާތް ކުޑަމީހުން ތިގެންނަނީ. މުސާރަ ނަގައިގެން ކުރާ ކަމެއް ހަރާން.\nޑިސެމްބަރު 4, 2021 18:07\nއެންމެ ރަނގަޅު ރައީސް ޔާމިން އަނިޔާވެރި. އެހެނޭ ކިޔާފައި އޯގާތެރި ސަރުކާރޭ ކިފާއި އަމީހުން ނަށް އަނިޔާވެރިވާން ވީއޭތަ؟؟ ސަމީރުމެން ތީ ދެންކޮންބައެއް. އެއްވެސް ބުރަދަނެއް، އިލްމެއް ހިލްމެއް ހުރި މީހެނުން. މިނިސްޓަެ ކިޔައިގެން ތިއުޅެނީ. އިސްތިއުފާ ދީފައި ގެއަށްދޭބަލަ\nތިވަރުމަގާމެއްލިބުނީމަ ލަދުހަޔާތެއް ނުހުއްނާނެ މީދެން ކާކުތަ މީނައައްތާއިދުކުރާ ކިތައްމީހޫން ނެރެވޭނީ ޖަލްސާއަކައް އަދިވޯޓަކައްވެސް\nޑިސެމްބަރު 4, 2021 19:09\nރޭގެ ޖަލްސާ ބަލައިފި. ލަގޮނޑި ފަޅައިގެން ގޮއްސި. ބުނަގަ މޯދީކައިރީ އޮރެންޖު ފޮށައެއް ފޮނުވާށޭ ކަރުނަ ފޮހެން.\nގާސިމް ކައިރީ އުޅޭ ރިލޯޑޭމެންނަށް އަސަރެއް ކޮއްފިއޭދޯ؟\nޑިސެމްބަރު 4, 2021 19:12\nއަހަރެމެންގެ ރައީ ލަދުގަންނަނީ ދިވެހިރާއްޖޭގެ ސިޔާސީ ދާއިރާގަ ތިކަހަލަ ހައްޕުނޑުން އުޅޭތީ.\nމިހިރަ ލަދުހަޔާތް ބޮޑުމީހެއް!! ބޮޑުވީމަތާ މީނަގެޕާޓީއަށް މީނާއާނުލާ ނޫޅެވިގެން އެއުޅެނީ!\nޑިސެމްބަރު 4, 2021 21:37\n2 ފުއް ކެހެރި ލަދެއް ހަޔާތެއް އަދަބެއް ސަދަބެއް އުޅުމެއް ނެތް ސަމީރު...\nޑިސެމްބަރު 4, 2021 21:45\nރައީސް ޔަމީނަށް ފާޑު ކިޔޭނެ މީހެއް ނޫން ސަމީރު އަކީ. ސަބަބަކީ ރައީސް ޔާމީނަކީ މިގައުމުގެ ރައްޔިތުން ލޯބި ލިބިފައިވާ ބޭފުޅެއް. ސަމީރު އަކީ ހާކާލި ބުރުވާލި އަގެއް ނެތް މީހެއް.\nޑިސެމްބަރު 4, 2021 21:55\nމީނަ މަރުވީ ކަމަށް ހީކޮށް މި ހުރީ އެކަމު ދިރިހުރިކަން އިގިއްޖެ. އަހާލަން ބޭނުންވަނީ ތިމާގެ ސިޔާސީ ބުރަދަނަކީ ކިހާ ވަރެއްތޯ\nރައީސް ޔާމީންގެ ތައުލީމީ އިގުތިސާދީ ހިކުމަތުއަމަލީ ގަޓުހުރި ސުޕީިޗެތް އަޑުއިވުނީމަ ސަމީރު މެންކަހަލަ ލަޓޯފަޓޯ ވ އަސަރުކުރާނެ އެކަމާ މާބޮޑަށް ވޮރީ ވާނެކަމެއްނެތް ތެޅިތެޅި ހުޅުނބުކޮޅުދާނީ.\nޑިސެމްބަރު 5, 2021 02:10\nއެއްކަލަ އެންކަރ ފިހާރާގަ ޕިޔޯނަކައް ކުރިން އުޅުނު މިހެއްމީ މީނަކިޔަވަންދިޔަ ސުކޫލެއް ނުހުންނާނެ ޔާމިނުއަށް ފާޑުކިޔަން މީދެންކާކު ކުރީގަ މާލޭ އިންޖީނުގޭ މަތީމަގާމައް ގެންދިއަައީ ޔާމީން ބުރުމާގާސިމް ތިޖޫރި ދަވާލި އެކަކުތީ\nޑިސެމްބަރު 5, 2021 07:40\nފާއިތުވެދިޔަ3އަހަރުތެރޭގައި ސަމީރު ހުރިކަން އެނގޭ ބަޔަކު ވަރަށް މަދު ރައީސް އޮފީހުގެ ވަޒީރު ކަން ލިބުނު ފަހުން ސިޔާސީ އެއްވެސް ބަހެއް ބުނިތަނެއް ނުފެނޭ، އެކަމަކު ރައީސް ޔާމީން ޖަލްސާ އެއް ބޭއްވުމުން ސަމީރަށް ނުހުރެވުނު އެއްޗެއް ނުބުނެ، ސަމީރު ރުހުނަސް ނުރުހުނަސް ރައީސް ޔާމީން އަށް ތާއީދުކުރާ އެތަށްހާސް ރައްޔިތުން ވަނީ ޖަލްސާ ގައި ބައިވެރިވި ވެފައި، ޖޭޕީން ވެސް ސައިޒް ދައްކާލަން ޖަލްސާ އެއް ބާއްވަންވީނޫންތޯ؟ މިވަރުގެ ޖަލްސާ އެއް ސަމީރު އިސްވެ ހުރެގެން ތާއީދު އޮތްވަރު ދައްކާލަން ބާއްވަން ވީނުންތޯ؟\nއިބްރާހީމް މުހައްމަދު ސާލިހް\nޑިސެމްބަރު 5, 2021 07:42\nމިކަލަސޭކު މީހުންނަށް މަގާމުގެލިދާނީ ކިޔަންޖރހިގެން ކިޔާ އެއްޗެއް ސަމީރުވެސް މިހާރު ލަދުގަނޭ މިސަރުކާރު ހިންގާގޮތުން ތަނެއްދޮރެއްނުދަންނަބަޔަކުވިއްގަމު ދަރަނިވެރިކޮށްލާ އިންޑިޔާގެ އަވަށަކަށް ހެދީ މިސަރުކާރާސަލާން .މިސޭކު މޮޔައިންނަށް ސަލާމް ދެންލަލަލަ


Trip Advisor ge ran vanatakeh raajjeyge Mirihi Island resort ah\nޓްރިޕް އެޑްވައިޒާގެ ރަންވަނަތަކެއް ރާއްޖޭގެ މިރިހި އައިލެންޑް ރިސޯޓަށް\nމިރިހި އައިލެންޑް ރިސޯޓަށް ތިންވަނައެއް ލިބުނު\nމި ވަނަތަކުގެ ސަބަބުން ރިސޯޓު ޕްރޮމޯޓް ވާނެ\nމިއީ ރާއްޖެއަށްވެސް ލިބުނު ބޮޑު ޕްރޮމޯޝަނެއް\nމިރިހި އައިލެންޑް ރިސޯޓް.---\nދުނިޔޭގެ މަޝްހޫރު ޓްރެވަލް ބުކިން ވެބްސައިޓް، "ޓްރިޕް އެޑްވައިޒާ" ޑޮޓްކޮމްގެ ރަންވަނަތަކެއް ރާއްޖޭގެ މިރިހި އައިލެންޑް ރިސޯޓަށް ލިބިއްޖެ އެވެ.\nދުނިޔޭގެ އެކި ކަންކޮޅުތަކަށް ދަތުރުކުރާ ގިނަ ބަޔަކު ބަލާ މަޝްހޫރު ބުކިން ވެބްސައިޓް "ޓްރިޕް އެޑްވައިޒާ" ގެ ކިޔުންތެރިންގެ ހިޔާލުގެ މައްޗަށް ބަލައި ދީފައިވާ މި ވަނަތަކުގެ ތެރެއިން މިރިހި އައިލެންޑް ރިސޯޓަށް ލިބިފައިވަނީ ދުނިޔޭގެ ހަތްވަނައަށް އެންމެ ފުރިހަމަ ހޮޓަލުގެ ވަނަ އާއި އޭޝިޔާގެ ހަތަރު ވަނަ އަދި ރާއްޖޭގެ އެންމެ ފުރިހަމަ ރިސޯޓެވެ.\n"އަވަސް" އަށް ދެއްވި އިންޓަވިއުއެއްގައި މިރިހި އައިލެންޑް ރިސޯޓުގެ ޖެނެރަލް މެނޭޖަރު މުހައްމަދު ޝަރީފު ވިދާޅުވީ މި ވަނަތައް ލިބިގެން ދިޔައީ މުވައްޒަފުންގެ މަސައްކަތުންގެ ބުރަ ކަމަށެވެ.\n"މީގައި އެންމެ ބޮޑު ކްރެޑިޓެއް އޮތީ މުވައްޒަފުންނަށް. މެނޭޖުމަންޓާއި އޯނަރުން، ސްޓާފުންނަށް ކޮށްދޭ ކަންތައްތަކުގެ ސަބަބުން ސްޓާފުންގެ ފަރާތުން ދޭ ސާވިސްގެ ނަތީޖާ މި ފެންނަނީ،" ޝަރީފު ވިދާޅުވި އެވެ.\nއޭނާ ވިދާޅުވީ މިވަނަތައް ލިބުމުގެ އަނެއް ސަބަބަކީ ހިދުމަތް ދިނުމުގައި ރާއްޖޭގެ ރީތިކަން ދެއްކުން ކަމަށެވެ.\n"ކުރީގެ އިން ގޮތަކަށް ހިދުމަތް ދެނީ. ކޮޓަރީގައި ޓީވީ ނުބެހެއްޓުމާއި ރިސޯޓުގައި ފައިވާނަށް ނާރާ އުޅުން ފަދަ ކުދިކުދި ކަންތައްތަކުން ބަދަލު އަންނަނީ. ސިމްޕްލިސިޓީ އާއި ރާއްޖޭގެ ރީތިކަން މި ދައްކަނީ. ލަގްޒަރީއަށް ވުރެ،" ޝަރީފު ވިދާޅުވި އެވެ.\nމިރިހި އައިލެންޑް ރިސޯޓުގައި ޓޫރިސްޓެއް.--\nއޭނާ ވިދާޅުވީ މިވަނަ ތަނަކީ ވަރަށް ބޮޑު ޕްރޮމޯޝަނެއް ކަމަށެވެ.\n"ދުނިޔޭގެ ހަތްވަނަ ލިބުމަކީ ވަރަށް ބޮޑު ކަމެއް. ވަރަށް މަދު ފަހަރެއްގައި ހަތްވަނަ ހިސާބު ރާއްޖޭގެ ރިސޯޓެއް ހިމެނެނީ. އެތަށް މިލިއަން މީހުން ދަތުރު ދިއުމުގެ ކުރިން ބަލާލާ ވެބްސައިޓެއް މިއީ. މިވަނައަކީ ރާއްޖެއަށް ވެސް ލިބުނު ޕްރޮމޯޝަނެއް،" ޝަރީފު ވިދާޅުވި އެވެ.\nޓްރިޕް އެޑްވައިޒާއިން ހޮވި "ވޯލްޑް ބެސްޓް ހޮޓާ" ތަކުގެ ލިސްޓުގައި 10 ހޮޓަލެއް ހިމެނިފައިވެ އެވެ. މި ލިސްޓުގެ އެއްވަނަ ލިބުނީ އިންޑިޔާގެ "އުދެއި ބަވަން ޕެލަސް ޖޯދަޕޫރު" ނުވަތަ ރޯޔަލް ޕެލަސް އެވެ.\nމިރިހި އައިލެންޑް ރިސޯޓަކީ އަރި އަތޮޅުގައި ހިންގަމުން ގެންދާ ރިސޯޓެކެވެ. މި ރިސޯޓަށް މީގެ ކުރިން ވޯލްޑް ލަގްޒަރީ ހޮޓެލް އެވޯޑުވެސް ލިބިފައިވެ އެވެ.


Technology Fair Naib Raees Launch koh dhevvaifi\nނައިބު ރައީސް ފެއާ ލޯންޗުކޮށްދެއްވަނީ --\nރާއްޖޭގައި ބާއްވާ ޓެކްނޮލޮޖީގެ އެންމެ ބޮޑު ފެއާ ކަމަށްވާ "މޯލްޑޮވިސް އައިސީޓީ އެކްސްޕޯ އެންޑް ކޮންސިއުމާ އިލެކްޓްރޯނިކްސް ފެއާ" މިއަދު ހޮޓަލް ޖެންގައި ނައިބު ރައީސް ފައިސަލް ނަސީމް ލޯންޗް ކޮށްދެއްވައިފި އެވެ.\nމި ފެއާއަކީ މިނިސްޓްރީ އޮފް ސައިންސް އެންޑް ޓެކްނޮލޮޖީ އިން ޕްރައިވެޓް ކުންފުންޏެއް ކަމަށްވާ ލިކަމެކްއާ ގުޅިގެން ކުރިއަށް ގެންދަން ނިންމާފައިވާ އެކްސްޕޯއެކެވެ. މިއަދު ލޯންޗު ކުރި މިފެއާ ޖޫން މަސް ތެރޭގައި ބޭއްވުމަށް ވަނީ ހަމަޖެހިފަ އެވެ. މި ފެއާގައި ރާއްޖޭގެ ބޮޑެތި ކުންފުނިތަކުން ލިބެންހުރި ޒަމާނީ ވަސީލާތްތައް ދައްކާލުމުގެ ފުރުސަތު ލިބިގެންދާނެ ކަމަށް ފެއާ އިންތިޒާމު ކުރާ ލިކަމެކް އިން ވަނީ ބުނެފަ އެވެ.\nފެއާ ލޯންޗުކުރުމަށް ބޭއްވި ރަސްމިއްޔާތުގައި ބައިވެރިވެފައިވަނީ ނައިބު ރައީސް ފައިސަލްގެ އިތުރުން ހެލްތް މިނިސްޓަރު އަބްދުﷲ އަމީން އަދި ސައިންސް އެންޑް ޓެކްނޮލޮޖީ މިނިސްޓަރު މަލީހު ޖަމީލް، އަދި އެމނިސްޓްރީގެ ސްޓޭޓް މިނިސްޓަރު އަލީ ސޯލިހު އެވެ.\nލިކަމެކްއިން ބުނީ ޖޫން މަހު ދަރުބާރުގޭގައި ބޭއްވުމަށް ހަމަޖެހިފައިވާ މި ފެއާގައި އިލެކްޓްރޯނިކްސް އާ ގުޅުން ހުރި ސާމާނުތަށް އަގުހެޔޮކޮށް އާއްމުނަށް ގަނެވޭނެ އިންތިޒާމު ހަމަޖެއްސުމަށް މަސައްކަތް ކުރަމުންދާ ކަމަށެވެ. އަދި އެކުންފުނީގެ އަމަޒާކީ ރާއްޖޭގެ ހުރިހާ ހިސާބުތަކުގައިވެސް ޓެކްނޮލޮޖީގެ ރޯޑް ޝޯތަށް ބޭއްވުމަށް މަސައްކަތް ކުރުން ކަމަށެވެ.\nމިނިސްޓަރު މަލީހު ވިދާޅުވީ، އެ މިނިސްޓްރީގެ އަމަޒާކީ ކުރިއަށް އޮތް ތަނުގައި ޕްރައިވެޓް ކުންފުންޏަކާ ނުލާ މިނިސްޓްރީގެ ދަށުން މިފަދަ ފެއާތަކާއި އެކްސްޕޯތަށް ބޭއްވުން ކަމަށެވެ. މަލީހު ވިދާޅުވީ ރާއްޖޭގައި ޓޫރިޒަމް ސިނާއަތަށް ދޭ އިސްކަން ޓެކްނޮލޮޖީގެ ދާއިރާއަށްވެސް ދޭން ޖެހޭ ކަމަށެވެ. އޭނާ ވިދާޅުވީ، މިނިސްޓްރީން މިހާރުވެސް ޓެކްނޮލޮޖީ ދާއިރާ ކުރި އެރުވުމަށް މަސައްކަތް ކުރަމުންދާ ކަމަށާއި، އެކަމާއި ގުޅޭ ގަވާއިދުތަކާ ގާނޫނުތަށްވެސް އެކުލަވާލުމުގެ މަސައްކަތް ކުރަމުންދާ ކަމަށެވެ.\nމިފެއާގައި އައިޓީ ދާއިރާގައި މަސައްކަތްކުރާ ފަރާތްތަސްވެސް ބައިވެރިވާނެ ކަމަށް ލިކަމެކް އިން ވަނީ ބުނެފަ އެވެ.\nލިކަމެކް އިން އިތުރަށް ބުނީ ދަރުބާރުގޭގައި ބޭއްވުމަށް ހަމަޖެހިފައިވާ ފެއާގައި ރިސޯޓްތަކަށް ހާއްސަ ކޮށްގެން ބިސްނަސް ޓު ބިސްނަސް (ބީޓުބީ) ބައްދަލުވުމެއް ޒަމާނީ ޓެކްނޮލޮޖީއާ ބެހޭގޮތުން މައުލޫމާތު ދިނުމަށް ބާއްވާނެ ކަމަށެވެ. ޓެކްނޮލޮޖީ މިފެއާގައި ޓޫރިޒަމް އިންޑަސްޓްރީ އާ ގުޅުން ހުރި ޓެކްނޮލޮޖީތަކުގެ މައުލޫމާތު ދިނުމަށް ހަމަޖެހިފައިވާތީ ޓޫރީޒަމް ކުރިއެރުވުމަށް މަސައްކަތް ކުރާ ޖަމިއްޔާއެއް ކަމަށްވާ މަޓާޓޯ އިން ވަނީ މިފެއާ އެންޑޯސް ކޮށްފަ އެވެ.\nސައިންސް ފައިސަލް ނަސީމް މުހައްމަދު މަލީހު ޖަމާލް


BREAKING: Kudahuvadhoo Gai Meehakah Hamalaadhee Varah Bodah Zaham Kohlaifi - Vaguthu\nކުޑަހުވަދޫގައި މީހަކަށް ހަމަލާދީ ވަރަށް ބޮޑަށް ޒަޚަމްކޮށްލައިފި\nދ. ކުޑަހުވަދޫގައި ހިނގި މާރާމާރީއެއްގައި މީހަކަށް ހަމަލާދީ ވަރަށް ބޮޑަށް ޒަޚަމްކޮށްލައިފިއެވެ.\nމިރޭ ދަންވަރުގެ ވަގުތެއްގައި ހިނގި މި މާރާމާރީގައި އަނިޔާވި މީހާއަށް މިހާރު ދަނީ ދ. އަތޮޅު ހޮސްޕިޓަލުގައި ފަރުވާދެމުންނެވެ. އެ ހޮސްޕިޓަލުން ވިދާޅުވީ، ފަރުވާދެމުންދާ މީހާ އޮތީ "ސީރިއަސް" ހާލަތުގައި ކަމަށެވެ. ނަމަވެސް އޭނާއަށް ލިބުނު އަނިޔާގެ ތަފްސީލެއް ހޮސްޕިޓަލުން ނުދެއްވައެވެ.\nމި ހާދިސާ އާއި ގުޅިގެން ދ. އަތޮޅު ހޮސްޕިޓަލުގައި ފަރުވާދެމުން ދަނީ ބިދޭސީ ފިރިހެނަކަށެވެ. މި މާރާމާރީގައި އޭނާގެ ބޮލާއި މޫނުމައްޗަށް ވަނީ ވަރަށް ބޮޑަށް އަނިޔާވެފައެވެ. މާރާމާރީ ހިނގި ވަގުތު އޭނާގެ ބޮލުންނާއި ހަށިގަނޑުން ގިނަ ޢަދަދެއްގެ ލޭ ފައިބަމުން ދިޔަ ކަމަށް މަންޒަރުދުށް ފަރާތްތަކުން ބުނެފައި ވެއެވެ.\n"ވަގުތު" އަށް ލިބިފައިވާ ފޮޓޯތަކުން އެނގޭ ގޮތުގައި، އޭނާއަށް ޙަމަލާ ދީފައިވަނީ އޭނާ ދިރިއުޅޭ ކޮޓަރި ތެރޭގައެވެ. އަދި ޙަމަލާ ދިނުމަށް ބޭނުންކޮށްފައި ވާކަމަށް ބެލެވޭ މަރުތޭލެއްވެސް އެ ފޮޓޯތަކުން ފެނެއެވެ.\nކުޑަހުވަދޫން ވާހަކަ ދެއްކި ބައެއް މީހުން ބުނެފައިވާގޮތުގައި މި މާރާމާރީ ހިނގީ ދެ ބިދޭސީއެއްގެ ދެމެދުގައެވެ.\nމި މައްސަލަ އާއި ގުޅިގެން ފުލުހުންގެ ބަހެއް އަދި ލިބިފައެއް ނުވެއެވެ.\nޖޫން 8, 2018 05:07\nބޮނދުން ތަޅައިގަންނާނެ 25 ލާރީގެ މައްސަލައެއްގަވެސް\nޖޫން 8, 2018 05:19\nއެމްޑީޕީ ރޭގެ މުޒާހަރާޔަށް މީހަކު ނުނުކުތީމަ އެވާހަކަ މާބާރަށް ދެއްކީމަ އެސޮރު ކޮށާލީ... ރީދޫ ފިކުރަކީ ދިވެހީންގެ ހަލާކު\nޖޫން 8, 2018 10:36\nއަޅުގަނޑު އަޑުއެހި ގޮތުގައި އަނިޔާވިމީހާއަކީ އެއްކޮޓަރި އެއެންބަންގާޅީއެއްވެސް ހިއްސާކުރާ އަނެއްމީހާއަށް ލަވަޖަހައިގެން އުނދަގޫކުރާ މީހެކެވެ. މިގޮތުން އަނިޔާވިމީހާއަށް ތަކުރާރުކޮށް އެކަންއެގޮތަށް ނުކުރުމަށް ނަސޭހަތްތެރި ވެފައިވެއެވެ. އާދައިގެ މަސައްކައްކުރާ ދެމީހަކަށް ވަކިކޮޓަރި ދިނުމުގެބަދަލުގައި ޖާގަތަނަސް ހޯލެއްގައި ގިނަމީހުން ބައިތިއްބުމަކީ މިފަދަ މާރާމާރީތަށް މަދުކުރެވޭނެ ގޮތެކެވެ.\nޖޫން 8, 2018 10:53\nބިދޭސީންނަކީ މިތަނުގައިއުޅޭ ދިވެހިންނޫން އެންމެން2ބިދޭސީންނެއްނޫން2ބަންގާޅީން! ބަންގާޅީންގެ ކުއްކުރުން އިންތިހާ ގަވާއިދާއި ޚިލާފަށްއުޅޭ 90000 އެއްހާ ބަންގާޅީން އެބައުޅޭ މިތާ، ރަށުންއަންހެނުންގެނެސްގެން ހަށިވިއްކުމުގެ ވިޔަފާރި ހިންގާ ދިވެހިންނަށް ލިބެންވާފައިސާގެ ބޮޑުބަޔެއް ގަވާއިދާޚިލާފަށްދަމައިގަނޭ، ވަގަށްމީހުން އެތެރެކުރޭ ޑްރަގްގެ ވިޔަފާރި ކުރޭ! އަނެއްކާރޯދަމަހު މޣުރިބްނަމާދަށް އަރާފަ އެތެޅޭ ވައްތަރެއް ކާއެއްޗެހި ބަހާމީހާވެސްވައްޓާލަފާނެހެންވެސް ހީވޭބަޔެއްފަހަރު، އެނަމާދުއެކަނި ބަންގާޅީންނަށް ފަރުޡުވަނީވެސް ބަލާޔާހަމަ ބަޔެއްތީ ތިބައިމީހުން މަދެއްނުކުރެވުނު 1 ސަރުކާރަކަށްވެސް\nޖޫން 8, 2018 16:08\nތި މީހުން ނަކީ މޮޔާން ތަކެއް ތޯޗެށް ކައްނޭން ގެ


ޗައިނާގައި ރޯދަހިފުން މަނާކޮށް، ރެސްޓޯރެންޓުތައް ހުޅުވާފައި ބެހެއްޓުމަށް އަމަރުކޮށްފި — Ihavandhoo.com\nޗައިނާގައި ރޯދަހިފުން މަނާކޮށް، ރެސްޓޯރެންޓުތައް ހުޅުވާފައި ބެހެއްޓުމަށް އަމަރުކޮށްފި\n7 ޖޫން 20160ޢަބުދުﷲ ޙަމީދު\n(ބެއިޖިންގ) ދުނިޔޭގެ ގިނަ އިސްލާމީ ޤައުމުތަކުން އިއްޔެ ރަމަޟާންމަސް ފަށާފައިވާއިރު، ޗައިނާއަށްވެސް އިއްޔެ އަކީ ރަމަޟާން މަހުގެ ފުރަތަމަ ދުވަހެވެ. އާދައިގެ މަތިން މިއަހަރުވެސް އެގައުމުގައި ދިރިއުޅޭ މުސްލިނުންނަށް ރޯދަ ހިފުން މަނާކޮށް ،އެޤައުމުގެ ކޮމިއުނިސްޓް ޕާޓީ އިން ވަނީ ދުވާލު ވަގުތު ރެސްޓޯރެންޓުތައް ހުޅުވާފައި ބެހެއްޓުމަށް އަމުރުކޮށްފަ އެވެ.\nޗައިނާގެ އެތީސްޓު ސަރުކާރުން ވަނީ އެޤައުމުގެ މުސްލިމް ސިވިލް ސާރވެންޓުންނާއި ސްކޫލުކުދިންނަށް ރޯދަހިފުން މަނާކޮށްފައެވެ. މިކަމާ ގުޅިގެން މިއަހަރުވެސް އެޤައުމުގައި އެންމެ ބޮޑު މުސްލިމު އާބާދީއެއް އޮންނަ ޒިއާޖިން އަވަށުގެ 10 މިލިއަން މުސްލިމުންނަށް ވަނީ ދަތިތަކާއި ކުރިމަތިވެފައެވެ.\nމިއީ ކޮންމެ ރަމަޟާން މަހެއްގައި ވެސް އެ ސަރަހައްދުގެ ރައްޔިތުންނަށް ކުރިމަތިވާ ގޮންޖެހުމެކެވެ. ރޯދަ ހިފުން މަނާކޮށްފައި އޮއްވާ ރޯދައަށް ތިބުމުން ބައެއް ރައްޔިތުންނަށް ތަފާތު ބޮޑެތި ޖަލުހުކުމްތައް ވެސް އިއްވާފައި އެބަހުއްޓެވެ. މި ހުރިހާ ގޮންޖެހުންތަކަކާއެކު ވެސް ޗައިނާގެ މުސްލިމު އާބާދީ، ކޮންމެ ރަމަޟާން މަހެއްގައި ވެސް ރޯދަހިފައެވެ.


Gaumee inaam dhinumuge jalsaa mirey! | Jazeera\tޤައުމީ އިނާމް ދިނުމުގެ ޖަލްސާ މިރޭ! - Jazeera\nޤައުމީ އިނާމް ދިނުމުގެ ޖަލްސާ މިރޭ!\nސާއިފް ޝިޔާދު December 26, 2020 171 views0\nދައުލަތުން ދެއްވާ އިނާމުތައް ދެއްވުމަށާއި ދިވެހިންގެ އެއްބައިވަންތަކަމުގެ ދުވަހާ ގުޅިގެން ބާއްވާ ޚާއްސަ ޖަލްސާ މިރޭ ބާއްވާނެއެވެ. އެގޮތުން މި ޖަލްސާގައި 58 ބޭފުޅަކަށް އިނާމް ދިނުމަށް ވަނީ ހަމަޖެހިފައެވެ. މި ޖަލްސާގައި ޝަރަފުވެރިކަމުގެ ޤައުމީ އިނާމާއި، ހިތްވަރު ދިނުމުގެ ޤައުމީ އިނާމާއި އަދި ހާއްސަ އިނާމް ދިނުމަށްވަނީ ހަމަޖެހިފައެވެ.\nރައީސް އޮފީހުން ހާމަކޮށްފައިވާ ގޮތުގައި، މި އަހަރު ޝަރަފުވެރިކަމުގެ ޤައުމީ އިނާމު 14 ބޭފުޅަކަށް އަދި ހިތްވަރު ދިނުމުގެ ޤައުމީ އިނާމު 24 ބޭފުޅަކަށް ދެއްވުމަށް ވަނީ ހަމަޖެހިފައެވެ. މި ދެ އިނާމަށް ބޭފުޅުން ހޮއްވެވީ، އެކަމަށްޓަކައި ރައީސުލްޖުމްހޫރިއްޔާ އެކުލަވައިލެއްވި ޤައުމީ އިނާމާބެހޭ ކޮމިޓީއިންނެވެ. ރައީސް އޮފީހުން އިތުރަށް ހާމަކޮށްފައިވާ ގޮތުގައި، ޝަރަފުވެރިކަމުގެ ޤައުމީ އިނާމު ލިބިވަޑައިގަންނަވާ 14 ބޭފުޅުންގެ ތެރެއިން6ބޭފުޅުންނަކީ، މީގެކުރިން ހިތްވަރު ދިނުމުގެ ޤައުމީ އިނާމު ލިބިވަޑައިގެންފައިވާ ބޭފުޅުންނެވެ.\nމަތީ ދަރަޖަ ހޯދާ ފަރާތްތަކަށް ރައީސް ދެއްވާ ޚާއްޞަ އިނާމު 20 ބޭފުޅަކަށް ދެއްވުމަށް ވަނީ ހަމަޖެހިފައެވެ. މި އިނާމަށް ބޭފުޅުން ހޮއްވެވީ އެކަމަށްޓަކައި ރައީސުލްޖުމްހޫރިއްޔާ އެކުލަވައިލެއްވި ޚާޢްޞަ އިނާމާބެހޭ ކޮމިޓީންނެވެ. މާދަމާ ރޭ ބޭއްވުމަށް ހަމެޖެހިފައިވާ ޖަލްސާގައި، ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 10ގެ ސަނަދެއް ހާސިލު ކުރުމުގައި ފާހަގަކޮށްލެވޭ ކާމިޔާބީއެއް ހޯއްދަވާފައިވާ ބޭފުޅަކާއި، މަތީ ތަޢުލީމާއި ތަމްރީނުގެ ކޯހަކުން އެންމެމަތީ ވަނަ ހޯއްދެވި 13 ބޭފުޅަކާއި އަދި ބައިނަލްއަޤްވާމީ މުބާރާތްތަކުން ނުވަތަ މިނޫން ވެސް ބައިނަލްއަޤްވާމީ މިންކުރުމަކުން އެންމެމަތީ ވަނަ ނުވަތަ ޝަރަފު ހޯއްދަވާފައިވާ6ބޭފުޅަކަށް ރައީސް މެޑަލް ދެއްވުމަށް ވަނީ ހަމަޖެހިފައެވެ.\nކީރިތި ޤުރްއާން ހިތުދަސްކޮށް 1 ވަނަ ދަރަޖައިގައި ފާސްވި4ޙާފިޒުންނަށް ރައީސް ދެއްވާ ޚާއްޞަ މެޑެލް ވެސް މި ޖަލްސާގައި ދެއްވާނެއެވެ.\nޖުމްހޫރީ މައިދާނުގައި މިރޭ 8:30 ގައި ބާއްވަވާ މި ޖަލްސާގައި، ސުނާމީ ކާރިސާގައި ނިޔާވި މީހުންނާއި އެ ކާރިސާގައި ގެއްލުނު މީހުންގެ ހަނދާނުގައި މިނެޓުގެ ސުކޫތެއް ގެނެވޭނެއެވެ.